
诪转谞讬': 讛诇讘 拽讜专注讜 讜诪讜爪讬讗 讗转 讚诪讜 诇讗 拽专注讜 讗讬谞讜 注讜讘专 注诇讬讜. 驻讬专砖 专砖"讬 讝"诇 讜讘诪住' 讻专讬转讜转 (讻讘, 讗) 讗讜拽讬诪谞讗 讚讜拽讗 讘诇讘 注讜祝 砖讗讬谉 讘讚诪讜 讻讝讬转, 讗讘诇 讘讘讛诪讛 讞讬讬讘 讻专转 讗诐 诇讗 拽专注讜 诇讗讞专 讘讬砖讜诇讜. 讜讘住驻专 讛转专讜诪讜转 讛拽砖讜 注诇讬讜 讚讜讚讗讬 诇讗讞专 讘砖讜诇讜 讗讬谞讜 讞讬讬讘 讻专转 讜讗讬谞讜 注讜讘专 注诇讬讜, 讚讛讗 讗诪专 讘诪谞讞讜转 (讻讗, 讗) 讚诐 砖讘砖诇讜 讗讬谉 注讜讘专 注诇讬讜, 讗诇讗 诪转谞讬' 讚讬讚谉 讚拽转谞讬 讗讬谞讜 注讜讘专 注诇讬讜 诪讬讬专讬 讘讬谉 讗讻诇讜 讞讬 讘讬谉 讗讻诇讜 诪讘讜砖诇, 讜注诇讛 拽讗诪专 讘讻专讬转讜转 诇讗 砖讗谞讜 砖讗讬谞讜 注讜讘专 注诇讬讜 讘砖讗讻诇讜 讞讬 讗诇讗 讘诇讘 注讜祝, 讗讘诇 讘诇讘 讘讛诪讛 讗诐 讗讻诇讜 讞讬 讗讬谉 注讜讘专 注诇讬讜.



讛讻讞诇 拽讜专注讜 讜诪讜爪讬讗 讗转 讞诇讘讜 诇讗 拽专注讜 讗讬谞讜 注讜讘专 注诇讬讜. 讜驻讬' 专讘讬 讬讛讜讚讛 讘讙诪专讗 拽讜专注讜 砖转讬 讜注专讘 讜讟讞讜 讘讻讜转诇. 讜驻讬专砖 专讘 讘讙诪专讗 诇讗 拽专注讜 讗讬谞讜 注讜讘专 注诇讬讜 讜诪讜转专, 讜讚讜拽讗 讘砖讘砖诇讜 讘拽讚专讛 讘驻谞讬 注爪诪讜, 讗讘诇 讘讛讚讬 讘砖专 讗住讜专 讗祝 讘讚讬注讘讚 讻讚讗诪专讬谞谉 讘驻专拽 讙讬讚 讛谞砖讛 (诇注讬诇 讞讜诇讬谉 爪讝, 讘) 讻讞诇 讘砖砖讬诐 讜讻讞诇 诪谉 讛诪谞讬谉, 讗诇诪讗 讗祝 诇讗讞专 讗住讜' 讜讗讜住专 讗转 转注专讜讘转讜 讘住' 诪讚讘专讬讛诐, 讜诪讬讛讜 专讘 讚讗诪专 诪讜转专 讗祝 讘砖讘砖诇讜 讘拽讚专讛 拽讗诪专, 讚诪转谞讬' 住转诪讗 拽转谞讬 讗讬谉 注讜讘专 注诇讬讜 讻诇 砖诇讗 拽专注讜 讜讘砖诇讜 讗驻讬诇讜 讘拽讚专讛.





专讬讟讘"讗

讜讚讘专讬 讞讻诪讬诐 讘砖谞讬注专 讜讻讬住讛 讜讻讜 讜驻讬专砖谞讗 砖谞讬注专 诪转讞诇讛 讜注讚 住讜祝 讜诇驻讬讻讱 诪讜转专 讛讻诇 讜讗驻讬' 讞转讬讻讛 讛注诇讬讜谞讛 讜诇讗 讞讬讬砖讬' 砖诪讗 诇讗 谞讬注专 讬驻讛 讜诇讗 讻住讛 讬驻讛 讜讗诪专讬' 诪讻诇诇 讚专讘谞谉 住讘专讬 讚讗驻讬' 谞讬注专 讘住讜祝 讜诇讗 谞讬注专 讘转讞诇讛 诪讜转专: 驻讬 讚讻讬讜谉 讚拽讗诪' 专' 谞专讗讬谉 讚讘专讬讛诐 讘讝讛 诪讻诇诇 讚讗讬谞讛讜 讗驻讬' 讘谞讬注专 讘住讜祝 砖专讬. 讜讗"讻 讛讬讬谞讜 诪砖讜诐 讚住讘专讬 讗驻砖专 诇住讜讞讟讜 诪讜转专: 讜讚讘专 驻砖讜讟 讛讜讗 讘砖诪讜注转讬谞讜 讚诇专' 讬讛讜讚讗 讗讬谉 讛讗讬住讜专 讘砖诇讗 谞讬注专 讘转讞诇讛 讗诇讗 诪砖讜诐 讚讗讬转 诇讬讛 转专转讬 诇讞讜诪专讗. 讞讚讗 讗驻砖专 诇住讜讞讟讜 讗住讜专: 讜讗讬讚讱 讚诪讬谉 讘诪讬谞讜 诇讗 讘讟讬诇: 讜讻诇 诪讗谉 讚诇讬转 诇讬讛 讞讚讗 讚专' 讬讛讜讚讗 诪转讬专 讘砖讗专 讞转讬讻讜转 讜讗注"讙 讚诪讜讚讛 诇专"讬 讘讗讬讚讱: 讜讛砖转讗 讗诪专讬' 讚诪讗讬 讚砖专讬 专讘谞谉 诇讗讜 诪砖讜诐 讚驻诇讬讙讬 注诇讬' 讘诪讬谉 讘诪讬谞讜 诇讗 讘讟讬诇 讜诪讜讚讜 诇讬' 讘讗驻砖专 诇住讜讞讟讜 讗住讜专: 讗诇讗 讗讚专讘讛 诪讜讚讬' 诇讬' 讚诪讬谉 讘诪讬谞讜 诇讗 讘讟讬诇 讗诇讗 讚驻诇讬讙讬 注诇讬讛 讘讗驻砖专 诇住讜讞讟讜 讚住讘讬专' 诇讛讜 讗驻砖专 诇住讜讞讟讜 诪讜转专 讜讛讬讬谞讜 讚讗诪专讬 讗驻砖专 诇住讜讞讟讜 转谞讗讬 讛讬讗. 讜驻专讬讱 注诇讬' 专讘 讗讞讗 诪讚驻转讬 诇专讘讬谞讗 讚诪诪讗讬 讚诪讜讚讜 讻讜诇讜 讘诪讬谉 讘诪讬谞讜 诇讗 讘讟讬诇 讜驻诇讬讙讬 讘讗驻砖专 诇住讜讞讟讜 讚讬诇诪讗 讗讬驻讻讗 讛讜讗 讚诇专讘谞谉 讗驻砖专 诇住讜讞讟讜 讗住讜专 讻专"讬 讜诇讗 驻诇讬讙讬 注诇讬 讗诇讗 讘诪讗讬 讚住讘讬专讗 诇讛讜 讚诪讬谉 讘诪讬谞讜 讘讟讬诇 讘住': 讜讻' 专砖"讬 讝"诇 讚讘注讬拽专 讛讚讬谉 讟讜讘讗 讗讬讻讗 讘讬谞讬讬讛讜 讚讗讬 讗诪专转 讟注诪讗 讚专讘谞谉 诪砖讜诐 讚讗驻砖专 诇住讜讞讟讜 诪讜转专 讗驻讬' 讛讞转讬讻讛 讛注诇讬讜谞讛 讞讝专讛 诇讛讬讜转 诪讜转专' 砖讻讘专 谞住讞讟 讻诇 讛讗讬住讜专 诪诪谞讛 讜讞讝专讛 诇讛转讬专讗: 讜讛讗讬 注讚 砖讬转谉 讟注诐 讘专讜讟讘 讚讗诪专讬 专讘谞谉 讗讟讬驻转 讞诇讘 拽讗讬. 讗讘诇 讗讬 讗诪专转 讚讟注诪' 讚专讘谞谉 诪砖讜诐 讚诪讬谉 讘诪讬谞讜 讘讟讬诇 讞转讬讻讛 专讗砖讜谞讛 讗住讜专 诇专讘谞谉 讜诇讗 驻诇讬讙讬 讗诇讗 讘住讬驻' 讚诪讬诇转 讚专"讬 讚讗住专 讗转 讛砖讗专 讗驻讬' 讛谉 讗诇祝 诪驻谞讬 砖讛谉 诪讬谞讛 讜讘讛讗 驻诇讬讙讬 专讘谞谉 砖讗讬谉 讞转讬讻讛 讝讜 讗讜住专转 讗转 讛砖讗专 注讚 砖讬转谉 讟注诐 讘讻讜诇讜 讚讗讬 诇讗 讛讗 讘讟讬诇讛 讘住' 讜诇驻讬 讛驻讬' 砖讻转讘谞讜 诇注讬诇 讚讗驻讬' 转讬诪' 讗驻砖专 诇住讜讞讟讜 诪讜转专 讛讞转讬讻' 讙讜驻讬' 讗住讜专讛 讘讗讻讬诇讛 讗讬谉 讛驻专砖 讘注讬拽专 讚讬谞诐 砖诇 专讘谞谉 讘讬谉 讛谞讬 转专讬 讟注诪讬.



讛讗讬 诪讗讬 讗讗"讘 专讘谞谉 讚讛讻' 讻专"讬 住讘讬专' 诇讬讛 讚诪讬谉 讘诪讬谞讜 诇讗 讘讟讬诇 讜讘讗驻砖专 诇住讜讞讟讜 讛讜讗 讚驻诇讬讙讬 讛讬讬谞讜 讚拽讗诪专 专讘讬 谞专' 讚讘专讬 专"讬 讘讛讗 讗诇讗 讗"诇 讘讚讗驻砖专 诇住讜讞讟讜 诇讗 驻诇讬讙讬 讚讗住讜专 讜讛讻讗 讘诪讬谉 讘诪讬谞讜 驻诇讬讙讬 讛讗讬 谞专讗讬谉 讚讘专讬 专"讬 讜讗讬谉 谞专讗讬谉 讚讘专讬 专' 讬讛讜讚讛 诪讘注讬' 诇讬讛. 诇驻讬 驻讬' 专砖"讬 讝"诇 谞专' 诇驻专. 讚讗谞谉 诪砖诪注 诇谉 讻讬 讻砖讘讗 诇专' 诇讜诪' 讻讬 讻专' 诇讜 讚讘专讬 讞讻诪讬诐 讻砖谞讬注专 讘转讞诇讛. 讻讱 专爪讛 诇讜诪' 讻讬 诪讛 砖讗诪专讜 讛诐 讘砖诇讗 谞讬注专 讘转讞讬诇讛 讗谞讗 讘住讜祝 谞专' 讬驻讛 讘砖谞讬注专 讘转讞诇讛 讜注"讻 讘砖谞讬注专 讘转讞诇讛 诪转讬专 专' 讗祝 讛讞转讬讻讛 讛注诇讬讜谞讛 讚讛讗 诇讬转 诇讬讛 讚专"讬 讚讗诪专 讞讬讬砖讬' 砖诪讗 诇讗 谞讬注专 讬驻讛 讬驻讛 讜讻讬讜谉 砖讻谉 讗祝 讻砖讛转讬专讜 讞讻诪讬诐 讘砖谞讬注专 讘住讜祝 讗驻讬' 讛讞转讬讻讛 讛专讗砖讜谞讛 讛转讬专讜 讜讛讬讬谞讜 讚拽讗诪专 谞专' 讚讘专讬 讞讻诪讬诐 讛诪转讬专谉 讘砖谞讬注专 讘转讞诇讛 讻诇讜诪专 谞专' 讚讘专讬讛诐 砖讛转讬专讜 讘砖谞讬注专 讘住讜祝 诇讚讜谉 讻讚讘专讬讛' 讘砖谞讬注专 讘转讞讬诇' 讜讗讬谉 诇注砖讜转 讛讚诪讬讜谉 讛讝讛 诇讚讬谉 讘砖谞讬注专 讘转讞诇讛 诪讛 砖讗诪专讜 讞讻诪讬诐 讘砖诇讗 谞讬注专 讘转讞诇讛 讗诇 讻诇 讛讬讻讗 讚讗诪专转 讚讟注诪' 讚专讘谞谉 诪砖讜诐 讚讗驻砖专 诇住讜讞讟讜 诪讜转专 讜砖专讬 讗祝 讘讗讞专讜谞讛 讚讗诇讜 讻砖讛讟注诐 砖诇讛诐 诪砖讜诐 讚诪讬谉 讘诪讬谞讜 诇讗 讘讟讬诇 讛专讬 讛诐 讗讜住专讬诐 讗转 讛讞转讬讻讛 讛注诇讬讜谞讛 讜讻转 砖诇讗 谞转讻讜讬谉 诇讛砖诪讬注谞讜 讻诇 讝讛 讗诇讗 砖讘讗 诇讛讻专讬注 讚讘专讬 讞讻诪讬诐 诇讛转讬专讗 讘砖谞讬注专 讘转讞诇讛 讗"讻 诇诪讛 转诇讛 讚讘专讬讜 讘讚讘专讬 讞讻诪讬诐 讜专"讬. 讻讬讜谉 讚专讘谞谉 讜专"讬 驻诇讬讙讬 讘转专讜讜讬讬讛讜 讘讬谉 讘砖谞讬注专 讘住讜祝 诇谞拽讜讟 讞讚 诪谞讬讬讛讜 讘诇讞讜讚 讜诇讬诪' 谞专' 诇讬 讚讘专讬 专"讬 讘讝讛 讜诇讗 讘讝讛 讗"讻 谞专' 讚讘专讬 讞讻诪讬诐 讘讝讛 讜诇讗 讘讝讛 讗"讜 诇驻讬讻讱 转诇讛 诪拽爪转 讚讘专讬讜 讘专"讬 诇讗砖诪讜注讬谞谉 讞讜诪专讬 砖诇 专"讬 讜讻诪讜 砖专"讬 讗讜住专 讘砖谞讬注专 讘转讞诇讛 讻诪讜 讻谉 讗讜住专 专' 讘砖诇讗 谞讬注专 讗诇讗 讘住讜祝 讜讛讬讬谞讜 诇讗住讜专 讗祝 讛讗讞专讜转 讜转诇讛 诪拽爪转 讚讘专讬讜 讘讚讘专讬 讞讻诪讬诐 诇讗砖诪讜注讬谞谉 讻讬 讻诪讜 砖讛讜讗 诪转讬专 讛讻诇 讘砖谞讬注专 讘转讞诇讛 讻谉 讞讻诪讬诐 诪转讬专讬谉 讛讻诇 讘砖诇讗 谞讬注专 讗诇讗 讘住讜祝.



讜专砖"讬 讝"诇 注砖讛 转注专讜讘讜转 讗讞专转 讘讝讛 驻讬' 讻诇 讛讬讻讗 讚讗诪专转 讚诇专讘谞谉 讗驻砖专 诇住讜讞讟讜 讗住讜专 讜诇讗 砖专讬 讘砖谞讬注专 讘住讜祝 讗诇讗 诪砖讜诐 讚诪讬谉 讘诪讬谞讜 讘讟讬诇 讜讗住专讜 诇讬讛 诇讞转讬讻' 专讗砖讜谞讛 诪讬讛 讗"讻 讗祝 讘砖谞讬注专 讘转讞诇讛 住讘讬 诇讛讜 砖转讛讗 讛讞转讬讻讛 专讗砖讜谞讛 讗住讜专讛 诪讬讛转 讙讝讬专讛 砖诪讗 诇讗 谞讬注专 讘转讞诇' 讬驻讛 注讚 砖谞转谞讛 讛讟驻讛 讟注诐 讘讞转讬讻讛 讛注诇讬讜谞讛 讜谞诪爪讗 砖诇讗 谞专' 诇讬 诇专' 讘砖谞讬注专 讘转讞诇' 诇讗 讚讘专讬 专"讬 讜诇讗 讚讘专讬 讞讻诪讬诐 讻讬 专"讬 讗讜住专 讛讻诇 讜讞讻诪讬诐 讗讜住专讬诐 讛讞转讬讻讛 讛注诇讬讜谞讛 诪讬讛转 讜讗诇讜 专' 诪讚转诇讬 讟注诪讗 讚讛讬转专讗 讘砖谞讬注专 讘转讞诇讛 诪讻诇诇 讚砖专讜 讘拽诪讬讬转' 诪砖讜诐 讚诇讗 讘诇注讛 讗诇讗 注诇 讻专讞讬谉 专讘谞谉 住"诇 讻砖谞讬注专 讘住讜祝 砖专讜 讗祝 讛讞转讬讻讛 讛注诇讬讜谞讛 讜讛砖转' 讻"砖 讚砖专讜 讛讻诇 讘砖谞讬注专 讘转驻诇讛 讜诇讬转 诇讛讜 砖讜诐 讙讝讬专讛 讜讻砖谞讬注专 讘转讞诇讛 讛讜讚讛 专' 诇讚讘专讬讛诐 讜讗诪' 讻诪讜转诐 诪诪砖 砖讛讻诇 诪讜转专 讜讝讛讜 砖讘讗 专讘讬 诇讛砖诪讬注谞讜 讻砖转诇讛 讛讬转讬专讜 讘讚讘专讬 讞讻诪讬诐 砖讗诐 诇讗 讘讗 讗诇讗 诇诇诪讚谞讜 讚注转讜 讚诇讗 讞讬讬砖讬' 砖诪讗 诇讗 谞讬注专 讬驻讛 诇诪讛 转诇讛 讚讘专讬讜 讘讚讘专讬 讞讻诪讬诐 诇讜诪' 谞专讗讬谉 讚讘专讬 专"讬 讘讝讛 讜讗讬谉 谞专讗讬谉 讘讝讛: 讜讗讬谉 讝讛 讟注诐 讛讗讞专讜谉 诪讞讜讜专 讚诪谞' 诇谉 讚专讘谞谉 讗讬转讗 诇讛讜 讙讝讬专讛 讚砖诪讗 诇讗 谞讬注专 讜讛讟注诐 讛专讗砖讜谉 讛讜讗 讛诪讞讜讜专 诇驻讬 砖讬讟转讜 讝"诇: 讜注讜讚 讬砖 诇驻' 驻讬' 讬驻讛 讚专"讬 讘讗 诇讛讻专讬注 讜讗住讜专 讘砖诇讗 谞讬注专 讗诇讗 诇讘住讜祝 讛讗 讗讻专注 转诇诪讜讚' 讚住讘讬专' 诇讬讛 讗驻砖专 诇住讜讞讟讜 讗住讜专 讜讻讬讜谉 讚讻谉 讘讝讛 诪住转诪' 诇讛讻专讬注 讻讚讘专讬 专"讬: 讜讘讛讗 诪驻诇讬讙 讘讬谉 谞讬注专 诇诇讗 谞讬注专 讜讻讗诇讜 讗诪' 谞专' 讚讘专讬 专"讬 讘诪讗讬 讚住讘专 讗驻砖专 诇住讜讞讟讜 讗住讜专 讜谞专' 讚讘专讬 讞讻诪讬诐 讘诪讗讬 讚诇讗 讞讬讬砖 诇讙讝讬专讛: 讗讘诇 讗讬 专"讬 讜专讘谞谉 讻讜诇讛讜 住讘讬专' 诇讛讜 讚讗驻砖专 诇住讜讞讟讜 讗住讜专 讜讘讝讛 诇讗 讛讻专讬注 讻诇讜诐 诇讗 讛讬讛 诇讜 诇转驻讜住 砖谞讬讛诐 讗诇讗 砖讬讗诪专 谞专' 讚讘专讬 专"讬 讘讝讛 讜诇讗 讘讝讛 讗讜 讚讘专讬 讞讻诪讬诐 讘讝讛 讜诇讗 讘讝讛 讜转讜 诇讗 诪讬讚讬:



诪转谞讬' 讻讞诇 拽讜专注讜 讜诪讜爪讬讗 讗转 讞诇讘讜 讜讘讜 讗诪专讬' 讻讬爪讚 讗诪专 专讘讬 讬讛讜讚讗 拽讜专注讜 砖转讬 讜注专讘 讜讟讞讜 讘讻讜转诇: 讜驻专砖"讬 讝"诇 讛转诐 讚诇讛转讬专 讘拽讚讬专讛 讘驻谞讬 注爪诪讜 诪讬讬专讬 讚讗诇讜 诇爪诇讬 讘拽专讬注讛 砖转讬 讜注专讘 住讙讬 讜讗驻讬' 诇讻转讞诇讛 讜讻讚专 讗诇讬注讝专 讚讗诪专 拽专注 诇讬讛 讜讗谞讗 讗讬讻讜诇. 讜诇讘砖诇讜 注诐 讛讘砖专 讗驻讬' 拽专讬注转 砖转讬 讜注专讘 诇讗 诪讛谞讬 诇讬讛 讜讻讚拽转谞讬 讘诪转谞讬' 拽讜专注讜 讜诪讜爪讬讗 讗转 讞诇讘讜 讜讻讜': 讗讘诇 专"转 驻讬' 讚拽讜专注讜 讜诪讜爪讬讗 讗转 讞诇讘讜 讜诪讜转专 诇讘砖诇讜 讗驻讬' 注诐 讛讘砖专 讜讛讬讬谞讜 讚驻住拽 讜转谞讬' 讛讻' 讚讗诇诪讗 诇诪砖专讬 讘讻诇 讗谞驻讗 拽讞谞讬 讜讻讚拽转谞讬 住讬驻' 讙讘讬 诇讘 拽讜专注讜 讜诪讜爪讬讗 讗转 讚诪讜 砖讛讜讗 诪讜讻砖专 讘讻讱 诇讻诇 讚讘专 讜讻谉 讚注转 讛讙讗讜谞讬 讝"诇 讜讛专诪讘"诐 讝"诇 讜讻谉 注讬拽专:



诇讗 拽专注讜 讗讬谞讜 注讜讘专 注诇讬讜 驻讬' 注诇讬讜 讘讙诪' 讘诇讬砖谞讗 拽诪讗 讚专讘 讗讬谞讜 注讜讘专 注诇讬讜 讜诪讜转专 讘讚讬注讘讚 诇讗讞专 讘讬砖讜诇讜 讗注"驻 砖诇讗 拽讜专注讜 讜转谞讬' 讻诇讬砖谞' 拽诪讗 讚专讘. 讜诇驻讜诐 驻砖讟' 讗注"驻 砖诇讗 拽专注讜 讻诇诇 拽讗诪专: 讜诪讬讛讜 讚讜拽讗 讻砖讘砖诇讜 讘驻"注 讚讗诇讜 讻砖讘砖诇讜 注诐 讛讘砖专 诇讬讻讗 诪讗谉 讚砖专讬 诇讬讛 讘诇讗 拽专讬注讛 讗驻讬' 讘讚讬注讘讚 讜讻讚讗诪专讬' 讘驻专拽讬' 诇注"诇 讻讞诇 讘住' 讚讛讬讬谞讜 诇讻诇 讛驻讞讜转 讛讬讻' 讚诇讗 拽专注讬' 砖转讬 讜注专讘 讜讘砖诇讬讛 讘讛讚讬 讘砖专讗. 讜讻讚讗讬' 讘专讜讘' 谞讜住讞讬 讚讛转诐: 讜诇专讘 诇诇讬砖谞讗 拽诪讗 诇讗 讗转讬 专讬砖讗 讜住讬驻' 讘讞讚讗 讙讜讜谞讗 诇驻讬' 专"转 讗诇讗 转谞讗 诪讬诇讬 诪讬诇讬 拽转谞讬 讜专讬砖' 拽转谞讬 讚讘拽 专讬注讛 砖转讬 讜注专讘 诪转讻砖专 诇讻诇 讚讘专: 讜住讬驻' 拽转谞讬 砖讗诐 诇讗 拽专注讜 讗讬谞讜 注讜讘专 注诇讬讜 讜诪讜转专 讻砖讘砖诇讜 讘驻谞讬 注爪诪讜 诪讬讛转 讜驻谉 讚注转 讛讙讗讜谞讬诐 讝"诇: 讜讗祝 专砖"讬 讝讻专讜谞讜 诇讘专讻讛 讻讱 驻讬专砖 讘砖诇讗 拽专注讛讜 讻诇诇 讗诇讗 砖讛讜讗 住讜讘专 讚住讬驻讗 诪讬讬专讬 讘爪诇讬 讜讛"拽 诇讗 拽专注讜 讗讬谞讜 注讜讘专 注诇讬讜 讜诪讜转专 诇爪诇讬 诪讬讛转. 讗讘诇 诇诇讬砖谞讗 讘转专讗 讚专讘 讗讬诇讜 注讜讘专 注诇讬讜 讜讗住讜专 诇驻讬' 诪转谞讬' 讘讞讚讗 讙讜讜谞讗 讜住讬驻讗 谞诪讬 讘拽讚专讛 砖诇 讘砖专 讜诇驻讬讻' 讗住讜专' 讜讛讻讬 诪转驻专砖' 谞诪' 诇专"谞 讻讚讘注讬' 诇诪讬诪专 诇拽诪谉: 讜专"转 讝"诇 驻讬' 讚讻讜诇讛 讘拽讚专讛 砖诇 讘砖专 讛"拽 讛讻讞诇 拽讜专注讜 拽专讬注讛 讙诪讜专讛 砖转讬 讜注专讘 诪讜转专 诇讻转讞诇讛 讗驻讬' 注诐 讛讘砖专 诇讗 拽专注讜 拽专讬注讛 讙诪讜专讛 讗诇讗 砖拽讜专注讜 砖转讬 讗讜 注专讘 讘诇讘讚 讗讬谞讜 注讜讘专 注诇讬讜 讜诪驻' 讘讙诪' 讗讬谞讜 注讜讘专 注诇讬讜 讜诪讜转专 讜讗驻讬' 讘拽讚专讛 砖诇 讘砖专 讚讻讬讜谉 砖讬爪讗 诪拽爪转 讞诇讘讜 诇讗 讙讝专讜 讘讬 讞讻诪讬诐 讻诇诇. 讜讛讗 讚讗诪专讬' 诇注讬诇 讻讞诇 讘住' 讘砖诇讗 拽专注讜 讻诇诇:



讛诇讘 拽讜专注讜 讜诪讜爪讬讗 讗转 讚诪讜 诇讗 拽专注讜 讗讬谞讜 注讜讘专 注诇讬讜 驻讬' 专砖"讬 讝"诇 讚讘诪住' 讻专讬转讜转 驻专讬砖谞' 讚讚讜拽讗 诇讘 注讜祝 砖讗讬谉 讘讜 讻讝讬转 讗讘诇 诇讘 讘讛诪讛 砖讬砖 讘讜 讻讝讬转 讞讬讬讘 注诇讬讜 讻专转 讗诐 诇讗 拽专注讜 讗讞专 讘砖讜诇讜. 讜讛拽砖讜 注诇讬讜 讚讛讗 讗诪专讬谞谉 讘驻' 讛拽讜诪抓 讚诐 砖讘砖诇讜 讗讬谞讜 注讜讘专 注诇讬讜. 讜讗驻砖专 砖专讘讬谞讜 讝"诇 住讜讘专 讚讛讛讬讗 讘讚诐 拽讚砖讬诐 讚讜拽讗. 讗讘诇 讘讚诐 讞讜诇讬谉 讗注"驻 砖讘砖诇讜 注讜讘专 讜讻讚讗诪专讬' 讘讙诪' 讙讘讬 讻讘讚讗 注诇讜讬' 讘砖专讗 讚诐 讚讗讜专讬讬转讗. 讜讘转讜' 驻讬' 讚讚诐 砖讘砖诇讜 讗驻讬' 讘讞讜诇讬谉 讗讬谞讜 注讜讘专 注诇讬讜 讜讻讬 讗诪专讬' 讘讙诪专' 讚诐 讚讗讜专讬讬转讗 诇讜诪专 砖注讬拽专 讚诐 讗住讜专 诪谉 讛转讜专讛 讻砖讛讜讗 讞讬 讜诇驻讬讻讱 讛讞诪讬专讜 讘讜 讘诪讘讜砖诇: 讜讘讻专讬转讜转 讛"拽 诇讗 砖谞讜 砖讗讬谞讜 注讜讘专 注诇讬讜 讻诇诇 讜讗驻讬' 讞讬 讗诇讗 讘诇讘 注讜祝. 讗讘诇 讘诇讘 讘讛诪讛 砖讬砖 讘讜 讻讝讬转 注讜讘专 注诇讬讜 讻砖讛讜讗 讞讬 诪讬讛转. 注讜讚 讻' 专砖"讬 讝"诇 讚讗驻讬' 诇讘 讘讛诪讛 讗讬谉 讛讘砖专 谞讗住专 讗诐 讘砖诇讛 讘诇讗 拽专讬注讛 讗诇讗 拽讜专注 诇讗讞专 讘讬砖讜诇讜 讜诪讜转专 砖讛诇讘 讞诇拽 讜讗讬谞讜 讘讜诇注. 讜讛讻讬 讗诪专讬' 讘驻住讞讬诐 砖讗谞讬 诇讘 讚砖讬注 注"讻 驻讬' 诪讚讗诪专讬' 讛转诐 讗诪专 专讘讗 讛讗讬 诪讜诇讬讬转' 砖专讬 讘爪诇讬 讗驻讬' 讘诇讗 诪诇讬讞讛 讚讻讘讜诇注讜 讻讱 驻讜诇讟讜: 讜讗诪专讬' 诇讬诪讗 诪住讬讬注 诇讬讛 讚转谞讬' 讛诇讘 拽讜专注讜 讜诪讜爪讬讗 讗转 讚诪讜 诇讗 拽讜专注讜 拽讜专注 诇讗讞专 讘讬砖讜诇讜 讜诪讜转专. 讜拽住"讚 讚讘爪诇讬 讚讜拽讗 拽讗诪' 讜诪砖讜诐 讚讻讘讜诇注讜 讻讱 驻讜诇讟讜: 讜诪讛讚专讬 砖讗谞讬 诇讘 讚砖讬注. 讻诇讜诪' 讗驻讬' 讘拽讚专讛 诇讗 诪讬转住专. 讜讗讜诪专 专"转 讝"诇 讚诇讬讻' 诇诪住诪讱 注诇 讛讛讬讗 讚讛讗 讘讚专讱 讚讞讬讬' 讗讬转诪专讗 讚诇讗 诇住讬讜注 诪讬谞讛 诇专讘讗 讜讻讬讜谉 讚拽讬讬"诇谉 讻专讘讗 讛讚专讬' 讻讚诪注讬拽专讗 讜讘爪诇讬 诪讬讬专讬 讚讜诪讬讗 讚讜讬讘砖诇讜 讗转 讛驻住讞 诪砖讜诐 讚讘讻诇 讘爪诇讬 诇注谞讬谉 讚诐 讻讘讜诇注讜 讻讱 驻讜诇讟讜 讜讛专诪讘"谉 讝"诇 拽讬讬诐 讚讘专讬 专砖"讬 讝"诇 诪讚讗诪专讬' 讛转诐 诇讛讚讬' 砖讗谞讬 诇讘 讚砖讬讬注 讜诇讗 讗诪专讬' 讘诇砖讜谉 讚讬诇诪讗: 讗诇诪讗 驻砖讬讟讗 诇讛讜 讚讛讻讬谉 讚讬谞讗. 讜讗转讬 谞诪讬 诪转谞讬' 讻驻砖讟讗 讗祝 讘砖讘砖诇讜 讘拽讚讬专讛 讜诪讬讛讜 讗祝 诇驻讬' 专砖"讬 讝"诇 讚讜拽讗 砖讘砖诇讜 讘驻谞讬 注爪诪讜 砖讗诐 讘砖诇讜 注诐 讛讘砖专 讛专讬 谞讘诇注 讚诪讜 讘讘砖专 讜谞讗住专 讛讘砖专 讻砖讗讬谉 砖诐 住' 讜讞讝专 讛讻诇 讻谞讘诇讛 讜讞讝专 讛诇讘 讜谞讗住专 讚讗注"讙 讚砖讬注 讜诇讗 讘诇注 讚诐 砖诪谞讜谞讬转 讘诇注 讜讻谉 驻讬' 讘转讜': 讜专讘讬' 讛专诪讘"谉 讝"诇 驻住拽 讻驻专砖"讬 讝"诇:





讛诪讗讬专讬

讜谞砖讜讘 诇讘讬讗讜专 讛住讜讙讬讗 讜讛讜讗 砖讗诪专 讜谞专讗讬谉 诇讬 讚讘专讬 讞讻诪讬诐 讘谞讬注专 讜讻住讛 讗讘诇 讘砖诇讗 谞讬注专 诇讗 讻诇讜诪专 讗注"驻 砖讛诐 诪转讬专讬谉 讘诇讗 谞讬注专 讜讛砖转讗 诪讗讬 谞讬注专 讚拽讗诪专 讗讬诇讬诪讗 讚讜拽讗 讘住讜祝 讗讘诇 诪转讞诇讛 诇讗 讚讗驻讬' 讘拽讘诇讛 讛讟注诐 谞专讗讛 诇讜 诇讛转专 讜讛讗 拽讗诪专 讚谞专讗讬谉 诇讜 讚讘专讬 专' 讬讛讜讚讛 讘讛讗 讗诇讗 讘谞讬注专 诪转讞诇讛 讜讗诇诪讗 讚专讘谞谉 砖专讜 讗祝 讘谞讬注专 讘住讜祝 讜诇讗 诪转讞诇讛 讜诪砖讜诐 讚住讘讬专讗 诇讛讜 讗驻砖专 诇住讞讟讜 诪讜转专 专"诇 砖讞讜讝专 诇讛讬转专 讗诇诪讗 讗驻砖专 诇住讞讟讜 转谞讗讬 讛讬讗 讜讗诪专 诇讬讛 专讘 讗讞讗 讜诪诪讗讬 讚讘讗驻砖专 诇住讞讟讜 驻诇讬讙讬 讜讛讗讬 注讚 砖讬转谉 讚拽讗诪专讬 专讘谞谉 讗讟讬驻讛 拽讬讬诪讬 讜诇诪讬砖专讬 讗祝 讗讜转讛 讞转讬讻讛 讚讬诇诪讗 讗讜转讛 讞转讬讻讛 诇注讜诇诐 讗住讜专讛 讜专讘谞谉 讗住讜驻讗 讚专' 讬讛讜讚讛 拽讬讬诪讬 讚拽讗诪专 讗讜住专转 讗转 讻诇 讛讞转讬讻讜转 讗驻讬' 讛讬讜 讗诇祝 讻讬讜爪讗 讘讛 诪驻谞讬 砖讛谉 诪讬谞讛 讜讗诪专讬 专讘谞谉 讚讗注"讙 讚讛讬讗 讗住讜专讛 讗讬谞讛 讗讜住专转 讛砖讗专 讗诇讗 讘讻讚讬 谞转讬谞转 讟注诐 讘讻诇谉 讜转专讬抓 诇讬讛 讛讬讻讬 讛砖转讗 讘砖诇诪讗 讗讬 讗诪专转 专讘谞谉 讚讛讻讗 讘诪讬谉 讘诪讬谞讜 讻专' 讬讛讜讚讛 住讘讬专讗 诇讛讜 讜讘讗驻砖专 诇住讞讟讜 驻诇讬讙讬 讗诐 讗讜转讛 讞转讬讻讛 讞讜讝专转 诇讛转专讛 讗诐 诇讗讜 讛讬讬谞讜 讚拽讗诪专 谞专讗讬谉 讚讘专讬 专' 讬讛讜讚讛 讘讛讗 讜讚讘专讬 讞讻诪讬诐 讘讛讗 讻诇讜诪专 谞专讗讬谉 讚讘专讬 讞讻诪讬诐 讘讛讗 讚讛讗 诇讗 讘诇注讛 讬讜转专 诪谉 讛讗讞专讜转 讜讛讜讛 诇讬讛 讗讬住讜专 砖诪砖注专讬谉 讘讜 诪讬谉 讘砖讗讬谞讜 诪讬谞讜 讗诇讗 讗讬 讗诪专转 讗驻砖专 诇住讞讟讜 讗住讜专 讜讛讗讬 讚砖专讜 专讘谞谉 讗祝 讘诇讗 谞讬注专 诪转讞诇讛 讗砖讗专 讞转讬讻讜转 讛讜讗 讜诪砖讜诐 讚诪讬谉 讘砖讗讬谞讜 诪讬谞讜 讛讜讗 讜注讚 砖转转谉 讚拽讗诪专 讗讞转讬讻讛 拽讗讬 谞专讗讬谉 讚讘专讬 专' 讬讛讜讚讛 讜讗讬谉 谞专讗讬谉 讛讜讛 诇讬讛 诇诪讬诪专 讻诇讜诪专 谞专讗讬谉 讘砖诇讗 谞讬注专 讚讻讬讜谉 讚拽讘诇讛 讟注诐 谞讗住专讛 讜讗讜住专转 讞讘专讜转讬讛 诪讚讬谉 诪讬谉 讘诪讬谞讜 讜讗讬谉 谞专讗讬谉 讘谞讬注专 诪转讞诇讛 讚诇讗 讞讬讬砖讬谞谉 诇诇讗 谞讬注专 讬驻讛 讜讗讬谉 讻讗谉 谞转讬谞转 讟注诐 讘讞转讬讻讛 讜讛讜讛 诇讬讛 诪讬谉 讘砖讗讬谞讜 诪讬谞讜 讚住讘专讗 讚诪讬谉 讘诪讬谞讜 诇讗 讘讟讬诇 诪驻讜专住诪转 讛讬讗 诇专' 讬讛讜讚讛 讗诇讗 讜讚讗讬 讘讗驻砖专 诇住讞讟讜 驻诇讬讙讬:



讝讜 讛讬讗 砖讟转谞讜 讘讘讬讗讜专 讛住讜讙讬讗 讜讻讘专 讻转讘谞讜 讛专讗讜讬 诇讘专专 诪诪谞讛 讚专讱 驻住拽 讻诪讜 砖讻转讘谞讜:



讝讛 砖讻转讘谞讜 砖诇注谞讬谉 讞转讬讻讛 砖谞驻诇 讘讛 讟驻转 讞诇讘 讚拽讗诪专 专讘 讞转讬讻讛 注爪诪讛 谞注砖讬转 谞讘诇讛 讜讗讜住专转 讻诇 讛讞转讬讻讜转 诪驻谞讬 砖讛谉 诪讬谞讛 砖讘讗 诇诇诪讚谞讜 诪讛 砖诇讗 讛讬讬谞讜 诇诪讚讬诐 诇讗 诪讚讘专讬 专' 讬讛讜讚讛 讘诪讬谉 讘诪讬谞讜 诇讗 讘讟讬诇 讜诇讗 诪讚讘专讬 注爪诪讜 讘讻诇 讗讬住讜专讬谉 砖讘转讜专讛 讘诪讬谞讜 讘诪砖讛讜 讜讝讛讜 砖诇讗 讛拽砖讛 讛讗 讗诪专讛 讞讚讗 讝讬诪谞讗 讜讻讜' 讻诪讜 砖讻转讘谞讜 讗谞讬 转诪讛 讘讞转讬讻转 谞讘诇讛 诪讛讗 砖讗诪专 讘驻专拽 讙讬讚 讛谞砖讛 砖讻砖谞转谞讛 讟注诐 讘讞转讬讻讛 谞注砖讬转 讞转讬讻讛 注爪诪讛 谞讘诇讛 讛讬讗讱 诇讗 讛拽砖讛 讛讗 讗诪专讛 专讘 讞讚讗 讝讬诪谞讗 讚讛讗 专讘 讜砖诪讜讗诇 讚讗诪专讬 转专讜讬讛讜 讻诇 讗讬住讜专讬谉 砖讘转讜专讛 讘诪讬谞谉 讘诪砖讛讜 讜诪驻谞讬 诪讛 讗诪专讜 注诇讬讛 讻诪讗谉 讗诪专讛 诇砖诪注转讬讛 讻专' 讬讛讜讚讛 讜讛讗 讗讬讛讜 谞诪讬 讗诪专讛 讜诪讛 讘讬谉 讚讘专讬 专讘 讜砖诪讜讗诇 诇讚讘专讬 专' 讬讛讜讚讛 讜谞专讗讛 诇讬 诪转讜讱 讛讚讞拽 讜诪转讜讱 住讜讙讬讗 讝讜 砖讗讬谉 讘讬谞讬讛诐 诇注谞讬谉 讛讗讬住讜专 讻诇讜诐 讗诇讗 砖诇专' 讬讛讜讚讛 讻诇 诪讬谉 讘诪讬谞讜 讜讘砖讗讬谞讜 诪讬谞讜 住诇拽 讗转 诪讬谞讜 讜讻讜' 讜诇专讘 讜砖诪讜讗诇 诇讗 谞转讘专专 讚注转诐 讘讝讜 讻诇诇 讜讝讛 砖讗诪专 诪讻讚讬 专讘 讻诪讗谉 讗诪专讛 诇砖诪注转讬讛 讜讻讜' 驻讬专讜砖讛 讗注拽专 砖诪注转讬讛 讚专讘 讻诇讜诪专 专讘 讚拽讗诪专 讗讜住专转 讻诇 讛讞转讬讻讜转 诪驻谞讬 砖讛谉 诪讬谞讛 讜诪驻谞讬 砖讛讜讗 住讜讘专 讻诇 讗讬住讜专讬谉 砖讘转讜专讛 讘诪讬谞谉 讘诪砖讛讜 讻诪讗谉 讗诪专讛 诇注拽专 砖诪注转讬讛 讜讚讗讬 讻专' 讬讛讜讚讛 砖讛讬讛 拽讜讚诐 诇讜 讜讗讬 住讘专 讻专' 讬讛讜讚讛 讛专讬 讛讜讗 住讜讘专 讘诪讬谉 讘诪讬谞讜 讜讘砖讗讬谞讜 诪讬谞讜 讜讻讜' 讛讗 诪"诪 专讘 讜砖诪讜讗诇 诇讗 讚讘专讜 讻诇诇 讘诪讬谉 讘诪讬谞讜 讜讘砖讗讬谞讜 诪讬谞讜 诪讛 讚讬谞讜 讜讘讗诪转 砖讚讘专讬诐 讚讞讜拽讬诐 讛诐 砖诪"诪 讛专讬 讛注诇讜 讘讛 砖讗祝 讛讜讗 住讜讘专 讻谉 讜讛讜讗 砖讛注诪讬讚讛 讘专讜讟讘 注讘讛 讜注讜讚 砖讗祝 诇注拽专 讛讗讬住讜专 讛讬讗讱 注砖讜 诪诪谞讜 砖诪讜注讛 讘驻谞讬 注爪诪讛 讬讗诪专讜 讛诇讻讛 讻专' 讬讛讜讚讛 讜诪"诪 讙讚讜诇讬 讛专讘谞讬诐 专讗讬转讬 砖讻转讘讜 讘拽专讜讘 诇讝讛 砖驻住拽讜 讻专' 讬讛讜讚讛 诪砖讜诐 讚专讘 讜砖诪讜讗诇 拽讬讬诪讬 讻砖讟转讬讛 讗诇诪讗 讗讬谉 讘讬谞讬讛诐 诇注谞讬谉 讛讚讬谉 讻诇讜诐 讜讛讜讗 转诪讛 讜讛专讘讛 谞砖讗转讬 讜谞转转讬 讘讛 注诐 拽爪转 专讘谞讬诐 注讚 砖讗讞讚 诪讛诐 讗诪专 诇讬 砖诇专' 讬讛讜讚讛 讗祝 讘驻讜讙诐 讗诪专讛 讜诇专讘 讜砖诪讜讗诇 讘驻讜讙诐 诪讬讛讗 诪讜转专 讜诇讗 谞转讬砖讘讜 诇讬 讛讚讘专讬诐 讻诇诇 讜讬砖 诪驻专砖讬诐 砖讘讜讚讗讬 讗讬谉 讘讬谞讬讛诐 讻诇讜诐 讗诇讗 砖诪转讜讱 砖专' 讬讛讜讚讛 注拽专 砖诪注转讬讛 讘拽讚砖讬诐 讘讚诐 讛驻专 讜讘讚诐 讛砖注讬专 讞砖砖讜 砖诪讗 讬讛讜 住讜讘专讬诐 注诇讬讜 砖讬讗诪专 讻谉 讘砖讗专 讗讬住讜专讬谉 讗讜 砖诪讗 讘讚讜诪讛 诇讜 砖讛讜讗 诇讞 讘诇讞 讜讗祝 讝讜 讗讬谉 讛讚讘专讬诐 诪转讬砖讘讬谉 讘讛 砖讘讻诇 讛转诇诪讜讚 讗谞讜 讗讜诪专讬谉 讘讻诇 讗讬住讜专讬谉 专' 讬讛讜讚讛 讛讬讗 讚讗诪专 诪讬谉 讘诪讬谞讜 诇讗 讘讟讬诇 讜讬砖 诪驻专砖讬诐 砖诪讚讘专讬 专' 讬讛讜讚讛 讛讬讬转讬 讗讜诪专 讚讜拽讗 讘砖讬砖 砖诐 砖讬注讜专 讗讬住讜专 讚讛讬讬谞讜 讻讝讬转 讗讘诇 讘诪砖讛讜 诪诪砖 诇讗 讜专讘 讜砖诪讜讗诇 讗讜诪专讬诐 讘讛 讗祝 讘诪砖讛讜 诪诪砖:



讛诪砖谞讛 讛专讘讬注讬转 讜讛讻讜谞讛 诇讘讗专 讘讛 讚讬谉 讻讞诇 讜讬转讙诇讙诇 讘转讜讻讜 讚讬谉 讚诐 讛讻谞讜住 讘转讜讱 讛诇讘 讜注诇 讬讚讬 讻谉 讬转讙诇讙诇 讘讙诪' 砖诇讛 讚讬谉 诪诇讬讞转 讘砖专 诇讛驻诇讬讟 讚诐 讛讻谞讜住 讘讘砖专 讛讻讞诇 拽讜专注讜 讜诪讜爪讬讗 讗转 讞诇讘讜 诇讗 拽专注讜 讗讬谞讜 注讜讘专 注诇讬讜 讛诇讘 拽讜专注讜 讜诪讜爪讬讗 讗转 讚诪讜 诇讗 拽专注讜 讗讬谞讜 注讜讘专 注诇讬讜 讗诪专 讛专"诪 驻讬' 讻讞诇 讬讚讜注 讜讚讬谞讜 讻驻讬 砖讗讜诪专 诇讱 讜讛讜讗 砖讻诇 讝诪谉 砖拽专注讜 砖转讬 讜注专讘 讜讟讞讜 讘讻讜转诇 诪讜转专 诇讘砖诇讜 诇讻转讞诇讛 注诐 讛讘砖专 讜讗诐 注讘专 讜讘砖诇讜 讘诇讗 拽专注 诇讘讚讜 讙诐 讻谉 讛讜讗 诪讜转专 讜讛讜讗 诪讛 砖讗诪专 诇讗 拽专注讜 讗讬谞讜 注讜讘专 注诇讬讜 讜诪讜转专 讜讗诐 讘砖诇讜 讘诇讗 拽专注 注诐 讘砖专 讗讞专 诪砖注专讬谉 讗讜转讜 讘砖砖讬诐 讗诪专讜 讻讞诇 讘砖砖讬诐 讜讻讞诇 诪谉 讛诪谞讬谉 讜讻讞诇 注爪诪讜 讗住讜专 讜讬讚讜注 砖讛讘砖专 讘讞诇讘 诪讬谉 讘砖讗讬谞讜 诪讬谞讜 讜诇驻讬讻讱 诪砖注专讬谉 讗讜转讜 讘谞讜转谉 讟注诐 讜讗诐 讗讬谉 讙讜讬 诪爪讜讬 讛专讬 讗驻砖专 诇讘讚讜拽 讻讙讜谉 讛讻讞诇 注诐 讛讘砖专 讜诇驻讬讻讱 诪砖注专讬谉 讗讜转讜 讘砖砖讬诐 讻驻讬 讛注拽专讬诐 砖讘讬讗专谞讜 讘住讜祝 注"讝 讜诪讛 砖讗诪专谞讜 讘诇讘 诇讗 拽专注讜 讗讬谞讜 注讜讘专 注诇讬讜 讗讘诇 讗住讜专 讘讗讻讬诇讛 讜讗讬谉 诪讜转专 诇讗讻诇讜 注讚 砖讬拽专注谞讜 讜讬讜爪讬讗 诪讛 砖讘转讜讻讜 诪谉 讛讚诐 讜诪讛 砖讗讬谞讜 注讜讘专 注诇讬讜 讘诇讗 转注砖讛 专"诇 讗讬谞讜 讘讗 诇讬讚讬 诇讗 转注砖讛 诇驻讬 砖讘砖专 注讜祝 讘讞诇讘 注爪诪讜 讚专讘谞谉 讛讜讗 砖讬转讘讗专:



讗诪专 讛诪讗讬专讬 讛讻讞诇 拽讜专注讜 讜诪讜爪讬讗 讗转 讞诇讘讜 爪专讬讱 砖转讚注 砖诇讗 讗住专讛 转讜专讛 讘砖专 讘讞诇讘 讗诇讗 讘讞诇讘 讛讬讜爪讗 诪谉 讛讘讛诪讛 讘讞讬讬讛 讚专讱 讚讚讬讛 讛讗 讞诇讘 讛讬讜爪讗 诪谉 讛砖讚 诇讗讞专 砖讞讬讟转讛 诇讗 谞讗住专讛 诪谉 讛转讜专讛 讘讘砖专 讜诪"诪 讞讻诪讬诐 讗住专讜讛 诇驻讬' 讛讻讞诇 讗住讜专 诇讘砖诇讜 讘拽讚专讛 讗驻讬' 讘驻谞讬 注爪诪讜 讘诇讗 砖讜诐 讘砖专 诪驻谞讬 砖讘砖专 讛讻讞诇 讘讜诇注 诪谉 讛讞诇讘 砖讘讜 讗诇讗 讗诐 专爪讛 诇讘砖诇讜 拽讜专注讜 讜驻讬专砖讜 讘讙诪' 注诇 拽专讬注讛 讝讜 砖讛讬讗 砖转讬 讜注专讘 讜讟讞讜 讘讻讜转诇 讗讜 讻讜讘砖讜 转讞转 讗讬讝讛 讚讘专 讛住讜讞讟讜 讻讚讬 砖讬爪讗 讞诇讘讜 讜讗讞专 讻讱 诪讘砖诇讜 讜讟讬讞讛 讝讜 注谞讬谞讛 讛讻讗讛 讘讻讜转诇 诪诇砖讜谉 讛讟讬讞 专讗砖讜 讘拽专拽注 讜诇讗 讚讘专讜 讘诪砖谞讛 讝讜 诇讘砖诇讜 注诐 讘砖专 讗诇讗 讘驻谞讬 注爪诪讜 讜讘讙诪' 讬转讘讗专讜 砖讗专 讚讬谞讬谉 砖讘讜:



诇讗 拽专注讜 讜讘砖诇讜 讘驻谞讬 注爪诪讜 讘拽讚专讛 讗讬谞讜 注讜讘专 注诇讬讜 讜驻专砖讜 讘讙诪' 砖讗祝 诇讻转讞诇讛 诪讜转专 诇讗讻诇讜 讗讞专 砖注讘专 讜讘砖诇讜 砖诇讗 谞讗诪专 讚讬谉 拽专讬注讛 讜讟讬讞讛 讘讻讜转诇 讗诇讗 诪讚讘专讬 住讜驻专讬诐 讜诇讻转讞诇讛 砖讻讱 讗诪专讜 讘讘专讬转讗 讻讞诇 砖讘砖诇讜 讘讞诇讘讜 诪讜转专 讜讘砖诇讜 讘讞诇讘讜 讛讬讬谞讜 砖诇讗 拽专注讜 讜讻谉 讘砖诇讜 讘拽讚专讛 诪砖诪注 讜讘驻谞讬 注爪诪讜 讜拽讗诪专 诪讜转专 讜讗讬谉 爪专讬讱 诇拽专注讜 讗讞专 讘砖讜诇讜 讗诇讗 砖讛讚讘专 谞讗讛 讜讝讛讜 砖讗诪专讜 讘讙诪' 讗讬谞讜 注讜讘专 注诇讬讜 讜诪讜转专 讜讗注"讙 讚讘诇讬砖谞讗 讘转专讗 拽讗诪专 讗讬谞讜 注讜讘专 注诇讬讜 讜讗住讜专 讛诇讻讛 讻诇讬砖谞讗 拽诪讗 讚转谞讬讗 讻讜转讬讛:



讛诇讘 拽讜专注讜 讜诪讜爪讬讗 讗转 讚诪讜 讜讻讜' 驻讬' 讛转讘讗专 讘诪住讻转 讻专讬转讜转 砖讛诇讘 讬砖 讘讜 砖谞讬 诪讬谞讬 讚诪讬诐 讗讞讚 讚诐 砖诇 注爪诪讜 讻砖讗专 讛讘砖专 讜讛砖谞讬 讚诐 讛诪转拽讘抓 讘转讜讻讜 讘砖注转 砖讞讬讟讛 砖讛谞砖讞讟 诪转讗谞讞 讜诪讜砖讱 讛诇讘 诪讚诐 砖讞讜爪讛 诇讜 讜诪转诪诇讗 讛讬诪谞讜 讜驻讬专砖讜 砖诐 注诇 讚诐 注爪诪讜 砖讛讜讗 讬讜爪讗 讘诪诇讬讞讛 讻砖讗专 讛讚诪讬诐 砖讘讗讬讘专讬诐 讗讘诇 讚诐 讛讻谞讜住 讘转讜讻讜 讗讬谞讜 讬讜爪讗 讘诪诇讬讞讛 讜诪转讜讱 讻讱 讗诪专讜 注诇讬讜 砖拽讜讚诐 诪诇讬讞转讜 爪专讬讱 诇拽专注讜 砖讗讬谉 讛诪诇讬讞讛 诪驻诇讟转 讚诐 讛讻谞讜住 讗诇讗 讚诐 讛讘诇讜注 讜讗诪专 注诇 讝讛 砖拽讜专注讜 讜诪讜爪讬讗 讗转 讚诪讜 讜讗讞专 讻讱 诪讜诇讞讜 讜讗讜讻诇讜 讗驻讬' 诇拽讚专讛:



诇讗 拽专注讜 专"诇 砖诪诇讞讜 讜诇讗 拽专注讜 拽讜专注讜 诇讗讞专 诪诇讬讞转讜 讜诪讜爪讬讗 讗转 讛讚诐 砖讘转讜讻讜 讜诪讜转专 讜讗讬谞讜 爪专讬讱 诪诇讬讞讛 讗讞专转 砖讗诐 转讗诪专 砖讻讘专 讘诇注 讛诇讘 诪讚诐 砖讘转讜讻讜 讛专讬 诪讛 砖讘诇注 驻诇讟讜 讘讻讞 讛诪诇讬讞讛 讜诇讗 注讜讚 讗诇讗 诪转讜讱 砖讛诇讘 讞诇拽 讘讬讜转专 讗诪专讜 注诇讬讜 讘驻住讞 砖谞讬 砖讗讬谞讜 讘讜诇注 诪讚诐 砖讘转讜讻讜 讜诪转讜讱 讻讱 讗驻讬' 谞转讘砖诇 讘拽讚专讛 讘诇讗 拽专讬注讛 拽讜专注讜 讜诪讜转专 讗讞专 砖谞诪诇讞 讜讝讛讜 砖讗诪专讜 讘讙诪' 诇讗 拽专注讜 拽讜专注讜 诇讗讞专 讘砖讜诇讜 讜诪讜转专 讜讗诐 讘砖诇讜 讘诇讗 诪诇讬讞讛 讗讜住专 诪爪讚 讚诐 讛谞讘诇注 讘讜 (讻砖专) [讻砖讗专] 讘砖专 讜诪砖注专讬谉 讘讻诇讜:



诇讗 拽专注讜 讗讬谞讜 注讜讘专 注诇讬讜 驻讬专砖讜 讚讘专 讝讛 讘讻专讬转讜转 讗讬谞讜 讞讬讬讘 注诇讬讜 讻专转 讜讚讜拽讗 讘讚诐 注讜祝 砖讗讬谉 砖诐 讚诐 讻讝讬转 讗讘诇 讘讘讛诪讛 讞讬讬讘 讻专转 讜诪讙讚讜诇讬 讛诪讞讘专讬诐 驻讬专砖讜 砖讗祝 讘讘讛诪讛 讗讬谉 讘讜 讻专转 讗诇讗 诪诇拽讜转 讘讚诐 讛诪转讻谞住 讘砖注转 砖讞讬讟讛 讗讘诇 讚诐 讛讻谞讜住 诇转讜讻讜 讞讬讬讘讬谉 注诇讬讜 讻专转 讜讗祝 讘砖诇 注讜祝 注爪诪讜 讗注"驻 砖讗讬谉 讘讜 讻专转 诪"诪 讗住讜专 讛讜讗 讻讚讬谉 讞爪讬 砖讬注讜专 砖讘讻诇 讗讬住讜专讬谉 讜讬砖 讗讜诪专讬诐 砖讗祝 讘讘讛诪讛 讗讬谞讜 讞讬讬讘 讻专转 讗诇讗 讗诐 讗讻诇讜 讞讬 讗讘诇 诪讘讜砖诇 讗讬谉 讘讜 讻专转 砖讛讚诐 砖讘砖诇讜 讗讜 砖诪诇讞讜 讗讬谉 讘讜 讻专转 讜讻谉 讬专讗讛 诪诪住讻转 诪谞讞讜转 驻专拽 讛拽讜诪抓 专讘讛 讗注"驻 砖讙讚讜诇讬 讛诪驻专砖讬诐 讜讛诪讞讘专讬诐 诇讗 驻住拽讜讛:



讝讛讜 讘讬讗讜专 讛诪砖谞讛 讜讻诇讛 注诇 讛爪讚讚讬谉 砖讘讬讗专谞讜讛 讛诇讻讛 讛讬讗 讗诇讗 砖讬砖 讚讘专讬诐 讗讞专讬诐 诪转讘讗专讬诐 讘讙诪' 砖讗转讛 爪专讬讱 诇讬讚注 诇讛砖诇诪转 讘讬讗讜专 注谞讬谞讬诐 讛谞讻诇诇讬诐 讘讛 讜讗诇讜 讛谉:





诪讛专砖"讗 - 讞讬讚讜砖讬 讛诇讻讜转

讙诪' 讜诇讗 讻讬住讛 讬驻讛 讬驻讛 讗诪专 诪专 讜讚讘专讬 讞讻诪讬诐 讻讜' 讻爪"诇:


讘驻专砖"讬 讘讚"讛 讗诇讗 讗讬 讗诪专转 讗驻砖专 讻讜' 讜专讘讬 诪讚转诇讬 讟注诪讗 讚讛讬转讬专讗 讘砖谞讬注专 诪讻诇诇 讚砖专讬 讗祝 讘拽诪讬讬转讗 讻讜' 注讻"诇 驻讬专讜砖 讚注"讻 专讘讬 诇讬转 诇讬讛 讙讝讬专讛 讚砖诪讗 诇讗 谞讬注专 讬驻讛 讚讗诐 讻谉 砖讗专 讞转讬讻讜转 谞诪讬 诇讬转住专讜 讚讛讗 专讘讬 讘诪讬谉 讘诪讬谞讜 诇讗 讘讟讬诇 讻专讘讬 讬讛讜讚讛 住"诇 讻讬讜谉 讚讗住专 砖讗专 讞转讬讻讜转 讘诇讗 谞讬注专 讘转讞诇讛 讗诇讗 讘住讜祝 讜拽"诇:


讘讚"讛 讜转讜 诇讗 诪讬讚讬 讗讬谉 讻讜' 拽诪讬讬转讗 讗住讜专讛 讚讛讗 讘诇注 讜诇讗 驻诇讟 讜讗讬谉 讻讗谉 诪讞诇讜拽转 讗诇讗 讘讗讞专讜谞讜转 讻讜' 注讻"诇 讬砖 诇讚拽讚拽 讻讗谉 讚讘诇讗 谞讬注专 讻诇诇 讘诇注 讜诇讗 驻诇讟 讛讬讗讱 谞讗住讜专 讗转 讛讗讞专讜谞讜转 讜谞专讗讛 讻住驻专讬诐 讚诪转谞讬讬讗 讗讬驻讻讗 讛讻讬 讗讬转讗 讛住讜讙讬讗 讗诪专 专讘讬 谞专讗讬谉 讚讘专讬 专' 讬讛讜讚讛 讘砖谞讬注专 讜讻讬住讛 讜讚讘专讬 讞讻诪讬诐 讘砖诇讗 谞讬注专 讜讻讬住讛 诪讗讬 谞讬注专 讜讻讬住讛 讗讬诇讬诪讗 谞讬注专 讜讻讬住讛 诪转讞诇讛 讜注讚 住讜祝 诪讘诇注 讘诇注 诪驻诇讟 驻诇讟 讜讗诇讗 诇讗 谞讬注专 讘转讞讬诇讛 讻讜' 诪讻诇诇 讚住讘专 专讘讬 讬讛讜讚讛 讻讬 诇讗 谞讬注专 诪转讞讬诇讛 讜注讚 住讜祝 讗住讜专 讗诪讗讬 讛讗 讘诇注 讜诇讗 驻诇讟 讗讬诪讗 诇讗 谞讬注专 讬驻讛 讜诇讗 讻讬住讛 讬驻讛 讗诪专 诪专 讜讚讘专讬 讞讻诪讬诐 讻砖诇讗 谞讬注专 讜讻讬住讛 诪讗讬 诇讗 谞讬注专 讜讻讬住讛 讗讬诇讬诪讗 诇讗 谞讬注专 诪转讞讬诇讛 讗诇讗 讘住讜祝 讜诇讗 讻讬住讛 讘转讞讬诇讛 讗诇讗 讘住讜祝 讛讗诪专转 谞专讗讬谉 讚讘专讬 专讘讬 讬讛讜讚讛 讘讛讗 讗诇讗 诇讗 谞讬注专 诪转讞讬诇讛 讜注讚 住讜祝 讜诇讗 讻讬住讛 诪转讞讬诇讛 讜注讚 住讜祝 诪讻诇诇 讚专讘谞谉 住讘专讬 谞讬注专 讘住讜祝 讜诇讗 谞讬注专 讘转讞讬诇讛 讻讜' 讜讛砖转讗 诇驻讬 讝讛 讘谞讬注专 讜讻讬住讛 诪转讞讬诇讛 讜注讚 住讜祝 诇讗 驻诇讬讙讬 讗诇讗 讘诇讗 谞讬注专 讻诇诇 谞诪讬 驻诇讬讙 专' 讬讛讜讚讛 诇讛讞诪讬专 讜诇讗住讜专 诪砖讜诐 讚砖诪讗 讘住讜祝 诇讗 谞讝讛专 讬驻讛 讜谞讬注专 讜讻讬住讛 讗诇讗 讚讗"讻 诇专讘谞谉 拽诪讬讬转讗 诇讬讻讗 诇诪砖专讬 讘诇讗 谞讬注专 讻诇诇 讜注讚 砖转转谉 讗讞转讬讻讛 拽讗讬 讜诇讗 讗讬讬专讬 讘讗驻砖专 诇住讜讞讟讜 诪讬讚讬 讜讚讜"拽:





诪讛专砖"讗 - 讞讬讚讜砖讬 讗讙讚讜转

砖专讗 诇谉 讻讜讜转讬讛 讻讜'. 注谞讬谉 讝讛 诪驻讜专砖 讻诪"砖 讚诪爪讜转 讛拽讘"讛 注诇讬谞讜 讙讝讬专转 讛诪诇讱 讛诐 讘诇讬 讟注诐 讘讚讘专 讜讝"砖 讻诇 讚讗住专 诇谉 砖专讗 诇谉 讚讻讜转讬讛 讜讗"讻 注"讻 讛讗讬 讚讗住专 诇谉 讙讝讬专转 讛诪诇讱 讛讜讗 讜诪讬讬转讬 讗住专 诇谉 讚诪讗 讗诇 转讗诪专 诪砖讜诐 诪讗讬住讜转讬讛 讛讜讗 讻讚讗诪专讬' 住驻"讘 讚诪讻讜转 讜诪讛 讗诐 讛讚诐 砖谞驻砖讜 砖诇 讗讚诐 拽爪讛 讛讬诪谞讜 讻讜' 讛专讬 砖专讗 诇谉 讚诐 讻讘讚 讜讗讬 诪讟注诐 诪讗讬住讜转讬讛 讛讬讛 诇讗住讜专 讙诐 讚诐 讛讻讘讚 讜讻谉 讗住专 诇谉 讚诐 谞讚讛 讜讗讬 诪砖讜诐 诪讗讬住讜转讬讛 讛专讬 砖专讗 诇谉 讚诐 讟讜讛专 讜讗"讻 注诇 讻专讞讱 讗讬住讜专讗 讛讜讗 诪砖讜诐 讙讝专转 讛诪诇讱 讜讻谉 讘讘砖专 讜讞诇讘 讜讻谉 讘讞讝讬专 讜讘讻诇 讗讬谞讱 讚诪讬讬转讬 讬砖 诇驻专砖 讘讻讛"讙 讚讗讬 讛讜讛 讘讬讛 讟注诪讗 讗诪讗讬 砖专讗 讘讻讬讜爪讗 讘讜 讜诇讝讛 讗诪专讛 讚讜讚讗讬 讙诐 讗讬住讜专 讘砖专 讘讞诇讘 讙讝专转 讛诪诇讱 讛讬讗 讜诪讗讬 砖专讗 诇谉 讚讻讜转讬讛 讜拽"诇:





诪讛专"诐

讘专砖"讬 讚"讛 讗诇讗 讗讬 讗诪专转 讜讻讜' 讜讛讗 专讘谞谉 谞诪讬 讗住专讬 诇讛 诇讞转讬讻讛 讜讻讜'. 讗注"讙 讚讗讬讻讗 诇诪讬诪专 讚诇讗 讗住专讬 专讘谞谉 讗诇讗 讻砖诇讗 谞讬注专 讗讘诇 讘谞讬注专 诇讗 讗住专讬 讗驻讬' 讞转讬讻讛 讛专讗砖讜谞讛 诪"诪 诇讗 砖讬讬讱 诇讜诪专 讚讚讘专讬 讞讻诪讬诐 讻砖谞讬注专 讻讬讜谉 讚诇讗 讗讬讬专讬 专讘谞谉 讘谞讬注专 讜诇讗 谞讬注专 讜讬讻讜诇 诇讛讬讜转 讚讗讬谞讛讜 谞诪讬 讗住专讬 诇讞转讬讻讛 讗驻讬' 讘谞讬注专 讜讞讬讬砖讬 诇砖诪讗 诇讗 谞讬注专 讬驻讛 讜诇讗 驻诇讬讙讬 注诇讬讛 讚专讘 讬讛讜讚讛 讗诇讗 讘诪讬谉 讘诪讬谞讜:





讞讻诪转 砖诇诪讛

专砖"讬 讘讚"讛 讜转讜 诇讗 诪讬讚讬 讗讬谉 诇砖谞讜转 讻讜'. 谞"讘 讛讜讗 驻讬' 砖诇 讜转讜 诇讗 诪讬讚讬 讚拽讗诪专 讘讙诪' 讜讛"驻 讗讬谉 诇讱 诇讛砖讬讘 讜诇砖谞讜转 讛住讜讙讬讗 讘注谞讬谉 讗讞专 讗诇讗 讻诪讜 砖驻讬专砖转讬 讚驻诇讬讙讬 讘讗驻砖专 诇住讜讞讟讜 诇讞讜讚 讜拽"诇:


讘讗"讚 砖拽讘诇讛 讗转 讛讟注诐 讛专讜讟讘 讻讜' 讻爪"诇:





诪讛专"诐 砖讬祝

讙诪' 讜讚讘专讬 讞讻诪讬诐 讻讜'   讗诇讗 谞讬注专 诪转讞诇讛 讜注讚 住讜祝 讻讜'.   讘谞讬注专 诪转讞诇讛 诇讞讜讚 讜讚讗讬 住讙讬 讚讻讬讜谉 讚谞转讘讟诇 谞转讘讟诇 讜诇讛讻讬 诇讗 拽讗诪专 讘讛讬驻讱 谞专讗讬谉 讚讘专讬 专"讬 讘谞讬注专 讘转讞诇讛 讜诇讗 讘住讜祝 讻讜' 专拽 诪讚拽专讬 诇讬讛 谞讬注专 讘住讜祝 讜诇讗 讘转讞诇讛 讘砖诇讗 谞讬注专 诪驻专砖 讜谞专讗讬谉 讚讘专讬 讞讻诪讬诐 讘砖谞讬注专 讘谞讬注专 讗祝 讘转讞诇讛. 讜讚讘专讬 讘"讬 讘讝讛 住讬诪谉 爪"讘 讗讱 诇诪讜转专. 讜讛讟讜专 [砖讻转讘 注诇 讛专诪讘"诐 谞讬注专 诪转讞诇讛 讜注讚 住讜祝 诇讗讜 讚讜拽讗] 诇讗 讘讗 专拽 诇驻专砖 讚讛专诪讘"诐 诇讬砖谞讗 讚讙诪专讗 谞拽讬讟 讙诐 诪"砖 讛讘"讬 砖讚讬讜拽讗 [谞讬注专 讻讜'] 诪拽讜砖专 诇驻专砖"讬 讚讜拽讗 [讚诇专"讬 讗"爪 专拽 砖讛讬讛 诪拽爪转讛 转讜讱 讛专讜讟讘] 讗讬谞讜 讚讛讗 讘讙诪专讗 讗讬转讗 讻谉 讜诪讛 讬讗诪专 专"讬 讘讜 讗诐 讛讜讗 讚讬讜拽 讚讜拽讗 谞讬注专 讜诇讗 诪拽爪转讛 讘专讜讟讘: 


讙诪' 讜讛讻讗 讘诪讬谉 讜诪讬谞讜 拽诪讬驻诇讙讬 讻讜'  .   诇驻讬"讝 诇讗 转诇讜讬 驻诇讜讙转讬讬讛讜 讘爪讬讜专 讝讛 讚讗驻砖专 诇住讜讞讟讜 讜讛讜"诇 诇驻诇讜讙讬 讘讻诇 诪讬谉 讜诪讬谞讜 讚注诇诪讗 诪讗讬 讗诪专转 专讘讜转讗 讘专"讬 讚讗驻讬诇讜 讘讻讛"讙 诇讗 讘讟讬诇 讚讛谞讗住专 讬讻讜诇 诇讗住讜专 讟驻讬 讻讜' 讜讘砖专 讘讞诇讘 讚讜拽讗 诇驻讬专讜砖 专"讬 诇注讬诇 讘讚"讛 讗诪讗讬 讗"讻 谞讬诪讗 讚专讘谞谉 诇讗 驻诇讬讙讬 专拽 讘讛讱 住讘专讗 诇讞讜讚讬讛 讻诪讜 诇诪"讚 讗驻砖专 诇住讜讞讟讜 诪讜转专 讚诇讗 住"诇 谞诪讬 讛讱 住讘专讗 [讚谞注砖讛 讙讜祝 讛讗讬住讜专] 讜讞转讬讻讛 注爪诪讛 谞注砖讛 谞讘讬诇讛 讗讬转 诇讛讜 专拽 诇讗 住"诇 砖讬讗住讜专 讛谞讗住专 讟驻讬 诪讗讜住专 讜讚讬谞讜 讻讘砖讗专 讗讬住讜专讬谉 讚讞转讬讻讛 谞注砖讛 谞讘讬诇讛 讜诇讗 爪专讬讱 转专讬 砖砖讬诐. 讚讝讛 讛讜讗 驻诇讜讙转讗 讞讚砖讛 讟驻讬 讜诪住转讘专 诇讜诪专 讚驻诇讬讙讬 讘诪讬谉 讜诪讬谞讜 讚诪爪讬谞讜 讘注诇诪讗 讚驻诇讬讙讬 讘讛 专"讬 讜专讘谞谉 讜谞拽讟讜 讘讻讛"讙 诇专讘讜转讗 讚专"讬: 


讘专砖"讬 讘讚"讛 讜转讜 诇讗 诪讬讚讬 讻讜'   讜讘讬谉 讘讞诇讘 讛讚讘讜拽 讘讞转讬讻转 讘砖专 讻讜' 讜讻讜诇谉 谞讗住专讜转 讗驻讬诇讜 讛谉 讗诇祝.   诪讜讻讞 诪讝讛 讚住"诇 讻专"砖 讚诇注讬诇 讘讚"讛 讗诪讗讬 讻讜' 讚诇专"讬 讘砖讗专 讗讬住讜专讬谉 讞谞"谞 讗讘诇 讗讬谉 讗讜住专 讬讜转专 诪讗讬住讜专 砖谞讞砖讘讜 诇诪讬谉 讘诪讬谞讜 讜讚讜"拽:





专砖"砖

专砖"讬 (讘诪砖谞讛). 讗讘诇 讘砖专讜 讗讬谞讜 谞讗住专 讻讜'. 专"诇 讻讚讗讬转讗 诇拽诪谉 注"讘 讘讘专讬讬转讗 拽讜专注讜 诇讗讞专 讘砖讜诇讜 讜诪讜转专:



转讚"讛 讛诇讘. 讜讗"讗 诇讜诪专 讻谉 讚讘讛讚讬讗 讗诪专讬谞谉 讘讛拽讜诪抓 讻讜'. 诇砖讬讟转 专砖"讬 砖诐 讛讜讗 讚讜拽讗 讘讞讟讗讜转 讛驻谞讬诪讬讜转 讜讛讜讗 砖谞拽专砖. 讗讘诇 讘爪诇讜诇 讗讜 讘讞讬爪讜谞讬讜转 讜讞讜诇讬谉 讙诐 讘拽专讜砖. 讗祝 讗诐 讘砖诇讜 注讜讘专. 讜诇专讘讗 砖诐 讘讻讜诇谉 讞讬讬讘 注"砖. 讜讛转讜住' 讻讗谉 诇砖讬讟转诐 讚砖诐 讗讝诇讬. 砖讜讘 诪爪讗转讬 讘驻诇转讬 专"住 住"讟 砖讛讗专讬讱 讘讝讛:





讞讬讚讜砖讬 讞转"住

诪诪讗讬 讚讘讗驻砖专 诇住讜讞讟讜 驻诇讬讙讜. 讚注转 讛专讗讘"讚 讚诇讗 谞讗诪专 讞谞"谞 讗诇讗 诇诪"讚 诪讘"诪 诇讗 讘讟讬诇 讜讝讛 谞专讗讛 讚注转 讛专讬祝 讚诇讗 讛讘讬讗 讻诇诇 讛讱 砖拽诇讗 讜讟专讬' 讜讟注诪讗 讬砖 诇讛住讘讬专 拽爪转 讻讬讜谉 讚讟注诐 讻注讬拽专 讗驻讬' 讗诐 讛讬讗 讚讗讜专讬讬转讗 爪专讬讻讬谉 专讗讬讜转 诪驻住讜拽讬诐 讗讘诇 驻砖讟讬讜转 诇讗 转讗讻诇 谞讘诇讛 讜讞诇讘 诪诪砖 讙讜祝 讛讗讬住讜专 讜诇讗 讟注诪讜 讜谞讛讬 讬砖 诇谞讜 专讘讜讬' 讗讟注诪讗 诪谞"诇 诇讛诪爪讗 注讜讚 讗讬住讜专 讗讞转讬讻讛 砖拽讘诇讛 讛讟注诐 讗驻讬' 讘讘"讞. 讗讱 诇诪"讚 诪讘"诪 诇讗 讘讟讬诇 讜讛讜讗 讙讝"讛 讘诇讬 讟注诐 讜住讘专讗 诪讚诐 讛驻专 讜讛砖注讬专 讗注驻"讬 讚讛转诐 砖谞讬讛诐 砖讜讬诐 诇讗 讗讬住讜专 讜诇讗 讛讬转专 讜讗讬谞诐 讘讟诇讬诐 讻讬 讙讝"讛 讛讜讗 讗"讻 讬"诇 讗驻讬' 讗' 讘讗诇驻讬 讗诇驻讬诐 驻注诪讬诐 转注专讜讘讜转 诇注讜诇诐 讬注砖讛 讻诪讜讛 讜砖讜讘 讗驻砖专 讻讬讜谉 讚讞转讬讻讛 讝讜 诇讻砖讬注专讘 讘诪讬谞讜 讬讗住专 谞诪爪讗 讬拽专讗 砖诐 讗讬住讜专 注诇讬讜 讗讝 讗驻砖专 讗驻讬' 讘讗讬谞讜 诪讬谞讜 谞拽专讗 砖诐 注诇讬讜 讜讘注讬 住' 谞讙讚 讻诇讜 讝讛讜 谞"诇 住讘专转 讚专讗讘"讚 讜讛专讬"祝. 讗诇讗 砖讛诇讞"诪 讛拽砖讛 讗"讻 讘砖诪注转讬谉 讘注讬 诇诪讬诪专 讻"注 讗驻砖专 诇住讜讞讟讜 诪讜转专 讜讘诪讘"诪 驻诇讬讙讜 谞诪爪讗 住"诇 诇专讘谞谉 诪讘"诪 讘讟讬诇 讜讗驻"讛 讗驻砖专 诇住讞讟讜 讗住讜专 讜拽' 注爪讜诪讛 讛讬讗 讜诇讗 转讬' 讻诇讜诐 讜爪"诇 讗讛"谞 讝讛讜 住讘专转 专"讗 诇专讘讬谞讗 砖讛拽砖讛 讻谉 讗讘诇 诇诪住拽谞讗 注"讻 专讘讬 诇讗 驻讬' 讻谉 讚讘专讬 专讘谞谉 讜专' 讬讛讜讚讛 讻诪讜 砖诪讜讻讬讞 讛砖"住 讗"讻 谞专讗讬谉 讜讗讬谉 谞专讗讬谉 诪讬讘注讬' 诇讬' 讜拽' 讗专讘讬 讙讜驻讬' 诪谞"诇 诇专讘讬 讚诇诪讗 专讘谞谉 讜专"讬 讘诪讘"诪 驻诇讬讙讜 讗注"讻 住"诇 讻住' 讛谞"诇 讜讗"讗 诇讜诪专 诪讘"诪 讘讟诇 讜讗驻砖专 诇住讜讞讟讜 讗住讜专 讜拽"诇:


讜转讜 诇讗 诪讬讚讬 讜讻讜' 注驻讬专砖"讬 讜讻' 讜讘讬谉 讘讞诇讘 讛讚讘讜拽 讘讞转讬讻转 讘砖专 讜讬砖 讘讛 诇讬转谉 讟注诐 讜讻讜' 讜讛谞讛 专砖"讬 诪讬讬专讬 讘专讜讟讘 注讘讛 讚诇讗 砖讬讬讱 住诇拽 讻诪讜 砖住讬讬诐 讘住讜祝 讚讘专讬讜 讜讝"诇 讗讘诇 讗诐 讬砖 讘专讜讟讘 诇讘讚讜 讬讜转专 诪"诪 讜讻讜' 注"砖 诪讘讜讗专 注讚 注讻砖讬讜 诪讬讬专讬 讘砖讗讬谉 讘专讜讟讘 诇讘讟诇 讜讗"讻 拽' 诇讗讬讝讛 爪讜专讱 讻' 专砖"讬 砖讛讞诇讘 谞"讟 讘讞转讬讻讛 讗驻讬' 讻讬 诇讬讻讗 谞"讟 谞诪讬 讚讛讗 诪讘"诪 诇讗 讘讟讬诇 讚讛讗 专砖"讬 讻' 诇讛讚讬讗 讘驻住讞讬诐 诇' 注"讗 讞诇讘 讜讘砖专 诪讘"诪 讛讜讗. 诪讬讛讜 诪讛专砖"诇 讻' 砖诐 讚诪讬讬专讬 讘讘砖专 砖讜诪谉 注"砖 讜讗"讻 讬"诇 讛讻讗 诪讬讬专讬 专砖"讬 诪讘砖专 讻讞讜砖 讗讘诇 讚讘专讬讜 爪"注 诇讻讗讜专讛 讚讜讜讚讗讬 讘砖专 讻讞讜砖 注诐 讞诇讘 讛讜讛 诪讬谉 讘砖讗讬谞讜 诪讬谞讜 讘讟注诪讗 讜讻讝讛 讻' 砖"讱 专住"讬 爪"讞 讘砖诐 讛专讗讘"谉 讗讘诇 诇注谞讬谉 诪讘"诪 诇讗 讘讟诇 讚讗讝诇讬谞谉 讘转专 砖诪讗 讗讬谉 诇讞诇拽 讘讬谉 砖讜诪谉 诇讻讞讜砖 讜讗讬 住"诇 诇专砖"讬 讻讛专讗讘"讚 讚讞诇讘 注诐 讘砖专 讛讜讛 诪讘"诪 讘砖诪讗 诪讚讞讬讬讘 注诇讬讜 诪砖讜诐 讘砖专 诪谉 讛讞讬 讗讬谉 讞讬诇讜拽 讘讬谉 讻讞讜砖 诇砖讜诪谉 讗"讻 讚讘专讬 专砖"讬 住转专讬 讗讛讚讚讬 诇讻讗讜专讛:


注讜讚 诇讬讬砖讘 住转讬专转 专砖"讬 讚讛讻讗 讜讘驻住讞讬诐 驻住拽 专砖"讬 诪讘"诪 诇讗 讘讟讬诇 讜讘注"讝 住"讜 注"讗 讙讘讬 讞诪讬专讗 讚讞讜讟讬 驻住拽 讚诪讘"诪 讘讟讬诇 讜讻谉 讛拽砖讜 转讜住' 诇注讬诇 爪"讝 注"讗 住讜祝 讚"讛 专讘讗 讜讻讜'. 讙诐 讬诇"讚 讚诪讬讬转讬 专砖"讬 专讗讬' 诪讞诪专讗 诇讙讜 讞诇讗 讜诇讗 诪讬讬转讬 专讗讬' 诪驻诇讜讙转转 讗讘讬讬 讜专讘讗 讘讞诪专讗 讞讚转讗 讘注讬谞讘讬 讜讞诪讬专讬 讚讞讬讟讬 讜讞诪讬专讬 讚砖注专讬:


讙诐 爪诇"注 讗注讬拽专 驻诇讜讙转转 讗讘讬讬 讜专讘讗 讗讬 讘转专 砖诪讗 讗讜 讘转专 讟注诪讗 讗讬 驻诇讬讙讜 讘讚讗讜专讬讬转讗 讜讻诪"讚 诪讘"诪 诇讗 讘讟讬诇 诪讚诐 讛驻专 讜讚诐 讛砖注讬专 讛讗 讛转诐 砖讜讛 讘砖诪讗 讜讘讟注诪讗 讚诇诪讗 注讚 讚讗讬讻讗 转专讜讜讬讛讜 讻讬 讛转诐 砖诪讗 讜讟注诪讗 砖讜讬诐. 讜讻谉 讛拽砖讛 砖"住 讗讛转谞讗讬诐 讚诇诪讗 注讚 讚讗讬讻讗 转专讜讜讬讛讜 诪讘"诪 讜注讜诇讬谉. 讜讗"讻 诪谞"诇 诇讗诪讜专讗讬谉 诇讞讚砖 讘讚讘专讬 专' 讬讛讜讚讛 讚住讙讬 讘砖讜讛 讘讞讚讗 诪讬谞讬讛讜 砖诪讗 诇诪专 讜讟注诪讗 诇诪专 讜爪诇注"讙. 讘砖诇诪讗 讗讬 驻诇讜讙转转诐 讘讟讘诇 讜讬讬"谞 讬砖 诇讛住讘讬专 诇讗 诪讬讘注讬' 讘讟讘诇 讚讛讜讛 讚讘专 砖讬诇"诪 讜讻' 讛专"谉 讘谞讚专讬诐 讚讛讟注诐 诪砖讜诐 讚讛讜讛 讛讬转专 讘讛讬转专 讗注"讙 砖注转讛 注讚讬讬谉 讗讬谞讬谞讜 讛讬转专 诪"诪 诪讛 砖讞住专 砖讗讬谞讬谞讜 讛讬转专 注讚讬讬谉 讬砖诇讬诐 诪讛 砖讛讜讗 诪讘"诪 讗"讻 讬砖 诇讜诪专 住讙讬 讘讛砖诇诪讛 讻诇 讚讛讜讗 讗讜 砖诪讗 诇诪专 讗讜 讟注诪讗 诇诪专 讜讘讞讜诪专讗 讚讬讬"谞 谞诪讬 讬砖 诇讚讞讜拽 讻讬讜谉 讚讻转讬讘 诇讗 讬讚讘拽 讘讬讚讱 诪讗讜诪讛 诪砖讜"讛 讛讞诪讬专讜 讘讻"砖 诪讬讛讜 讘讗讬谞讜 诪讬谞讜 讻讘专 谞讗讘讚 诪谉 讛注讜诇诐 讘诪讬注讜讟讜. 诪砖讗"讻 诪讘"诪 砖诪爪讗 诪讬谉 讗转 诪讬谞讜 讜诪讞讝拽讜 讜谞砖讗专 讘注讜诇诐. 讜住"诇 诇讗讘讬讬 讛注讬拽专 讛讜讗 讘诪讛 砖谞砖讗专 讟注诪讜 讜专讘讗 住"诇 讛注讬拽专 讛讜讗 讘诪讛 砖谞砖讗专 砖诪讜 讘注讜诇诐. 讗讘诇 讗讬 讘讚讗讜专讬讬转讗 讘拽专讗 驻诇讬讙讜 爪"注 讬讚注转讬 驻转专. 诪"诪 诇驻讬 讚讘专讬谞讜 讬"诇 讚诇讗 转讬拽砖讜 讘' 讛讘专讬讬转讜转 讚诪讬讬转讬 砖"住 转谞讬' 讻讜讜转讬' 讚专讘 讜砖诪讜讗诇 讜转谞讬' 讻讜讜转讬' 讚专"讬 讜专"诇. 讜诇讗 讘注讬谞讗 诇诪讜拽讬诐 讞讚讗 讻专"讬 讜讞讚讗 讻专讘谞谉 讚诇讗 诪砖诪注 讻谉 讘砖"住 砖诐 讗诇讗 转专讜讜讬讛讜 讛讬诇讻转讗 谞讬谞讛讜 讜讻诪"讚 诪讘"诪 诇讗 讘讟讬诇 讗讱 讘注讬谞谉 砖讜讛 讘砖诪讗 讜讘讟注诪讗 讻诪讜 讚诐 讛驻专 讜讛砖注讬专. 讞讜抓 诪讟讘诇 讜讬讬"谞 讚讘讞讚讗 诪讬谞讬讛讜 讗讜 砖诪讗 诇诪专 讗讜 讟注诪讗 诇诪专 谞诪讬 诇讗 讘讟讬诇 诪讟注诐 讛谞"诇 讜讗"讻 讛讱 讘专讬讬转讗 诪讬讬专讬 讘砖讜讛 讘砖诪讗 讜讟注诪讗 讘讻诇 讛转讜专讛 讘诪讬谞讜 讘诪砖讛讜 讜讗讬讚讱 诪讬讬专讬 讘砖诪讗 讜诇讗 讘讟注诪讗 讛讜讛 讘谞"讟 诇讘专 诪讟讘诇 讜讬讬"谞 讜讗"砖 讘' 讛讘专讬讬转讜转. 讗讱 讗讘讬讬 讜专讘讗 讘讞诪讬专讬 讚讞讟讬 讜砖注专讬 诇讗 诪砖诪注 诇专砖"讬 讚诪讬讬专讬 讘讟讘诇 讻讬讜谉 讚讘砖"住 讚讬诇谉 讗讬谞讜 诪讘讜讗专 讟注诐 讚讞讜诪专转 讟讘诇 讗诇讗 诪砖讜诐 讻讛转讬专讜 讻讱 讗讬住讜专讜 讞讟讛 讗' 驻讜讟专转 讻诇 讛讻专讬 讜讛讬讬谞讜 讗讬 专讗讜讬 诇讛驻专讬砖 诪讝讛 注诇 讝讛 讗讘诇 讞讟讬 讜砖注专讬 谞讛讬 诇注谞讬谉 转注专讜讘讜转 讗讬住讜专 讜讛讬转专 讞讚 砖诪讗 讗讬转 诇讛讜 诪"诪 诇注谞讬谉 讛驻专砖讛 讗讬谉 诪驻专讬砖讬谉 诪讞讟讬诐 注诇 砖注讜专讬诐 讜诇讗 诪砖注讜专讬诐 注诇 讞讟讬诐. 讜诪"讟 讬讛讬' 讘诪砖讛讜 讗注"讻 讗讘讬讬 讜专讘讗 住"诇 诪讘"诪 讘注诇诪讗 诇讗 讘讟讬诇 讻专' 讬讛讜讚讛 讜讘拽专讗 驻诇讬讙讜 讜住"诇 讚诇讗 讘注讬谞谉 讗诇讗 砖讜讛 讘讞讚 诪讬谞讬讛讜. 讜注"讝 讻' 专砖"讬 讘注"讝 讚诇讬转 讛诇讻转讗 讻讗讘讬讬 讜专讘讗 讘讛讗 诪讛讱 讘专讬讬转讗 讚转谞讬' 讻讜讜转讬' 讚专"讬 讜专"诇 讚诇讻诇 讛驻讞讜转 诪讜讻讞 诪讛讱 讘专讬讬转讗 讚讘注讬谞谉 砖讜讛 讘砖谞讬讛诐:


讗诪谞诐 讘砖诪注转讬谉 诪讬讬转讬 专砖"讬 专讗讬' 诪驻诇讜讙转转 讗讘讬讬 讜专讘讗 诪讞诇讗 诇讙讜 讞诪专讗 讚讛拽砖讛 讛转诐 讛专讬讟讘"讗 讛讗 专讘讗 讗讝讬诇 讘转专 砖诪讗 讜讛讻讗 讗讝讬诇 讘转专 讟注诪讗 讜转讬' 讻讬讜谉 讚讟注诪讬' 讞诪专讗 注讚讬祝 诪专讬讞讗 诇专讘讗 谞诪爪讗 诇注谞讬谉 谞讬住讜讱 讜拽讬讚讜砖 讜讘专讻讛 讚讬谞讜 讻讞诪专讗 讗"讻 砖诪讜 讞诪专讗 讜讘讗讘讬讬 诇讛讬驻讜讱. 谞诪爪讗 讛谞讬 讛讜讛 砖讜讛 讘砖诐 讜讘讟注诐 讜砖驻讬专 驻住拽 专砖"讬 讻讜讜转讬' 讘讛讗 讜诪讬讬转讬 专砖"讬 诪讬谞讬' 讚讜拽讗. 讜诇讗 诪驻诇讜讙转转诐 讘注谞讘讬 讞讚转讗 讜讞诪讬专讬 讚讞讟讬 讚讛谞讬 诇讗 砖讜讛 讗诇讗 讘讞讚讗 诪讬谞讬讛讜 讜诇讬转 讛诇讻转讗 讻讜讜转讬讬讛讜 讘讛讗:


讜诇驻"讝 诪讬讜砖讘 讙诐 住转讬专转 专砖"讬 讘讞诇讘 讜讘砖专 讚住"诇 讻讛专讗讘"讚 讛谞"诇 讚讞诇讘 诪讬拽专讬 讘砖专 讜砖讜讛 讘砖诪讗 讗讱 讘砖诪注转讬谉 诪讬讬专讬 讘砖专 讻讞讜砖 讜讛讜讛 讗讬谞讜 诪讬谞讜 讘讟注诪讗 讗注"讙 讚砖讜讛 讘砖诪讗 诪"诪 谞讬讚谉 讻讗讬谞讜 诪讬谞讜 讜讘驻住讞讬诐 诪讬讬专讬 诪讘砖专 砖讜诪谉 讻诪"砖 诪讛专砖"诇 砖诐 讜讛讜讛 砖讜讛 讘砖诪讗 讜讘讟注诪讗 讜讛讜讛 诪讘"诪 讜讗"砖:


讜讛谞讛 讛转诐 讘注"讝 诪讬讬转讬 砖"住 讟注诪讗 诪砖讜诐 讚讻讛讬转讬专讜 讘讞讟讛 讗' 讻讱 讗讬住讜专讜 讜诇讗 诪讬讬转讬 讛讗 讚讬专讜砖诇诪讬 讚砖讬诇"诪 诪砖讜诐 讚讗讬 住"讚 讚讘专讬讬转讗 诪讬讬专讬 讘砖讘注诇讬诐 讘注讬专 讜讬砖 诇讛诐 讟讘诇 诇讛驻专讬砖 讚讛讜讛 讚砖讬诇"诪 讜诪砖讜"讛 诇讗 讘讟讬诇 讛"诇 诇诪讬讞砖讘 谞诪讬 讞诪抓 讜讞讚砖 诇驻谞讬 讛注讜诪专 讚诇讗 讘讟讬诇 讚讛"诇 讚砖讬诇"诪 讜讚讘专 讝讛 诪讘讜讗专 讻谉 讘专诪讘"诐 驻"讜 诪诪"讗 讗注"讻 诇讗 诪讬讬专讬 诪讚砖讬诇"诪 讗诇讗 讻砖讗讬谉 讛讘注诇讬诐 讘注讬专 讜讗驻"讛 诇讗 讘讟讬诇 诪砖讜诐 讻讛转讬专讜 讻讱 讗讬住讜专讜 讜诇驻"讝 诪砖诪注 讘讟讘诇 讟讘讜诇 诇转专讜诪转 诪注砖专 砖讗讬谉 讛转讬专讜 讘讞讟讛 讗' 讜讙诐 讗讬谉 讛讘注诇讬诐 讘注讬专 讚诇讗 讬砖 诇讜 诪转讬专讬谉 砖驻讬专 讘讟讬诇 讜诇讗 诪砖诪注 讻谉 讘转讜住' 讬讜诪讗 诪"讝 注"讘 讚讗驻讬' 讘讟讘诇 讛讟讘讜诇 诇拽讜诪抓 诪谞讞讛 讘讘讬谉 讛讘讬谞讬诐 砖讗讬谉 讬讻讜诇 诇讛驻专讬砖 注诇讬讜 讻诇诇 讜讗驻"讛 诇讗 讘讟讬诇 讚砖诐 讟讘诇 讘注讜诇诐 诇讗 讘讟讬诇 注"砖 讜爪"注:


讜注讬讬谉 诪"砖 转讜住' 诇注讬诇 爪"讝 注"讗 讚"讛 专讘讗 讚专讬讘"诇 住"诇 讘住' 诪讚讬诇讬祝 诪讝专讜注 讘砖诇讛 讻讘专 讘讬讗专谞讜 诇注讬诇 讘住讜讙讬讗 讝专讜注 讘砖诇讛 讚诇砖讬讟转 专砖"讬 诇拽"诪 讚讘讝专讜注 讘砖诇讛 讛拽讬诇讛 转讜专讛 注"砖. 讜讬诇驻讬谞谉 诪讬谞讛 讚诇讻诇 讛驻讞讜转 讘注讬谞谉 讘讗讬谞讜 诪讬谞讜 砖讬注讜专 住' 讻诪讜 砖讛拽讬诇讛 转讜专讛 讘诪讘"诪 讘讝专讜注 讘砖诇讛 注"砖 讘讘讬讗讜专 讘注讝讛"讬 讜诇拽"诪:


砖讜讘 讛拽砖讜 转讜住' 诪专讗讘"讬 讚讞专住谉. 讜诇驻注"讚 诇讬讬砖讘 诇驻讬专砖"讬 讚讛转诐 诇注谞讬谉 讟讜诪讗讛 讜讟讛专讛 诪讬讬专讬 讜讬"诇 住"诇 诇专讗讘"讬 讻讘专讬讬转讗 讚专"讞 讚讘注讬谞谉 讗驻砖专 诇讛讬讜转 讻诪讜讛讜 讜讛讻讗 讛诪讘讟诇 讗"讗 诇讛讬讜转 讻讘讟讬诇 讚讛讬讬谞讜 诪讬 专讙诇讬诐 砖诇 讗讚诐 讟讛讜专 讗"讗 诇讛讬讜转 讻诪注讬谞讜转 讛讝讘 讜讗驻砖专 讙诐 讘讛讬驻讜讱 讛讘讟讬诇 砖讛讜讗 诪讬 专讙诇讬 讛讝讘 讗"讗 诇讛讬讜转 讻诪讬 专讙诇讬 讛讟讛讜专 讚诇讗 砖讬讬讱 讘诪讬 专讙诇讬诐 诇讻讬 讗讬住专讞讗 讜注转讬"讟 驻"讟 讚讻诇讬诐 诪砖谞讛 讛' 讚"讛 讗驻讬' 讗讞讚 讙' 砖谞讬诐. 讜诪"诪 讬"诇 讘讬谉 专讗讘"讬 讜讘讬谉 专讘谞谉 住"诇 诪讘"诪 诇讗 讘讟讬诇 讜讛讻讗 驻诇讬讙讬 讘讛讗 讚转谞讬 专' 讞讬讬' 讚讘注讬谞谉 讗驻砖专 诇讛讬讜转 讻诪讜讛 讜讻谞"诇:


讜讛谞讛 砖诐 讻' 转讜住' 讚讘驻住讞讬诐 诇讗 讙专讬住 专讘 诇讟注诪讬' 讜专讘讗 住"诇 讻专讘 讜诇讗 诪讟注诪讬' 讜讛拽砖讗 诪讛专砖"讗 诪讛 讘讻讱 讚诇讗 讙专住讬谞谉 诇讬' 诪"诪 拽' 诪讬 讛讻专讬讞 诇砖"住 诇讜诪专 讚专讘 住"诇 讻专' 讬讛讜讚讛 讜讙讝专 砖诇讗 讘诪讬谞讜 讗讟讜 诪讬谞讜 诇讬诪讗 诪砖讜诐 讞讜诪专讗 讚讞诪抓 讜诇驻注"讚 讬"诇 住"诇 诇讛转讜住' 讗讬 诇讗讜 讘诪讬谞讜 讗住讜专 诪讚讬谞讗 诇讗 讛讜讛 诪讞诪专讬谞谉 讗诇讗 讻讬讜谉 讚诪讬谞讜 讗住讜专 诪讚讬谞讗 诪砖讜诐 讬砖 诇讜 诪转讬专讬谉 讗讞专 讝诪谉 诪砖讜诐 讞讜诪专讗 讚讞诪抓 讗住专讜 讙诐 讗讬谞讜 诪讬谞讜 讛讜讗讬诇 讜诇讗 讘讚讬诇讬 诪讬谞讬'. 讜转讬谞讞 诇专讘讗 讚住"诇 讗讞专 讝诪谞讜 诪讜转专 讻专"砖 讗讘诇 专讘 讚住"诇 讻专' 讬讛讜讚讛 讜诇讗 讛讜讛 讚砖讬诇"诪 讛讜爪专讱 诇讜诪专 讚住"诇 讘注诇诪讗 讻专' 讬讛讜讚讛 诪讘"诪 诇讗 讘讟讬诇 讜讙讝专讬谞谉 诪砖讜诐 讞讜诪专讗 讚讞诪抓 讗讬谞讜 诪讬谞讜 讗讟讜 诪讬谞讜 讜诪"诪 专讘 诇讟注诪讬' 诇讗 砖讬讬讱 讚讘诇讗 讟注诪讬' 讗"砖 讟驻讬 诇讻谉 诪讞拽讜 转讜住' 专讘 诇讟注诪讬' 讜诪讬讜砖讘 拽' 诪讛专砖"讗:


讛讻讞诇 讜讻讜' 讛诇讘 拽讜专注讜 讜诪讜爪讬讗 讗转 讚诪讜. 诇讗 拽专注讜 讗讬谞讜 注讜讘专 注诇讬讜 驻讬专砖"讬 诇讛讬讜转 讘讻专转 讜讻"讻 专诪讘"诐 讜讚拽讚拽 专诇讘"讞 讚诪诇拽讜转 讗讬讻讗 讗驻讬' 讘诇讘 注讜祝 注驻"讬 讙讬' 专讬祝 讜专诪讘"诐 讜专讗"砖 讘讻专讬转讜转 讚讘讚诐 讛谞驻砖 讚讬讚讬' 砖讞讬讜转讜 诪诪谞讜 讗讬讻讗 讻专转 讜讚诐 讚讗转讬' 诇讬' 诪注诇诪讗 讘砖注转 砖讞讬讟讛 讚诪砖专祝 砖专讬祝 讛讬讬谞讜 讚诐 讗讬讘专讬诐 讗讬谞讜 讗诇讗 讘诇讗 转注砖讛. 讜拽讬诐 诇讛讜 诇专讘谞谉 讚讗驻讬' 注讜祝 讛讬讜转专 讙讚讜诇 诪"诪 诇驻讬 讞讜诇砖转 讞讬讜转讜 诇讬转 讘讬' 讚诐 讛谞驻砖 讻谞讜住 讘诇讘讜 讻砖讬注讜专 讝讬转. 讜专拽 诪诪讛 砖谞讗住祝 诇讜 讚诐 讛讗讬讘专讬诐 诪注诇诪讗 讗驻砖专 砖讬讛讬' 讛专讘讛 讬讜转专 诪讝讬转 讜注诇 讝讛 讗讬谞讜 讘讻专转 讗诇讗 讘诇讗讜. 讝讛讜 讻讜讜谞转 讛专诇讘"讞 住讬' 拽讻"讗 讚祝 拽驻"讗 注"砖 讜诪讘讬讗讜 讘诇讞"诪 驻"讜 诪诪"讗 注"砖 讗讘诇 诇讙讬' 专砖"讬 砖诐 讘讙诪专讗 诇讗 讬转讻谉 讝讛 注"砖. 讜谞注诇诪讜 讚讘专讬诐 讗诇讜 诪驻诇转讬 住讬' 注"讘 砖讻' 讘注讜祝 砖谞转讘砖诇 讘讜 诇讘讜 讜讗讬谉 讛注讜祝 砖诇诐 砖讗讬谉 讘讜 住' 谞讙讚 诇讘讜. 诪"诪 讬讻讜诇 诇砖注专 讘住' 讝转讬诐 讚讛专讬 讗讬谉 讘讜 讬讜转专 诪讝讬转 讚诐. 讜讝讛 诇讬转讬' 诇专讬祝 讜专诪讘"诐 讜专讗"砖 讛谞"诇 谞讛讬 讚诇讬转 讘讬' 讬讜转专 诪讝讬转 讚诐 谞驻砖 讗讘诇 讚诐 讗讬讘专讬诐 讗驻砖专 砖讬讛讬' 讘讜 讻诪讛 讝转讬诐:


讗讬谞讜 注讜讘专 注诇讬讜. 驻诇讜讙转转 专砖"讬 讜转讜住' 转诇讬' 讘驻讬' 砖"住 诪谞讞讜转 讻"讗 注"讗. 专砖"讬 讜讻谉 专讬祝 讜专诪讘"诐 住"诇 讚讚诐 砖讘砖诇讜 砖讗诪专 讝注讬专讬 砖讗讬谞讜 注讜讘专 讛讬讬谞讜 诪讟注诐 砖谞拽专砖 注"讬 讘砖讜诇. 讜讗"讻 讻讚诪住讬拽 讛讜讗讬诇 讜专讗讜讬 诇讞讟讗转 讛讞爪讜谞讬转 讞讬讬讘 注诇讬讜 转讜 诇讬转讗 诇讚讝注讬专讬 讜诪讗讬 讚讗诪专 诪转讞诇讛 注"讬 讗讜专 诇讗 讛讚专 诇诪讬诇转讬' 驻讬' 讻讱 讬讚讜注 注驻"讬 讛讟讘注 讻砖讬拽专砖 注"讬 讗讜专 砖讜讘 讗讬谞讜 讞讜讝专 诇爪诇讬诇转讜. 讗讱 转讜住' 住"诇 讚转专讬 诪讬诇讬 谞讬谞讛讜 讚讛讘砖讜诇 讗驻讬' 讗讬谞讜 谞拽专砖 驻讜住诇讜 诪讻驻专讛 讻诪讜 讗讬讘专讬诐 砖爪诇讗谉 讜讛注诇谉 讜爪"诇 讗注驻"讬 讗讬讘专讬诐 砖诪诇讞谉 诪"诪 讛诪讛 专讬讞 谞讞讜讞 讛讬讬谞讜 诪砖讜诐 讚讘讚讘专 讙讜砖 讗讬谉 讛诪诇讬讞讛 驻讜注诇 讻"讻 讻诪讜 讘讚诐 讛爪诇讜诇 注"讻 讚诐 砖讘砖诇讜 讜诪诇讞讜 讗驻讬' 讘爪诇讬诇转讜 驻住讜诇 诇讝专讬拽讛 讜诪诪讬诇讗 . 讗讱 讘讞诪讛 砖讗讬谞讜 讘砖讜诇 专拽 驻住讬诇讜 诪讞诪转 拽专讬砖转讜 讗讛讗 诪住讬拽 讻讬讜谉 砖讻谞讙讚讜 专讗讜讬' 讘讞讟讗转 讛讞爪讜谞转 讞讬讬讘 注诇讬讜 讗讘诇 讚诐 砖讘砖诇讜 讜砖诪诇讞讜 诇注讜诇诐 讗讬谞讜 专讗讜讬 诇讗 诇讞爪讜谞讬转 讜诇讗 诇砖讜诐 讚讘专. 讜讛讗 讚拽讗诪专 讘讗讜专 诇讗 讛讚专 诇诪讬诇转讬' 讗讬谉 讛讻讜讜谞讛 讚诇讗 讛讚专 诇爪诇讬诇讬转讬' 讚讛讗 诇讗 诪讟注诐 拽专讜砖 讜爪诇讜诇 讗转讗讬谞谉 注诇讛. 讗诇讗 诇讗 讛讚专 诇诪讬诇转讬' 诇讛讬讜转 讗讬谞讜 诪讘讜砖诇 讻讬讜谉 砖讻讘专 讛讬' 诪讘讜砖诇 讜注讬讬谉 转砖讜讘转 专诇讘"讞 讛谞"诇:


讜讛专讗"砖 诇拽诪谉 讘驻专拽讬谉 住讬' 诇"讝 诪住转驻拽 讚讗驻讬' 诇讛驻讜住拽讬诐 讚讚诐 砖讘砖诇讜 讗讬谞讜 讘讻专转 注讻"驻 诇讗讜 讗讬转 讘讬' 讻讚诐 讛讗讬讘专讬诐 砖诇讗 谞讬转谞讜 诇讻驻专讛 讜讗驻"讛 注讜讘专 讘诇讗讜. 讜讘诇讬拽讜讟讬诐 砖讘讞讬' 讛专"谉 诇拽诪谉 拽"讻 注"讗 讗讛讗 讚诪讬讬转讬 讛转诐 讘专讬讬转讗 讛拽驻讛 讗转 讛讚诐. 转诪讛 注诇 讛住讜讘专讬诐 讗驻讬' 讗讬住讜专 讚讗讜专讬讬转讗 诇讬讻讗 讘讚诐 砖讘砖诇讜 讗"讻 诇拽诪谉 拽讬"讜 注"讘 讘诪转谞讬转讬谉 讞讜诪专 讘讞诇讘 诪讘讚诐 诇讞砖讘 谞诪讬 砖讛讞诇讘 讞讬讬讘 注诇讬讜 讘诪讘讜砖诇 诪砖讗"讻 讘讚诐 讜诇驻注"讚 诇拽"诪 讚讛"谞 讞诇讘 讞讬 讗讬谞讜 讞讬讬讘 注诇讬讜 讻诪"砖 转讜住' 驻住讞讬诐 讻"讚 注"讘 讚"讛 驻专讟 讜讻讜' 诪砖讗"讻 讘讚诐 讞讬 讞讬讬讘 注诇讬讜 讜诇讗 砖讬讬讱 诇诪转谞讬 讞讜诪专 讗诇讗 讛讻讬 讛"诇 诇诪转谞讬 讛讞讬讬讘 讘讞诇讘 驻讟讜专 讘讚诐 讜讛讞讬讬讘 讘讚诐 驻讟讜专 讘讞诇讘 讜讝讛 讗讬谉 诪拽讜诪讜 讘诪砖谞讛 讚讞讜诪专 讘讞诇讘 讜讻讜' 讗诇讗 讘诪砖谞讬讜转 讚住驻"拽 诇注讬诇 讻"讛 注"讘 讛讞讬讬讘 讘砖拽讚讬诐 讛诪专讬诐 讜讻讜' 讜讛转诐 讘诇讗"讛 转谞讬 讜砖讬讬专 讻诪"砖 诇注讬诇 讜诇拽"诪 拽' 讛专"谉. 讜讛讗 谞诪讬 诇讗 拽砖讬' 诇讛驻讜住拽讬诐 讚诐 砖讘砖诇讜 注讜讘专 注诇讬讜 诇讬转谞讬 讞讜诪专 讘讚诐 砖讞讬讬讘 讘讬谉 讞讬 讘讬谉 诪讘讜砖诇 诪砖讗"讻 讞诇讘 讚诇讗 讞讬讬讘 讘讞讬. 讬"诇 讗讬谉 讝讛 讞讜诪专 讚讞诇讘 讞讬 诇讗 讛讜讛 讚专讱 讗讻讬诇转讜 讘讻讱 诪砖讗"讻 讘讚诐 讚专讱 讗讻讬诇转讜 讞讬 讜讛讛"谞 讘讚诐 讗诐 讗讻诇讜 砖诇讗 讻讚"讗 驻讟讜专:


讜讘驻诇转讬 住讬' 驻"讗 讛拽砖讛 诪砖"住 驻"拽 讚讘讻讜专讜转 讚讬诇讬祝 砖专讬讜转讗 讚讞诇讘 诪讚讗爪讟专讬讱 诇诪讬住专 讘讘"讞 讜拽' 讛讗 诪砖讜诐 讚诐 谞注讻专 讘讗转 诇讗住专讜 讜讘讘"讞 谞转讘砖诇 讜讗讬谉 讻讗谉 讚诐 讜讗住专 专讞诪谞讗 诪砖讜诐 讘讘"讞. 讜讗谞讬 讗讜住讬祝 讚讗驻讬' 诇诪"讚 讚诐 砖讘砖诇讜 注讜讘专 谞诪讬 拽砖讬' 讚讘讛讗 诇讗 驻诇讬讙讜 讚讚诐 砖讗讬谞讜 专讗讜讬诐 诇讻驻专 讗讬谞讜 注讜讘专 注诇讬讜 讗诇讗 讚住"诇 讚诐 砖讘砖诇讜 专讗讜讬 诇讞讟讗转 讛讞爪讜讟转 讗讘诇 讗讬 诇讗 讛讬讛 专讗讜讬 讻诇诇 驻砖讬讟讗 砖诪讜转专 讜讗"讻 诪讗讬 拽讗诪专 讚诐 谞注讻专 讜谞注砖讛 讞诇讘 讜讻讬 讞诇讘 专讗讜讬 诇讻驻专 讜爪注"讙 诇讻讗讜专讛 砖讜讘 诪爪讗转讬 诪"砖 讘讝讛 讘讛讙"讛 谞讘"讬 转谞讬谞讗 住讬' 诇"讜 讜讛讜讗 住讘讜专 讚讝讛 转诇讬' 讘讚讝注讬专讗 讜诇讬转讗 讚诇讻"注 拽砖讬'. 讜讛谞诇注"讚 注驻"讬 诪"砖 砖"讱 住讬' 驻"讗 住拽讬"讘 讚诇讘转专 讚讙诇讬 诇谉 拽专讗 砖专讬讜转讗 讚讞诇讘 讬讚注讬谞谉 讚讗诪讛"讞 讜讘诪讛"讞 讚讜拽讗 讜诇讗 砖讗专讬 讚讘专讬诐 讛讬讜爪讗讬谉 诪谉 讛讞讬 注"砖 砖住讘专转讜 爪"注. 诪"诪 讛"谞 谞讬诪讗 讛讻讗 讚诪住讘专讗 讞爪讜谞讛 讛"讗 讚注诇 讛诪讝讘讞 讬讻驻专 诇讗讜 讚讜拽讗 讜诇讻诇 讛驻讞讜转 讚诐 讛讗讬讘专讬诐 讛讜讛 讗诐 讗讬谞讜 专讗讜讬 诇讻驻专 讜讛讬' 住讘专讗 讞爪讜谞讛 诇讗住讜专 讞诇讘 讚讚诐 谞注讻专 讜谞注砖讛 讞诇讘 讚诇讻诇 讛驻讞讜转 讚诐 讗讬讘专讬诐 讛讜讛 讜诪讚讙诇讬 专讞诪谞讗 讛讬转专 讞诇讘 砖讜讘 谞讚注 讚讟注诪讗 讚讛转讬专讗 诪砖讜诐 讚讛讻诇 转诇讜讬 讘专讗讜讬 诇讻驻专 讜讗驻讬' 讚诐 讛讗讬讘专讬诐 诇讗 讛讜讛 讗诐 讗讬谞讜 讘讗讜驻谉 砖讚诐 讛谞驻砖 讻讬讜爪讗 讘讜 专讗讜讬 诇讻驻专 讜诇拽"诪 诪砖"住 讘讻讜专讜转:


讜讛砖转讗 诇驻"讝 诇诪"讚 驻"拽 讚谞讚讛 讚诇讬转 诇讬' 讚诐 谞注讻专 讜谞注砖讛 讞诇讘 诇讗 诪讜讻讞 诪讬讚讬 谞讙讚 住' 讞爪讜谞讛 讚讚诐 砖讗讬谞讜 专讗讜讬 诇讻驻专 讛讜讛 注讻"驻 讚诐 讗讬讘专讬诐 讜转诇讬' 讝讛 讘驻诇讜讙转讗 讚转谞讗讬 讛谞"诇 讜诪讬讜砖讘 诪讛 砖讛拽砖讬转讬 诪讗讝 诪砖"住 讬讘诪讜转 驻' 讞专砖 讚祝 拽讬"讚 注"讘 讜爪专讬讻讬 讜讻讜' 讜诇讗 讗诪专 砖专爪讬诐 讗讬谉 讛讬转专 诇讗讬住讜专谉 诪砖讗"讻 讚诐 砖诪讘砖诇讜 讜诪转讬专讜 讻讬 诪"砖 砖专爪讬诐 讘诪砖讛讜 谞讚讞拽讜 转讜住' 讘驻讬专讜砖讜 讜讛"诇 诇诪讬诪专 讘拽讬爪讜专 讛谞"诇 讜诇讛谞"诇 讗"砖 讚讘注讬 诇诪讬诪专 讗诇讬讘讗 讚讻"注 讗驻讬' 诇诪"讚 讚诇讬转 诇讬' 讚诐 谞注讻专 讜谞注砖讛 讞诇讘. 讜转诇诪讬讚讬 讛专讘 讛诪讜驻诇讙 诪"讛 谞讟注 讜讜讗诇祝 住讙"诇 讗诪专 讛讗 讚驻砖讬讟讗 诇讝注讬专讬 讚讚诐 砖谞砖转谞讛 驻住讜诇 诇讛拽专讘讛 讛讬讬谞讜 讻诪"砖 讛专讗"讛 诪讘讬讗讜 讘"讬 讘讗"讞 专住讬' 拽"住 讚诪讻转讬讘 讙讘讬 讻讬讜专 诪讬诐 诪讬诐 讘' 驻注诪讬诐 诪砖诪注 讻讛讜讬讬转谉 砖诇讗 谞砖转谞讜 讛"谞 讻转讬讘 讚诐 讚诐 讘讝讘讞讬诐 驻"讗 注"讘 讜讻诪"讚 诪注专讘讬谉 诇拽专谞讜转 讚讗讬讬转专 诇讬' 讚诐 讚诐 注"砖. 讜诇驻"讝 转诇讬' 讚讬谉 讝讛 讚讝注讬专讬 讘驻诇讜讙转讗 讚诪注专讘讬谉 诇拽专谞讜转 讜讻谉 驻住拽 专诪讘"诐 讜讚驻讞"讞 讗讱 诪"诪 讗讬谞讜 诪讜讻专讞 砖诇讗 讬讛讬' 讻讚诐 讛讗讬讘专讬诐 注讻"驻:


讜诇讻讗讜专讛 拽' 诪讚讗诪专讛 讬诇转讗 诇拽诪谉 讘砖诪注转讬谉 砖专讗 诇谉 讻讘讚讗 讜诇讗 讗诪专讛 砖专讬' 诇谉 讚诐 拽专讜砖 讜讝讛 拽' 讗诇讬讘讗 讛驻讜住拽讬诐 讻讝注讬专讗 讚讬"诇 诇驻讬 诪讛 砖讗谞讬 专讙讬诇 诇驻专砖 讚讟注谞转 讬诇转讗 讛讬转讛 讚讛拽讘"讛 讛砖讗讬专 讛讬转专 讘讻诇 讛讗讬住讜专讬谉 谞讙讚 讬爪"讛 砖讬讻讜诇 讗讚诐 诇讟注讜诐 讟注诐 讞讝讬专 讘诪讜讞讗 讚砖讘讬讟讗 讜讟注诐 讚诐 讘讻讘讚讗 讜讗"讻 讗讬谉 专讗讜讬 诇讞讻诪讬诐 诇讗住讜专 讛讻诇 讜讘讘"讞 讗住专讜 讛讻诇 讻讘讜砖 讜诪诇讬讞 讜讘注讬谞讗 诇诪讬讻诇 讘砖专讗 讘讞诇讘讗 讜诪讛 讛砖讗讬专讜 诇讬 讞讻诪讬诐 谞讙讚 讬爪"讛 讜讗专"谞 讝讜讬拽讬 诇讛 讻讞诇讗 讻讬 讛砖讗讬专讜 讻讞诇 谞讙讚 讬爪"讛. 讜诇驻"讝 讗"砖 讚诇讗 讗诪专讛 砖专讗 诇谉 讚诐 拽专讜砖 讚讛讗讬 讞讻诪讬诐 讗住专讜 讗诇讗 砖讛砖讗讬专讜 讻讘讚讗 诇讛转讬专 谞讙讚 讬爪"讛 注"讻 讗诪专讛 砖专讗 诇谉 讻讘讚讗 讜讗"砖:


讗讱 讛讗 拽砖讬' 专"驻 讻讬爪讚 爪讜诇讬谉 诪讬讬转讬 讚讻讘讜诇注讜 讻讱 驻讜诇讟讜 诪讚谞讜转谉 讻专注讬讜 讜讘谞讬 诪注讬讜 诇转讜讻讜 讜诪讗讬 拽讜砖讬讬谉 讻讬讜谉 讚讚诐 砖讘砖诇讜 讜砖诪诇讞讜 诪讜转专 诪谉 讛转讜专讛 专拽 讞讻诪讬诐 讗住专讜讛讜 讜讻讬 讛讬' 诇讛注诪讬讚 讚讘专讬讛诐 讜诇讘讟诇 诪爪讜转 注砖讛 砖诇 爪诇讬讜转 驻住讞 诇转转 讻专注讬讜 讜讘谞讬 诪注讬讜 诇转讜讻讜 讜注"砖 讘转讜住' 诪"砖 诪讻讘讚讗 注诇讜讬 讘砖专讗 注"砖 讛讬讟讘 讜爪"注 讘讝讛:


讜讛谞讛 讘讜讚讗讬 砖讬讟转 转讜住' 讘驻讬' 讚讘专讬 专' 讬讛讜讚讛 讗诪专 专讘 拽' 诇讛诇讜诐 讗讬讱 讗诪专 专讘 讚讬谞讜 诪砖讜诐 讚诪转谞讬转讬谉 诪讬讬专讬 讘住转诪讗 讗驻讬' 讘讗讜讻诇 讞讬 讘诇讬 诪讘讜砖诇. 讜讛诇讗 诪转谞讬转讬谉 讚讜诪讬讗 讚讻讞诇 讚专讬砖讗 讚讜讚讗讬 诇讗 讗讬讬专讬 讗诇讗 讘诪讘讜砖诇 讗讜 爪诇讬 讜诪讛讬讻讬 转讬转讬 诇讜诪专 住讬驻讗 讞讬 讗讬讬专讬. 诪讬讛讜 谞"诇 专"转 诇砖讬讟转讜 讚住"诇 砖讬谞讜讬讬 讚砖讬注讗 诇讗 拽讗讬 诇诪住拽谞讗 讜注驻"讝 讛注诇讛 诇拽诪谉 拽"讬 注"讗 讘住讜祝 讛讚讬讘讜专 讚专讬砖讗 讜住讬驻讗 诇讗 讛讜讛 讚讜诪讬讗 讜注"砖 讘诪讛专砖"讗 讜讗谞讬 讗讻转讜讘 诇拽诪谉 讗讬"讛 讚诇讗 讻诪讛专砖"讗 讚讜拽讗 诇诪讗讬 讚住"诇 砖讬谞讜讬讬 讚砖讬注讗 诇讗 拽讗讬 谞诪爪讗 诇砖讬讟转讜 讘诇讗 讘专讬讬转讗 诇讗 讛讜讛 专讬砖讗 讜住讬驻讗 讘住讙谞讜谉 讞讚 讜讛"讛 诇诪转谞讬转讬谉 讚讛讱 讘专讬讬转讗 讗诪转谞讬转讬谉 讗转诪专 讻诪"砖 转讜住' 讚"讛 诇讘 讛讗 讚讘注讬 拽专讬注讛 注"砖 讗"讻 诇砖讬讟转讜 砖驻讬专 讻' 专讘 讘注讬 诇讗讜拽诪讬 诪转谞讬转讬谉 讗驻讬' 讘讗讜讻诇 诇讘 讞讬. 讗讘诇 诇驻讬专砖"讬 讗讬谉 诇讝讛 住讘专讗 讜讚讜讞拽 讙讚讜诇:


讜注讬讬谉 讘驻诇转讬 专住讬' 住"讟 讚拽砖讛 诇住诪讜讱 讗讛讱 拽讜诇讗 讚讚诐 砖讘砖诇讜 讜诪诇讞讜 讻讬 专讜讘 讙讚讜诇讬 专讗砖讜谞讬诐 诪讞讜诇拽讬诐 讜住转诪讗 讚砖"住 诪砖诪注 讻驻讬专讜砖诐 讜讘讜讚讗讬 讗诐 讬砖 爪讚讚讬诐 诇讛拽诇 讬砖 诇住诪讜讱 讗讛转讜住' 讜专诪讘"谉 讜专砖讘"讗 讗讘诇 讘诇讗"讛 讬讞讜砖 诇专砖"讬 讜专讬祝 讜专诪讘"诐 讜专讗"砖 讜讞讬' 专"谉 讛谞"诇 讜爪"注:


讜讛谞讛 砖讬讟转 专"转 诪讘讜讗专 讘转讜住' 讚砖诪注转讬谉 讜诪住讬讬诪讜 转讜住' 讚诇驻"讝 专讬砖讗 讚讘专讬讬转讗 讻讞诇 注诐 讘砖专 讜住讬驻讗 诇讘 讘诇讗 讘砖专 讚砖讬谞讜讬讬 讚砖讬注讗 诇讗 拽讗讬 讜诪讛专砖"讗 诪讙讬"讛 讜注讜"讚 砖讬谞讜讬讬 讚砖讬注讗 诇讗 拽讗讬. 讜诇讗 讛讘谞转讬 讚讘专讬讜 讚讜讚讗讬 讗讬 诇讗 讗诪专讬谞谉 诇讘 砖讬注讗 讗驻砖专 讚诪讬讬专讬 讘爪诇讗讜 讘讛讚讬 讘砖专讗 讜讗注"讙 讚讛讘砖专 谞注砖讛 谞讘诇讛 诇讗 谞讗住专 讛诇讘 诪砖诪谞讜谞讬转 讛讘砖专 砖谞注砖讛 谞讘诇讛 讻讬讜谉 砖讗讬谉 讛讚诐 谞讻谞住 诇诇讘 讚砖讬注讗 讗讬谉 讛讗讬住讜专 讬讻讜诇 诇讗住讜专 讘诪拽讜诐 砖讗讬谉 讛讗讜住专 谞讻谞住 讜讘拽讚专讛 讘诇讬 讘砖专 谞诪讬 谞讛讬 讛专讜讟讘 讜讛讻诇讬 谞讗住专 诪"诪 讛诇讘 讗讬谞讜 谞讗住专 讗讱 砖讬谞讜讬讬 讚诇讘 诇讗 拽讗讬 专拽 讻讘讜诇注讜 讻讱 驻讜诇讟讜 讗"讻 讗驻讬' 讘爪诇讬 讘讛讚讬 诪砖专讗 诇讗 诪爪讬 讗讬讬专讬 讚讛讘砖专 谞讗住专 讜谞注砖讛 谞讘诇讛 讜讞讜讝专 讜讗讜住专 讛诇讘 讚讛专讬 讙诐 讛讚诐 谞讘诇注 讜诪讜诇讬讱 砖诪谞讜谞讬转 注诪讜 讗诇讗 砖讛讚诐 讞讜讝专 讜谞驻诇讟 讜诇讗 讛砖诪谞讬谞讜转 讜讝讛 讘专讜专 诇驻注"讚:


讜讛讬讜爪讗 诪讝讛 诇砖讬讟转 专砖"讬 专讬砖讗 讚讻讞诇 讘爪诇讬 讚讜拽讗 讜住讬驻讗 讚诇讘 讗驻讬' 讘讘砖讜诇 讚砖讬谞讜讬讬 讚砖讬注讗 拽讗讬. 讗讱 讗诐 诇讗 拽专注讜 讗讞专 讘砖讜诇讜 讞讬讬讘 讘讚诐 讘讛诪讛 讚讗讬讻讗 讻讝讬转. 讜诇专"转 专讬砖讗 讘讘砖讜诇 注诐 讘砖专 讜住讬驻讗 讘诇讘 讘诇讗 讘砖专 讚砖讬谞讜讬讬 讚砖讬注讗 诇讗 拽讗讬. 讜讗诐 诇讗 拽专注讜 诪讜转专 讗驻讬' 讘诇讘 讘讛诪讛 讚讚诐 砖讘砖诇讜 诪讚专讘谞谉. 讜砖讬讟转 讛专讗砖讜谞讬诐 讘讻讞诇 讻专"转 讜讘砖讬注讗 讻专砖"讬 讜讛讜讛 住讬驻讗 讘砖诇讜 注诐 讘砖专 讜讚诐 砖讘砖诇讜 诪砖诪注 讚诇讻诇 讛驻讞讜转 讗讬住讜专 诇讗讜 讗讬转 讘讬':





讘讗专 砖讘注

转谞谉 讛讻讞诇 拽讜专注讜 讜诪讜爪讬讗 讗转 讞诇讘讜 诇讗 拽专注讜 讗讬谞讜 注讜讘专 注诇讬讜 讻讜' 砖诪讜注讛 讝讜 专讘讜 讛讜讬讜转讬讛 讜转讞诇转 讚讘专讬 讗转拽谉 讚讘专讬 专讘讜转讬谞讜 讝"诇 讻讚讬 砖讬讛讜 讚讘专讬 讞讻诪讬诐 拽讬讬诪讬谉 讘讟讜专 讬"讚 住讬诪谉 爪' 讘讚讬谞讬 讻讞诇 讻转讘 讜讝"诇 讜诇爪诇讬 爪专讬讱 拽专讬注讛 砖转讬 讜注专讘 爪诇讗讜 讘诇讗 拽专讬注讛 诪讜转专 讝讛讜 诇讚注转 专砖"讬 讻讜'. 讜讻转讘 讘讬转 讬讜住祝 注诇讬讜 讜讝"诇 讜讬砖 诇转诪讜讛 诇诪讛 驻住拽 专砖"讬 讚诇爪诇讬 爪专讬讱 砖转讬 讜注专讘 讚讛讗 专讘讬 讗诇注讝专 讗砖诪讜注讬谞谉 讚诇讗 讘注讬谞谉 砖转讬 讜注专讘 诇爪诇讬 讗诇讗 拽专讬注讛 讻诇 讚讛讜 住讙讬 讜诪砖诪注 讚诇讗 驻诇讬讙 讗讚专讘 讬讛讜讚讛 讚讛讛讬讗 诇拽讚讬专讛 讜讛专"谉 谞专讗讛 砖谞讝讛专 诪讝讛 讜诇驻讬讻讱 讻转讘 讘砖讬讟转 专砖"讬 讚诇爪诇讬 讘注讬 拽专讬注讛 诇讻转讞诇讛 讜诇拽讚讬专讛 爪专讬讱 拽专讬注讛 砖转讬 讜注专讘 讜讟讞讜 讘讻讜转诇 注"讻. 讜诪讚谞拽讟 讙讘讬 拽讚专讛 砖转讬 讜注专讘 讜诇讗 谞拽讟讬讛 讙讘讬 爪诇讬 诪砖诪注 讘讛讚讬讗 讚诇爪诇讬 诇讗 讘注讬 砖转讬 讜注专讘 讗讘诇 诇转讜住驻讜转 讜讛专讗"砖 讜讛转专讜诪讛 砖讻转讘讜 讘砖诐 专砖"讬 讚诇爪诇讬 讘注讬 拽专讬注讛 砖转讬 讜注专讘 讜谞讙专专讜 讗讞专讬讛诐 专讘讬谞讜 讜专讘讬谞讜 讬专讜讞诐 拽砖讬讗 讜讚讜讞拽 诇驻专砖 讚爪专讬讱 拽专讬注讛 砖转讬 讜注专讘 讚拽讗诪专 讛讬讬谞讜 砖转讬 讗讜 注专讘 讜讛专砖讘"讗 讻转讘 讘讞讚讜砖讬讜 专砖"讬 驻讬专砖 讻讜诇讛 砖诪注转讗 诇爪诇讬 讜讘砖诇讜 讚拽转谞讬 讘讘专讬讬转讗 讛讬讬谞讜 爪诇讬 讜诇讻转讞诇讛 讘注讬谞谉 砖转讬 讜注专讘 讻讚专讘 讬讛讜讚讛 注"讻. 讜讗讬谞讬 诪讘讬谉 讚讘专讬讜 讚诪砖诪注 诪讚讘专讬讜 砖专砖"讬 住讜讘专 讚专讘 讬讛讜讚讛 诇爪诇讬 诪讬讬专讬 讜讗"讻 拽砖讛 讗诪讗讬 驻住拽 讚住讙讬 诇讬讛 讘砖转讬 讜注专讘 讜诇讗 讗爪专讻讬讛 谞诪讬 讟讬讞讛 讘讻讜转诇 讻讚诪爪专讬讱 专讘 讬讛讜讚讛 讜爪"注 注讻"诇 讘讬转 讬讜住祝. 讜讗谞讬 讗讜诪专 讗讞专 讛诪讞讬诇讛 诪讻讘讜讚 转讜专转讜 讚注讜诪拽讛 砖诇 讛诇讻讛 诪讘讜讗专转 讜诪讘讜专专转 讗讞专 讛注讬讜谉 讜讚拽讚讜拽 讻诪讜 砖讻转讘讜 讛驻讜住拽讬诐 讛谞"诇 讘砖诐 专砖"讬 讚诇爪诇讬 讘注讬 拽专讬注讛 砖转讬 讜注专讘 诇砖讬讟转讜 砖驻讬专砖 讻讜诇讛 砖诪注转讗 诇爪诇讬 讜讗讬谉 砖诐 诪拽讜诐 诇转诪讬讛转讜 讜讛讬诇讱 诇砖讜谉 讛讙诪专讗 讛讗 拽诪"诇 讚诇讗 讘注讬谞谉 砖转讬 讜注专讘 讜讟讞讜 讘讻讜转诇 注"讻. 讜讘诇砖讜谉 讝讛 讻讛讜讬讬转讜 讻转讘 讘讬转 讬讜住祝 注爪诪讜 讘转讞诇转 住讬诪谉 讛谞讝讻专 讜讗诐 讗讬转讗 讻诪讜 砖注诇讛 注诇 讚注转 讘讬转 讬讜住祝 讚专讘讬 讗诇注讝专 讗砖诪讜注讬谞谉 讚诇讗 讘注讬谞谉 砖转讬 讜注专讘 诇爪诇讬 讗诇讗 拽专讬注讛 讻诇 讚讛讜 住讙讬 讚讛讬讬谞讜 讗讜 砖转讬 讗讜 注专讘 讗诐 讻谉 拽砖讛 讜讟讞讜 讘讻讜转诇 诇诪讛 诇讬 讚诇讗 讛讜讛 诇讬讛 诇讜诪专 讗诇讗 讛讗 拽诪"诇 讚诇讗 讘注讬谞谉 砖转讬 讜注专讘 讜转讜 诇讗 讻讚讙专讬住 讛专讬"祝 讝"诇 诇讻谉 讘讛讻专讞 爪专讬讱 讗转讛 诇驻专砖 诇驻讬 讙讬专住讗 讝讜 讚诇讗 讗转讗 专讘讬 讗诇注讝专 诇讗砖诪讜注讬谞谉 讗诇讗 讚诇讗 讘注讬谞谉 讙诐 讟讬讞讛 讘讻讜转诇 讻讚诪爪专讬讱 专讘 讬讛讜讚讛 讗讘诇 砖转讬 讜注专讘 诪讬讛讗 讘注讬谞谉 诇讻转讞诇讛 讜讗驻砖专 诇讜诪专 讚诇讗 驻诇讬讙 专讘讬 讗诇注讝专 讗讚专讘 讬讛讜讚讛 讚讛讛讬讗 诇拽讚讬专讛 讜讗注"讙 讚讘驻专砖"讬 砖讘讬讚讬谞讜 讻转讜讘 讘讛讚讬讗 讻诪讜 砖驻讬专砖 讘讬转 讬讜住祝 讜讝"诇 讛讗 拽诪"诇 拽专讬注讛 讘注诇诪讗 拽讗诪专 诇讬讛 讗讜 砖转讬 讗讜 注专讘 讜诇讗 讘注讬 砖转讬 讜注专讘 讗诇讗 诇拽讚专讛 讻讜' 注"讻. 讗讬谉 住驻拽 砖驻讬专讜砖 讝讛 讗讬谞讜 注诇 诇砖讜谉 讛讙讬专住讗 砖讛讘讗转讬 讗诇讗 讛讜注转拽 诪讙讬专住讗 讗讞专转 砖讛讬转讛 诇讘注诇 讛诪讗讜专 讝"诇 讘讚讘专讬 专砖"讬 砖讻转讘 砖谞专讗讛 诪讚讘专讬 专砖"讬 砖讛讜讗 讙讜专住 讛讗 拽诪"诇 讚诇讗 讘注讬谞谉 砖转讬 讜注专讘 讗诇讗 诇拽讚讬专讛 讻讜' 讜讝讜 谞诪讬 讛讬转讛 讙讬专住转 讛专"谉 讘讚讘专讬 专砖"讬 讜诇讻谉 讻转讘 诇讚注转 专砖"讬 讚诇爪诇讬 住讙讬 讘拽专讬注讛 砖转讬 讗讜 注专讘 讗讘诇 讻诇 讛驻讜住拽讬诐 讛谞"诇 砖讻转讘讜 讘砖诐 专砖"讬 讚诇爪诇讬 讘注讬 拽专讬注讛 砖转讬 讜注专讘 讛讬讜 讙讜专住讬谉 讘讙诪专讗' 讻诪讜 砖讻转讜讘 讘讻诇 讛讙诪专讜转 砖讘讬讚讬谞讜 讛讗 拽诪"诇 讚诇讗 讘注讬谞谉 砖转讬 讜注专讘 讜讟讞讜 讘讻讜转诇 讜诇讻谉 讗转讬 砖驻讬专 诪讛 砖讻转讘讜 讘砖诪讜 讚诇爪诇讬 爪专讬讱 拽专讬注讛 砖转讬 讜注专讘 讻讚讛讜讻讞转讬 讜讻谉 讻转讜讘 讘讛讚讬讗 讘驻专砖"讬 砖讘住驻专讬诐 讚讬讚谉 讘住讜祝 砖诪注转讗 讚讻讘讚 讜讝"诇 讜讛诇讻讜转 讻讞诇 讻讘专 诇诪讚谞讜 诇诪注诇讛 诇爪诇讬 爪专讬讱 拽专讬注讛 砖转讬 讜注专讘 讜讗诐 诇讗 拽专注讜 诪讜转专 讻讜'. 讜讝讛 诪讜专讛 砖诪讛 砖讻转讜讘 讘驻专砖"讬 砖讘讬讚讬谞讜 讛讗 拽诪"诇 拽专讬注讛 讘注诇诪讗 拽讗诪专 诇讬讛 讗讜 砖转讬 讗讜 注专讘 讻讜' 谞讜住讞讗 诪砖讜讘砖转 讛讬讗 讜讗驻讬诇讜 讗转"诇 砖讛驻讜住拽讬诐 讛讬讜 讙讜专住讬谉 讻讚讘专讬 专讘讬 讗诇注讝专 讻诪讜 砖讻转讜讘 讘驻专砖"讬 砖讘讬讚讬谞讜 讛讗 拽诪"诇 拽专讬注讛 讘注诇诪讗 拽讗诪专 诇讬讛 诪"诪 讗转讬 砖驻讬专 诪讛 砖讻转讘讜 讘砖诪讜 讚诇爪诇讬 爪专讬讱 拽专讬注讛 砖转讬 讜注专讘 诇驻讬 砖讛诐 讛讬讜 诪驻专砖讬诐 诇砖讬讟转 专砖"讬 拽专讬注讛 讘注诇诪讗 讚拽讗诪专 专讘讬 讗诇注讝专 讛讬讬谞讜 砖转讬 讜注专讘 讜诪砖讜诐 讚诇讗 讘注讬谞谉 讙诐 讟讞讜 讘讻讜转诇 讻讚讬谉 拽专讬注讛 诪诪砖 讻讚诪爪专讬讱 专讘讬 讗诇注讝专 诇拽讚专讛 讗驻讬诇讜 讻砖讘讗 诇讘砖诇 讛讻讞诇 讘驻谞讬 注爪诪讜 诇讚注转 专砖"讬 讛讬诇讻讱 诪拽专讬 拽专讬注转 砖转讬 讜注专讘 拽专讬注讛 讘注诇诪讗 讻诇讜诪专 拽专讬注讛 讻诇 讚讛讜 讜讘讝讛 谞砖讬讘 拽讜砖讬讗 讗讞专转 砖讛拽砖讛 讘讬转 讬讜住祝 注诇 讛讟讜专 砖讻转讘 讜讝"诇. 讜讻转讘 注讜讚 讛专砖讘"讗 讜讬砖 诪讞诪讬专讬诐 诇讛爪专讬讻讜 诇讻转讞诇讛 拽专讬注讛 砖转讬 讜注专讘 讜讟讬讞讛 讘讻讜转诇 讗驻讬诇讜 讘拽讚讬专讛 讘驻谞讬 注爪诪讜 讜诇爪诇讬 拽专讬注讛 讻诇 讚讛讜 讜专讗讜讬 诇讞讜砖 诇讚讘专讬讛诐 讜讝讛讜 讻讚注转 专砖"讬 注"讻. 讜讻转讘 讘讬转 讬讜住祝 注诇讬讜 讜讝"诇 讜诪讛 砖讗诪专 专讘讬谞讜 注诇 住讘专讗 讝讜 讜讝讛讜 讻讚注转 专砖"讬 讗讬谞讬 讬讜讚注 诇诪讛 讻转讘 砖讛讜讗 讻讚注转 专砖"讬 砖讛专讬 讘爪诇讬 诪爪专讬讱 专砖"讬 砖转讬 讜注专讘 讜住讘专讗 讝讜 诇讗 诪爪专讻讗 讗诇讗 拽专讬注讛 讻诇 讚讛讜 注"讻. 讜讘诪讛 砖讻转讘转讬 谞住转诇拽讛 拽讜砖讬讗 讝讜 诪驻谞讬 讚诪砖诪注 诇讬讛 诇讛讟讜专 讚拽专讬注讛 讻诇 讚讛讜 讚拽讗诪专 讛专砖讘"讗 讛讬讬谞讜 拽专讬注讛 砖转讬 讜注专讘 讜诪砖讜诐 讚诇讗 讘注讬谞谉 讙诐 讟讬讞讛 讘讻讜转诇 讻诪讜 诇拽讚讬专讛 讘驻谞讬 注爪诪讜 讛讬诇讻讱 诪拽专讬 讝讜 拽专讬注讛 讻诇 讚讛讜 讜讛砖转讗 讗转讬 砖驻讬专 讚讻转讘 讛讟讜专 讜讝讛讜 讻讚注转 专砖"讬 讜讻讘专 讛讬讛 讗驻砖专 诇转专抓 拽讜砖讬讜转 讘讬转 讬讜住祝 注诇 讛讟讜专 讘诇讗讜 讛讻讬 讚诇讗 谞转讻讜讜谉 讛讟讜专 诇讜诪专 讜讝讛讜 讻讚注转 专砖"讬 诇讙诪专讬 诪讻诇 讜讻诇 讚讗"讻 拽砖讛 拽讜砖讬讗 讞讝拽讛 注诇 讛讟讜专 讗砖专 诇讗 讛专讙讬砖 讘讬转 讬讜住祝 砖讛专讬 住讘专讗 讝讜 诇讗 诪爪专讻讗 拽专讬注讛 砖转讬 讜注专讘 讜讟讬讞讛 讘讻讜转诇 讗驻讬诇讜 讘拽讚讬专讛 讘驻谞讬 注爪诪讜 专拽 诇讻转讞诇讛 讻诪讜 砖讻转讘 诇讛爪专讬讻讜 诇讻转讞诇讛 诪砖诪注 讘讛讚讬讗 讗讘诇 讘讚讬注讘讚 砖专讬 讗驻讬诇讜 讘拽专讬注讛 讻诇 讚讛讜 讜讗诇讜 诇讚注转 专砖"讬 讻转讘 讛讟讜专 讘砖诪讜 讚讗驻讬诇讜 讗诐 拽专注讜 砖转讬 讜注专讘 专拽 砖诇讗 讟讞讜 讘讻讜转诇 讜讘砖诇讜 讘拽讚讬专讛 讗驻讬诇讜 讘驻谞讬 注爪诪讜 讗住讜专. 讜诇讻谉 讬砖 诇转诪讜讛 注诇 讘讬转 讬讜住祝 砖讻转讘 讜讝"诇 讜讘拽讚专讛 谞诪讬 讗注"驻 砖讘砖诇讜 讘驻谞讬 注爪诪讜 讗转讬讗 住讘专讗 讝讜 讻讚注转 专砖"讬 讻讜' 讜讗讬谉 讝讛 讗诪转 讚讙诐 诇注谞讬谉 讻砖讘砖诇讜 讘驻谞讬 注爪诪讜 诇讗 讗转讬讗 住讘专讗 讝讜 讻讚注转 专砖"讬 讻诪讜 砖讻转讘转讬 讗诇讗 注"讻 讻讚讗诪专谉 讚诇讗讜 讚讜拽讗 讻讚注转 专砖"讬 诇讙诪专讬 拽讗诪专. 讜注讜讚 拽砖讛 诇讬 讟讜讘讗 注诇 讚讘专讬 讘讬转 讬讜住祝 砖讻转讘 讜讝"诇 讜讚讜讞拽 诇驻专砖 讚爪专讬讱 拽专讬注讛 砖转讬 讜注专讘 讚拽讗诪专 讛讬讬谞讜 砖转讬 讗讜 注专讘 砖讛专讬 讛讜讗 讘注爪诪讜 驻讬专砖 讻谉 讘驻砖讬讟讜转 诇砖讜谉 讝讛 讘注讬谞讜 诇讚注转 讛专诪讘"诐 讝"诇 讘住讬诪谉 注"讙 讘讚讬谞讬 讻讘讚 讛讗 讚讗诪专 专讘讛 讘专 专讘 讛讜谞讗 拽专注讜讛 砖转讬 讜注专讘 讚诇讗讜 讚讜拽讗 砖转讬 讜注专讘 讗诇讗 讗讜 砖转讬 讗讜 注专讘 诪讬讛讜 讘讛讗 讗讬讻讗 诇诪讬诪专 讚砖讗谞讬 讛讻讗 讛讜讗讬诇 砖讻诇 讻讱 讛专讘讛 驻讜住拽讬诐 讻转讘讜 讘砖诐 专砖"讬 砖转讬 讜注专讘 讜讚讗讬 讚讜讞拽 讙讚讜诇 讛讜讗 诇驻专砖 砖讻讜讜谞讜 诇讜诪专 砖转讬 讗讜 注专讘 讚讗"讻 讗讬讱 讗驻砖专 砖讬讛讜 讻讜诇诐 谞讙专专讬谉 讗讞专 专砖"讬 诇讻转讜讘 诇砖讜谉 砖讗讬谞讜 诪讚讜拽讚拽 讜诇讗 讗讬砖转诪讬讟 讞讚 诪谞讬讬讛讜 诇讻转讜讘 诇砖讜谉 诪讚讜拽讚拽 砖转讬 讗讜 注专讘 诪讬讛讜 讗讻转讬 拽砖讛 诇讬 注诇 诪讗讬 讚讻转讘 讜诪砖诪注 讚诇讗 驻诇讬讙 讗讚专讘 讬讛讜讚讛 讻讜' 讚诪砖诪注 诪讚讘专讬讜 讚讗诇讜 讛讜讛 驻诇讬讙 讗讚专讘 讬讛讜讚讛 讛讜讛 讗转讬 砖驻讬专 砖驻住拽 专砖"讬 讚诇爪诇讬 爪专讬讱 拽专讬注讛 砖转讬 讜注专讘 讜转讜 诇讗 拽砖讬讗 诪讬讚讬 讚讗诇"讻 诇诪讗讬 谞驻拽讗 诪讬谞讛 讻转讘 讘讬转 讬讜住祝 讜诪砖诪注 讚诇讗 驻诇讬讙 讻讜'. 讜讘讗诪转 讛讗 诇讬转讗 讚讗讻转讬 讛拽讜砖讬讗 砖诇讜 注讚讬讬谉 讘诪拽讜诪讛 注讜诪讚转 诇驻讬 诪讛 砖注诇讛 注诇 讚注转讜 讚专讘讬 讗诇注讝专 讗砖诪讜注讬谞谉 讚诇爪诇讬 住讙讬 讘拽专讬注讛 砖转讬 讗讜 注专讘 讗诐 讻谉 驻住拽 专砖"讬 讚诇讗 讻诪讗谉 诇讗 讻专讘讬 讗诇注讝专 讚诇讚讬讚讬讛 诇讗 爪专讬讱 诇爪诇讬 砖转讬 讜注专讘 讗诇讗 住讙讬 讘砖转讬 诇讞讜讚 讗讜 讘注专讘 诇讞讜讚 讜诇讗 讻专讘讬 讬讛讜讚讛 讚讗"讻 拽砖讛 讗诪讗讬 驻住拽 讚住讙讬 诇讬讛 讘砖转讬 讜注专讘 讜诇讗 讗爪专讻讬讛 谞诪讬 讟讬讞讛 讘讻讜转诇 讻讚诪爪专讬讱 专讘 讬讛讜讚讛 讜讻谉 讬砖 诇转诪讜讛 注诇 讘讬转 讬讜住祝 讘诪讗讬 砖专爪讛 诇讛住讻讬诐 讚讘专讬 讛专讬"祝 讝"诇 诇讚讘专讬 讛专诪讘"诐 讝"诇 砖讙诐 讛讜讗 住讘专 讚诇爪诇讬 讘注讬 拽专讬注讛 讻诇 讚讛讜 讜驻讬专砖 讛讗 讚讗诪专 讛专讬"祝 讗讬 谞诪讬 诇拽讚讬专讛 讚讛"拽 讛讗 讚诪爪专讬讱 专讘 讬讛讜讚讛 砖转讬 讜注专讘 讜讟讬讞讛 讚讜拽讗 诇拽讚讬专讛 讗讘诇 诇讗 诇爪诇讬 讜讚专讘讬 讗诇注讝专 诇爪诇讬 注"讻. 讜讻讘专 讻转讘 讘砖诇讟讬 讛讙讘讜专讬诐 诇讚注转 讛专诪讘"诐 讚住讘专 讚诇爪诇讬 爪专讬讱 拽专讬注转 砖转讬 讜注专讘 讘诇讗 讟讬讞转 讻讜转诇 讜讗注"讙 讚诇讻讗讜专讛 诇讗 诪砖诪注 讻谉 诪讚讘专讬讜 诪讚谞拽讟 讙讘讬 拽讚讬专讛 砖转讬 讜注专讘 讜诇讗 谞拽讟讬讛 讙讘讬 爪诇讬 讻讚讚讬讬拽 讘讬转 讬讜住祝 诪讚讘专讬 讛专"谉 讝"诇 砖讛讘讗转讬 诪"诪 谞专讗讛 诇讬 砖讻转讘 讻谉 讛砖诇讟讬 讙讘讜专讬诐 诪讚讻转讘 讛专诪讘"诐 讝"诇 讜诪讬专拽 讛讞诇讘 砖讘讜 讜诪砖诪注 诇讬讛 讚讗讬谞讜 讬讻讜诇 诇诪专拽 讛讞诇讘 砖讘讜 注"讬 拽专讬注转 砖转讬 诇讞讜讚 讗讜 注专讘 诇讞讜讚 讻讬 讗诐 注诇 讬讚讬 拽专讬注转 砖转讬 讜注专讘. 讜讛专讘讛 讬讜转专 转诪讬讛 讗谞讬 注诇 讛专讘 诪讛专"诐 讗讬住专诇住 讝"诇 砖讻转讘 讘转讜专转 讞讟讗转 砖诇讜 讻诇诇 讜住讬诪谉 讻"讟 讚讬谉 讟' 讜讝"诇 讜讗诐 专讜爪讛 诇爪诇讜转 讛讻讞诇 诇讚注转 专砖"讬 讘注讬谞谉 砖转讬 讜注专讘 诇讻转讞诇讛 讜讻转讘 讘讬转 讬讜住祝 讚谞讻讜谉 讞讜诪专讗 讝讜 诇讚注转 专砖"讬 注"讻. 讜讛诇讗 讗转讛 专讜讗讛 诪驻讜专砖 诇讛讬驻讱 讘讚讘专讬 讘讬转 讬讜住祝 砖讛讘讗转讬 讚讗讚专讘讛 讗讬谉 谞讻讜谉 讘注讬谞讬讜 讞讜诪专讗 讝讜 砖讻转讘讜 讛驻讜住拽讬诐 讘砖诐 专砖"讬 讚诇爪诇讬 讘注讬谞谉 诇讻转讞诇讛 拽专讬注讛 砖转讬 讜注专讘 注讚 砖讛谞讬讞 讛讚讘专 讘爪专讬讱 注讬讜谉 讜讘讛讙讛转讬 诇转讜专转 讞讟讗转 讻转讘转讬 砖谞专讗讛 讘注讬谞讬 砖讬砖 讟注讜转 讚诇讜讙 住讜驻专 讜爪专讬讱 诇讛讙讬讛 诇讚注转 专砖"讬 讘注讬谞谉 砖转讬 讜注专讘 讜讟讞讜 讘讻讜转诇 讜讻转讘 讘讬转 讬讜住祝 讻讜' 讜讻谉 讻转讘 讘讛讚讬讗 讘住讬诪谞讬 讛住驻专 讜讻谉 诪砖诪注 诪诪讛 砖讻转讘 砖诐 讘住诪讜讱 讜讻讘专 谞转讘讗专 诇诪注诇讛 讗讬讝讛 诪拽专讬 砖转讬 讜注专讘 讜讟讞讜 讘讻讜转诇 讜讛砖转讗 诪讛 砖讻转讘 讘砖诐 讘讬转 讬讜住祝 讚谞讻讜谉 讞讜诪专讗 讝讜 诇讚注转 专砖"讬 讻讜讜谞转讜 讛讬转讛 讘诪讛 砖讻转讘 讘讬转 讬讜住祝 注诇 讛专砖讘"讗 砖讛讘讗转讬 讚诪砖诪注 诪讚讘专讬讜 砖专砖"讬 住讜讘专 讚专讘 讬讛讜讚讛 诇爪诇讬 诪讬讬专讬 讜讗"讻 诇讚注转 专砖"讬 讚驻住拽 讻专讘讬 讬讛讜讚讛 爪专讬讱 拽专讬注讛 砖转讬 讜注专讘 讜讟讞讜 讘讻讜转诇 诇爪诇讬 讗诪谞诐 诇讬 谞专讗讛 砖诇讗 注诇讛 注诇 讚注转讜 讜诇讗 注诇 诪讞砖讘转讜 砖诇 讛专砖讘"讗 砖专砖"讬 住讜讘专 讚专讘 讬讛讜讚讛 诇爪诇讬 诪讬讬专讬 讜砖驻住拽 讻诪讜转讜 讻讬 诇讗 诪爪讬谞讜 砖讜诐 驻讜住拽 砖讻讜转讘 讻谉 讜诪讛 砖谞诪爪讗 讻转讜讘 讘讞讚讜砖讬讜 讜诇讻转讞诇讛 讘注讬谞谉 砖转讬 讜注专讘 讻专讘 讬讛讜讚讛 谞"诇 砖讟注讜转 住讜驻专 讛讜讗 讜爪专讬讱 诇讛讬讜转 讻专讘讬 讗诇注讝专 讜讛' 讗诇讛讬诐 讗诪转 讬专讗谞讜 谞驻诇讗讜转 诪转讜专转 讗诪转:





爪诇"讞

诪砖谞讛 讛讻讞诇 拽讜专注讜' 讻讜' 诇讗 拽专注讜 讜讻讜' 讛讬讛 讬讻讜诇 诇诪讻诇诇讬谞讛讜 讜诇转谞讬 讛讻讬 讛讻讞诇 拽讜专注讜 讜诪讜爪讬讗 讗转 讞诇讘讜 讛诇讘 拽讜专注讜 讜诪讜爪讬讗 讗转 讚诪讜 诇讗 拽专注谉 讗讬谞讜 注讜讘专 注诇讬讛诐 讗诪谞诐 讗讬 讗诪专讬谞谉 讗"注 讜诪讜转专 讗"讻 诇讘 讜讻讞诇 诪砖讜谞讬谉 讘讚讬谞讬讬讛讜 砖讝讛 诪讜转专 讜讝讛 讗住讜专 讗讘诇 讗诐 谞讬诪讗 讗"注 讜讗住讜专 讛讚专讗 拽讜砖讬讗 诇讚讜讻转讗. 讗诪谞诐 讝讛 讗"注 注诇讬讜 讜讗住讜专 诪讚专讘谞谉 讜诇讘 讗"注 诇诇拽讜转 讗讘诇 注讻"驻 讗住讜专 诪谉 讛转讜专讛 讚讞爪讬 砖讬注讜专 讗住讜专 诪谉 讛转讜专讛. 讗讘诇 讗诐 谞讬诪讗 讚诐 砖讘讬砖诇讜 诪讚专讘谞谉 讗"讻 讛诐 砖讜讬诐 讘讚讬谞讬讬讛讜 讜讛讚专讗 拽讜砖讬讗 诇讚讜讻转讗. 讗讘诇 讗讬 诪讬讬专讬 讘诇讘 讙诐 讘讞讬 讗"讻 注诇 讻专讞讱 讗住讜专 诪谉 讛转讜专讛:


讜讘讝讛 谞讬讞讗 诪"砖 讛转讜住' 讜讛讗 讚诪讜拽讬 诇讛 讘讻专讬转讜转 讘注讜祝 讛讬讬谞讜 诪砖讜诐 讚讘讻诇 注谞讬谉 拽转谞讬 诪转谞讬' 讚讗讬谞讜 注讜讘专 注诇讬讜 讗驻讬诇讜 讘讞讬. 讜诇讻讗讜专讛 转诪讜讛 诪讗讬 讚讜讞拽讗 诇讗讜拽诪讬 讘注讜祝 讜讘讬谉 讞讬 讜讘讬谉 诪讘讜砖诇 谞讜拽讬 讘讘讛诪讛 讜讘注讜祝 讜讘诪讘讜砖诇 讜诪讚讜注 注诇 讝讛 讛驻专讟 讚诪讬讬专讬 讘注讜祝 诇讗 讛拽驻讬讚 诪讛 讚转谞谉 住转诪讗 讜注诇 讝讛 讛驻专讟 诇讗讜拽诪讬 讘诪讘讜砖诇 讛讜讛 拽砖讬讗 诇讬讛 讚住转诪讗 转谞谉. 讜诇驻讬 诪"砖 谞讬讞讗 讚注诇 讻专讞讱 讘讞讬 讙"讻 讗讬讬专讬 讚讗讬讻讗 讗讬住讜专 转讜专讛 讚讗讬 讚讜拽讗 讘诪讘讜砖诇 讗"讻 讗讬谉 讻讗谉 专拽 讗讬住讜专 讚专讘谞谉 讜拽砖讛 谞讻诇诇讬谞讛讜. 讜诇驻讬 讝讛 诇诪"讚 讗"注 讜诪讜转专 讘诇讗"讛 诇讗 拽砖讬讗 讜谞讻诇诇讬谞讛讜 讗"讻 讛讚专讗 拽讜砖讬讗 诇讚讜讻转讗 诪讗讬 讚讜讞拽讬' 诇讗讜拽诪讬 讘注讜祝 讜谞讜拽讬 讘讘讛诪讛 讙"讻 讜讘诪讘讜砖诇 讜爪"诇 讚讚诐 砖讘讬砖诇讜 注讜讘专 注诇讬讜 谞诪爪讗 诇诪"讚 讗"注 讜诪讜转专 诪讜讻讞 讻专砖"讬 讚讚诐 砖讘讬砖诇讜 讗住讜专 诪谉 讛转讜专讛 讜诇诪"讚 讗"注 讜讗住讜专 谞讜讻诇 诇讜诪专 讻转讜住':


讗诇讗 讚讙诐 诇诪"讚 讗"注 讜讗住讜专 讗讻转讬 诇讗 讛讬讛 讬讻讜诇 诇诪讻诇诇讬谞讛讜 讚讘讻讞诇 讗"注 讜讗住讜专 讙诐 讛讻讞诇 讜讘诇讘 讗"注 讜讗住讜专 讛讚诐 讗讘诇 讛诇讘 诪讜转专 讚砖讬注 讜讗"讻 讗讻转讬 拽砖讛 诪讗讬 讚讜讞拽讬' 诇讗讜拽诪讬 讘注讜祝 谞讜拽诪讬 讘讘讛诪讛 讜讘诪讘讜砖诇 讗诪谞诐 讘讝讛 讛转讜住' 诇砖讟转讬讬讛讜 讚讙诐 讛诇讘 谞讗住专 讘讘讬砖讜诇 讚诇讗 诪讛谞讬 讟注诐 讚砖讬注 讜专砖"讬 诇砖讟转讬' 讜讗"讻 诪讛 讚住讬讬诐 专砖"讬 讗讘诇 讘砖专讜 讗讬谞讜 谞讗住专 砖诇讻讗讜专讛 讗讬谉 诇讜 注谞讬谉 诇诪砖谞转讬谞讜 讜诇讚讬讚讬 谞讬讞讗 讚专砖"讬 讘讗 讘讝讛 诇讞讝拽 讚讘专讬讜 讛专讗砖讜谞讬诐 讚讘讘讛诪讛 讗驻讬诇讜 讘讬砖诇讜 讞讬讬讘 讻专转 讗诪谞诐 讛转讜住' 驻住拽讜 讻诇"拽 讚专讘 讻讚诪讘讜讗专 讘讚讘专讬讛诐 讘住讜祝 讚"讛 讛讛讜讗 诇拽讚专讛 讜讗"讻 讗讬讱 驻住拽讜 讚诐 砖讘讬砖诇讜 诪讜转专 诇讻谉 谞诇注"讚 砖讻讜讜谞转 讛转讜住' 讘诪"砖 讚讛讗 讚诪讜拽讬 讘讻专讬转讜转 讘注讜祝 讛讬讬谞讜 诪砖讜诐 讚讘讻诇 注谞讬谉 拽转谞讬 诪转谞讬' 讚讗"注 讗驻讬诇讜 讘讞讬 讻讜讜谞转谉 砖讗诐 诇讗 讛讬' 诪驻专砖 讚讘注讜祝 讙诐 讘讞讬 讗"注 讛讬讛 拽砖讛 诇诪讛 住转诐 讘诪砖谞讛 讗"注 讜讛讜讛 诇驻专砖 诇谉 诇讗 拽专注讜 讜讘讬砖诇讜 讗"注 诇讻谉 诪讜拽讬 讘注讜祝 讜诇讻讱 诇讗 讛讬讛 讬讻讜诇 诇驻专讟 砖讜诐 驻专讟 讚诇讗 讛讬讛 讬讻讜诇 诇驻专讜讟 诇讗 拽专注讜 讗讬谞讜 注讜讘专 讘注讜祝 讚讛讗 诇驻注诪讬诐 讗祝 讘讘讛诪讛 讗"注 讜讻讙讜谉 砖讘讬砖诇讜 讜讙"讻 诇讗 讛讬讛 讬讻讜诇 诇驻专讜讟 讘讬砖诇 讜诇讜诪专 诇讗 拽专注讜 讜讘讬砖诇讜 讗"注 讚讛讗 诇驻注诪讬诐 讗祝 讘讞讬 讗"注 讜讻讙讜谉 讘注讜祝 诇讛讻讬 住转诐 拽转谞讬 讗"注 讜诪讬讬专讬 讘讬谉 讘讘讛诪讛 讜讘讬谉 讘注讜祝 讜讻诇 讞讚 讻讚讗讬转讬' 讘讛诪讛 诪讘讜砖诇 讜注讜祝 讗驻讬诇讜 讘讞讬:


讜专砖"讬 住讜讘专 讚讛讗 讚诪讜拽讬 讘讻专讬转讜转 讘注讜祝 讗讘诇 讘讛诪讛 讞讬讬讘 诪讚住转诐 讜讗诪专 讗讘诇 讘讘讛诪讛 讞讬讬讘 诪讬讬专讬 讘讻诇 讙讜讜谞讬 讘讬谉 讞讬 讜讘讬谉 诪讘讜砖诇 讜诇讗 谞讬讞讗 诇专砖"讬 诇驻专砖 住转诐 讚讘专讬 讛讙诪' 讘讚讘专 驻专讟讬 讚讛讬讬谞讜 讞讬 讗诇讗 讚拽砖讬讗 讜诇讟注诪讬讱 讚讚诐 砖讘讬砖诇讜 诪谉 讛转讜专讛 讗"讻 诪讛 砖讗谞讞转 诇谉 讘住讜祝 讚讘专讬 讛讙诪专讗 讘讻专讬转讜转 诪讛 讚住讬讬诐 讗讘诇 讘讛诪讛 讞讬讬讘 讚诪讬讬专讬 讘讻诇 讙讜讜谞讬 讗转拽讬祝 诇谉 讘专讬砖讗 讚诪讛 讚驻讜讟专 讘注讜祝 讬讛讬讛 诪讛讻专讞 诇讗讜拽诪讬 讚讜拽讗 讘讞讬 讜诇讗 讘诪讘讜砖诇 讜讛讜讗 注驻"讬 诪讛 砖讻转讘 讛诇讞诐 诪砖谞讛 讘驻"讬 诪诪"讗 讛诇讻讛 讜' 讘砖诐 讛专诇讘"讞 讚讘诇讘 讘讛爪讟专祝 砖谞讬 诪讬谞讬 讚诪讬诐 砖讘讜 讚讛讬讬谞讜 讚诐 讛谞驻砖 讜讚诐 讛讗讘专讬诐 讬砖 讘讜 讻讝讬转 讗驻讬诇讜 讘注讜祝:


讜诇讚注转 专砖"讬 讘讻专讬转讜转 (讚祝 讻讘) 讚诐 讛讗讘专讬诐 砖讘诇讘 讛讬讬谞讜 讚诐 讛谞讘诇注 讘讘砖专讜 讻诪讜 讘砖讗专 讛讗讘专讬诐 讜讚诐 讛谞驻砖 讛讜讗 讚诐 讛诪转讻谞住 讘转讜讻讜 讘砖注转 砖讞讬讟讛 讜诇驻讬 驻讬专讜砖讜 讚诐 讛讗讘专讬诐 砖讘讜 讘注讜讚讜 讞讬 拽讜讚诐 砖谞转讘砖诇 讗讬谉 讘讜 讗讬住讜专 讻诇诇 讚讛讜讛 讚诐 讛讗讘专讬诐 砖诇讗 驻讬专砖 讗讘诇 讗讞专 讛讘讬砖讜诇 驻讜专砖 讜谞讘诇注 讘讘砖专 讛诇讘 诪诪拽讜诐 诇诪拽讜诐 讜谞讗住专 讜讗讝 专讗讜讬 诇讛爪讟专祝 注诐 讚诐 讛谞驻砖 诇诇讗讜 讜讗讬讱 拽讗诪专 讗"注 注诇讬讜 讜讗祝 砖讗讬谞讜 讘讻专转 诪"诪 讗讬转讬' 讘诪诇拽讜转. 讘砖诇诪讗 讗诐 讚诐 砖讘讬砖诇讜 诪讚专讘谞谉 讗"讻 诪诪"谞 讗讬谞讜 注讜讘专 讘注讜讚讜 讞讬 诇讗 谞讗住专 讚诐 讛讗讘专讬诐 讜讚诐 讛谞驻砖 诇讘讚讜 讗讬谉 讘讜 讻讝讬转 讜讗讞专 砖讘讬砖诇讜 讻讘专 讗讬谉 讘砖讜诐 讗' 讗讬住讜专 转讜专讛 讗讘诇 诇砖讟转 专砖"讬 注诇 讻专讞讱 诪讜拽诪转 讚讜拽讗 讘讞讬 讜讗"讻 诪讛 讚讜讞拽讱 诇诪讬诪专 讚诐 砖讘讬砖诇讜 注讜讘专 注诇讬讜 讜诪讜拽诪转 住讜祝 讚讘专讬 讛讙诪' 讘讻专讬转讜转 讘讻诇 讙讜讜谞讬 讜谞讙讚 讝讛 诪讜拽诪讬转 专讬砖讗 讚讜拽讗 讘讞讬 谞讬诪讗 讗讬驻讻讗 砖讗讬谞讜 注讜讘专 注诇 讚诐 砖讘讬砖诇讜 讜讗讜拽讬 专讬砖讗 讘讻诇 讙讜讜谞讬 讜住讬驻讗 讚讗诪专 讗讘诇 讘讘讛诪讛 注讜讘专 注诇讬讜 讘讻专转 讘讞讬 讗诇讗 讚专砖"讬 诇砖讟转讜 讚讘砖专 讛诇讘 砖讬注 讜讗"讻 讗讬讻讗 诇诪讬诪专 讚讙诐 讘讚诐 讛讗讘专讬诐 砖讘讜 诇讗 砖讬讬讱 讘讜 砖驻讬专砖 讜讞讜讝专 讜谞讘诇注 讘讜 讘诪拽讜诐 讗讞专 讜诪讛 砖驻讬专砖 诪诪谞讜 讛讜讗 诇讙诪专讬 讘讞讜抓 讜讗讬谞讜 讞讜讝专 讜谞讘诇注 讘讜 讜讛转讜住' 诇砖讬讟转讬讬讛讜 讚讘讘讬砖讜诇 诇讗 砖讬讬讱 砖讬注 讜讚讜拽. 讜诇驻讬 讝讛 诇讚注转 讛转讜' 诪转谞讬' 讘讻诇 讙讜讜谞讬 诪讬讬专讬 讘诇讘 讗"注 注诇讬讜 讘讬谉 讘讞讬 讜讛讬讬谞讜 讘注讜祝 讜讘讬谉 讘诪讘讜砖诇 讜讗驻讬诇讜 讘讘讛诪讛 讜诇驻讬 讝讛 讻讜诇诇转 讛诪砖谞讛 讘住讬驻讗 诇讞讜讚 讘诇讘 讗"注 讗讬住讜专 转讜专讛 讜讗讬住讜专 讚专讘谞谉 讬讞讚讬讜 讜讗"讻 讛讚专讗 拽讜砖讬讗 诇讚讜讻转讗 讜谞讻诇诇讬谞讛讜 诇专讬砖讗 讜住讬驻讗 讜谞讬诪讗 注诇 砖谞讬 讛讚讬谞讬谉 讚讻讞诇 拽专注讜 讜讻讜' 诇讘 拽专注讜 讜讻讜' 诇讗 拽专注谉 讗讬谞讜 注讜讘专 注诇讬讛谉. 讜讗讬谉 诇讜诪专 诪砖讜诐 讚讘讻讞诇 讛讜讗 讗讬住讜专 讚专讘谞谉 讜诇讗 专爪讛 诇讻讜诇诇讜 注诐 诇讘 砖讬砖 讘讜 讗讬住讜专 转讜专讛 砖讛专讬 讘诇讘 注爪诪讜 讻讜诇诇 讗讬住讜专 转讜专讛 讜讗讬住讜专 讚专讘谞谉:


讜讻诇 讝讛 诇专"转 讗讘诇 诇专砖"讬 讘诇讘 讘讻诇 讙讜讜谞讬 讬砖 讗讬住讜专 转讜专讛 讜讘讝讛 谞诇注"讚 诇驻专砖 讚讘专讬 专砖"讬 讘讙诪' 讘讚"讛 讛讗 讗讬住讜专讗 讗讬讻讗 讚讞爪讬 砖讬注讜专 讗住讜专 诪谉 讛转讜专讛 讜诇讻讗讜专讛 讬驻诇讗 诪讬 讛讻专讬讞讜 诇专砖"讬 讘讝讛 讜讛诇讗 讚讘专 讝讛 讗诐 讞爪讬 砖讬注讜专 讗住讜专 诪谉 讛转讜专讛 驻诇讬讙讬 讘讛 专' 讬讜讞谞谉 讜专"诇 讘驻专拽 讘转专讗 讚讬讜诪讗 讜诇诪讛 谞讻谞住 专砖"讬 讘驻专爪讛 讚讞讜拽讛 诇驻专砖 砖诪注转讬谉 讚讜拽讗 诇专' 讬讜讞谞谉 讜讛诇讗 讙诐 诇专讬砖 诇拽讬砖 谞讬讞讗 讚注讻"驻 讗讬住讜专 讚专讘谞谉 讬砖 诇讻"注 讘讞爪讬 砖讬注讜专 讜讛讜讛 诇专砖"讬 诇驻专砖 住转诐 讚讞爪讬 砖讬注讜专 讗讬住讜专讗 讗讬讻讗. 讗诪谞诐 诇驻讬 诪"砖 谞讬讞讗 讻讬讜谉 讚注讬拽专 专讬砖讗 讚拽转谞讬 讗"讻 讛讜讗 诪砖讜诐 讗讙讘 住讬驻讗 拽砖讛 讜谞讻诇诇讬谞讛讜 诪讬讻诇诇 注诐 讛住讬驻讗 诇讻讱 驻讬专砖 专砖"讬 砖讝讛 讗住讜专 诪谉 讛转讜专讛 讜诇讻讱 诇讗 讻诇诇讜. 讜讗祝 砖讚讘专讬 专砖"讬 讛诇诇讜 讛诐 讘诪讛 讚诪砖谞讬 讛讙诪' 讘诇讬砖谞讗 拽诪讗 讚专讘 讜讗讝 讘诇讗"讛 诇讗 讛讬讛 讬讻讜诇 诇诪讻诇诇讬谞讛讜 砖讛专讬 专讬砖讗 讗"注 讜诪讜转专 讜住讬驻讗 讗"注 讜讗住讜专 讜谞专讗讛 讚讗讬谉 专爪讜谞讜 砖诇 专砖"讬 诇驻专砖 讚讙诪' 诪转专抓 讚诪讬讬专讬 讘爪诇讬 讜讗驻"讛 拽转谞讬 诇砖讜谉 讚诪砖诪注 讗住讜专 讘讚讬注讘讚 谞讙讚 讛讗诪转 诪砖讜诐 住讬驻讗 讗诇讗 讻讜讜谞转 专砖"讬 讚讘讗诪转 专讬砖讗 讗"注 讜讗住讜专 讜诪讬讬专讬 讘诪讘讜砖诇 讜讻诪讜 砖讻转讘讜 讛转讜住' 讘讚"讛 讛讗 讗讬住讜专讗 讗诇讗 砖拽讜砖讬讬转 讛讙诪' 讛讬讗 讙讜驻讗 拽砖讬讗 诇诪讛 讗讞讝 讛转谞讗 讚讬谞讗 讘诪讘讜砖诇 讜诇讗讬住讜专 讛讜讛 诇讬讛 诇诪转谞讬 诪讜转专 讜讘爪诇讬 讜讻诪"砖 讛转讜住' 讜注诇 讝讛 诪砖谞讬 讗讬讬讚讬 住讬驻讗 讗讘诇 讗注驻"讻 讛驻讬专讜砖 讘诪砖谞讛 讘专讬砖讗 讛讜讗 讙"讻 讗"注 讜讗住讜专 讜讗"讻 拽砖讛 诇诪讛 诇讗 讻诇诇讬谞讛讜 诇讻讱 驻讬专砖 专砖"讬 讚讞爪讬 砖讬注讜专 讗住讜专 诪谉 讛转讜专讛 讗诇讗 讚诇驻讬 讝讛 讙诐 讘诇"拽 讚专讘 住"诇 诇专砖"讬 驻讬专讜砖 讛诪砖谞讛 专讬砖讗 讘诪讘讜砖诇 讗"讻 诇诪讛 讻转讘 专砖"讬 讘讚讘专讬 专讘 谞讞诪谉 讚诪讜拽讬 诪转谞讬' 讻诇"讘 讚专讘 讜讛诇讗 讗祝 诇"拽 诪讜拽讬 诪转谞讬' 讘拽讚专讛 讜讗"注 讜讗住讜专 讜谞专讗讛 讚讻讜讜谞转 专砖"讬 讻讚讘专讬 诪讛专砖"讗 诪诪砖 讚诇"拽 注讻"驻 专讬砖讗 讚专讬砖讗 讛讻讞诇 拽专注讜 诪讜拽讬 讙诐 讘爪诇讬 讜专"谞 住"诇 讻诇"讘 讜诇"讘 诇讗拽讜诇讬 讗转讗 讚诇讗 拽专注讜 讗住讜专 讜诇讗 诪砖讻讞转 讘诇讗 拽专注讜 砖讬讛讬' 讗住讜专 诇讻转讞诇讛 讜诪讜转专 讘讚讬注讘讚 讚诇拽讚专讛 讙诐 讚讬注讘讚 讗住讜专 讜诇爪诇讬 讗"爪 拽专讬注讛. 讜谞讞讝讜专 诇讚讘专讬 专"转 讚诇专"转 拽砖讛 讜谞讻诇诇讬谞讛讜 诪讬讻诇诇 讗诪谞诐 诇驻讬 诪讛 砖讻转讘转讬 诇转专抓 诇注讬诇 讚诇讛讻讬 诇讗 讻诇诇讬谞讛讜 诪砖讜诐 讚讘讻讞诇 讙诐 讛讻讞诇 讗住讜专 讜讘诇讘 讛诇讘 注爪诪讜 注讻"驻 诪讜转专 诇讛讻讬 诇讗 讻诇诇讬谞讛讜 讗诇讗 讚诇"转 讝讛 诇讗 讬住驻讬拽 讚讛专讬 讙诐 讘诇讘 诇讗 住"诇 砖讬注 讗诪谞诐 爪"诇 讚诪砖谞转讬谞讜 诪讬讬专讬 讘爪诇讬 讜诇讗 讘诪讘讜砖诇 讜讗讝 讘诇讘 讘讻诇 讙讜讜谞讬 讛诇讘 诪讜转专 讘讬谉 讘讞讬 讜讘讬谉 讘爪诇讬 讚讗诪专讬谞谉. 讻讘讻"驻 诪砖讗"讻 讘讻讞诇 讚讘爪诇讬 诇诪"讚 讗讬谞讜 注讜讘专 讜讗住讜专 讙诐 讛讻讞诇 讗住讜专 讚讘讞诇讘 诇讗 讗诪专讬谞谉 讻讘讻"驻 讜讻诪讘讜讗专 讘转讜住' 讘讚"讛 讛讛讜讗 诇拽讚专讛 讜诇驻讬 讝讛 诪讜讻讞 讚诇专"转 诇讗 讗讬讬专讬 诪砖谞转讬谞讜 讘讘讬砖讜诇 讘拽讚专讛 讚讗诇"讻 讗讝 讙诐 讘诇讘 讞诇讘 讗住讜专. 讜讘讝讛 谞诇注"讚 诇驻专砖 讚讘专讬 讛转讜住' 讘讙诪' 讘讚"讛 讛讗 讗讬住讜专讗 讜讗"转 诇驻讬专讜砖 讛拽讜谞' 讚诇诪讗 讛讗 讗讬住讜专讗 讗讬讻讗 诇拽讚专讛 讗讘诇 诇爪诇讬 诪讜转专:


讜讛谞讛 诇讻讗讜专讛 讬砖 诇讚拽讚拽 讜诪讛 注谞讬谉 拽讜砖讬讗 讝讜 诇驻讬专讜砖 讛拽讜谞' 讜讻讬 诇驻讬专讜砖 专"转 诪讬 谞讬讞讗 讜讛诇讗 讙诐 诇驻讬专讜砖 专"转 讘讘砖诇讜 注诐 讘砖专 讗住讜专 讘讚讬注讘讚 讘诇讗 拽专注讜 讻诇诇 讜讚诇诪讗 诪转谞讬' 注诐 讘砖专 诪讬讬专讬 讜讘诇讗 拽专注讜 讻诇诇 讜诇讛讻讬 讗"注 讜讗住讜专. 讜注诇 驻讬 驻砖讜讟谉 砖诇 讚讘专讬' 讻讜讜谞转诐 讚诇专"转 讛诇砖讜谉 诇讗 拽专注讜 讚讗诪专 专讘 诪住转诪讗 砖讜讛 注诐 诇砖讜谉 诇讗 拽专注讜 讚诪转谞讬' 讜讻讬 讛讬讻讬 讚讘讚讘专讬 专讘 讛讬讬谞讜 诇讗 拽专注讜 砖转讬 讜注专讘 讗诇讗 拽专注讜 拽爪转 诪住转诪讗 讙诐 讘诪砖谞讛 讛驻讬专讜砖 砖诇 诇讗 拽专注讜 讛讜讗 讻谉. 讗讘诇 诇驻讬 诪讛 砖讻转讘转讬 谞讬讞讗 讟驻讬 讚诇专"转 注诇 讻专讞讱 诪砖谞转讬谞讜 讘爪诇讬 讗讬讬专讬 讗讬 讗诪专讬谞谉 讗"注 讜讗住讜专 讚讗诇"讻 讚讗讬讬专讬 讘拽讚专讛 诇诪讛 诇讗 谞讻诇诇讬谞讛讜 讗诇讗 讜讚讗讬 讚讗讬讬专讬 讘爪诇讬 讜讛诐 讞诇讜拽讬诐 讘讚讬谉 砖讘诇讘 讛诇讘 诪讜转专 讜讘讻讞诇 讙诐 讛讻讞诇 讗住讜专 讗讘诇 诇专砖"讬 砖驻讬专 讛拽砖讜 讚诇专砖"讬 讘诇讗"讛 讗讬 讗驻砖专 诇诪讻诇诇讬谞讛讜 讗驻讬诇讜 讗讬讬专讬 讘拽讚讬专讛 砖讙诐 讘拽讚讬专讛 诇专砖"讬 讛诇讘 诪讜转专 讜注讜讚 砖诇专砖"讬 讚诐 转诪讬讚 讚讗讜专讬讬转讗 讜讻讞诇 讚专讘谞谉 讜讗"讻 砖驻讬专 讛拽砖讜 诇专砖"讬:


讜讛讗 讚诪讜拽诪讬谞谉 诇专"谞 诪转谞讬' 诇拽讚讬专讛 诇专"转 讛讬讬谞讜 讗讬 讗诪专讬谞谉 讗"注 讜诪讜转专 讜讗讝 讘诇讗"讛 讗讬 讗驻砖专 诇诪讻诇诇讬谞讛讜. 讜讘讝讛 谞讬讞讗 诪讛 砖讻转讘讜 讛转讜住' 讘住讜祝 讚"讛 讛讛讜讗 诇拽讚讬专讛 讜讝讛 诇砖讜谞诐 讜讛砖转讗 专"谞 讻诇讬砖谞讗 拽诪讗 讚转谞讬讗 讻讜讜转讬'. 讜诇讻讗讜专讛 诪谞"诇 讛讗 讜讛诇讗 诇讗 诪爪讬谞讜 驻诇讜讙转讗 讘讬谉 诇讬砖谞讗 拽诪讗 诇诇"讘 讗诇讗 诇注谞讬谉 讚讬注讘讚 讚诪讛 讚诪讜转专 诇诇"拽 讘讚讬注讘讚 讗讜住专 诇"讘 讗讘诇 诪讛 讚诪讜转专 诇讻转讞诇讛 讘诇"拽 讚讛讬讬谞讜 诇拽讚讬专讛 讘诇讗 讘砖专 讘拽专讬注讛 拽爪转 诪谞"诇 诇诪注讘讚 讘讛讗 驻诇讜讙转讗 讘讬谉 诇"拽 诇诇"讘 讜讚诇诪讗 诇诇"讘 讘讛讗 诪讜转专 诇讻转讞诇' 讜讘砖诇诪讗 诪讛 砖讻转讘讜 讛转讜住' 拽讜讚诐 诇讝讛 讜讝讛 诇砖讜谞诐 讜诪砖讜诐 讚驻诇讬讙讗 讗诇讬砖谞讗 讘转专讗 拽讗诪专 转谞讬讗 讻诇"拽:


讜讛谞讛 讙诐 砖诐 拽砖讛 诪谞"诇 讚驻诇讬讙讗 讗诇"讘 讜讛讗 讘拽专讬注讛 讘诪拽爪转 诪转讬专 诇"讘 讗祝 诇讻转讞诇讛 讜讘专讬讬转讗 诪讬讬专讬 讘拽专讬注讛 讘诪拽爪转 讬砖 诇讜诪专 讚砖诐 注讚讬讬谉 住讘专 砖讘砖诇讜 讚讬注讘讚 诪砖诪注 讜注讚讬讬谉 诇讗 讬讚注 住讘专转 专"谞 讚讗讬讬讚讬 讚拽讗 讘注讬 诇诪转谞讬 住讬驻讗 讜讻讜' 讜讻诪"砖 讛诪讛专砖"讗 诇驻讬 驻讬专讜砖讜 讚专"谞 住讜讘专 讻诇"讘 讚专讘 诇讙诪专讬 讛讗 讚拽讗诪专 转谞讬讗 讻诇"拽 讛讬讬谞讜 诇驻讬 讛讛讜讛 讗诪讬谞讗 砖讘砖诇讜 讚讬注讘讚 诪砖诪注 讻谉 讗诪专讬谞谉 讙"讻 讘转讜住' 诇驻讬 砖讬讟转诐 讗讘诇 诪讛 砖讻转讘讜 讚专"谞 住"诇 讻诇"拽 诪谞"诇 讜诇驻讬 诪"砖 谞讬讞讗 诪讚诪讜拽讬 诪转谞讬' 诇拽讚讬专讛 讗"讻 谞讻诇诇讬谞讛讜 讗诇讗 讜讚讗讬 讚讗讬谞讜 注讜讘专 讜诪讜转专 讻谞"诇:


讜诪注转讛 砖讝讻讬谞讜 诇讚讬谉 讙诐 专讗砖讬转 讚讘专讬 讛转讜住' 砖讻转讘讜 诪砖讜诐 讚诇讗 讗转讬 讻诇"讘 讗讬谉 讗谞讜 讗讞专讗讬谉 诇驻专砖 讻谞"诇 讜注诇 讚专讱 砖驻讬专砖 诪讛专砖"讗 诇"讘 诇专砖"讬 砖讗诐 讛讬讛 谞讬讞讗 诇讛转讜住' 诇驻专砖 讛转"讻 专拽 诇驻讬 讛讛讜讛 讗诪讬谞讗 讗"讻 讛讬讗 讙讜驻讗 拽砖讬讗 诇诪讛 讻转讘讜 讘专讗砖 讛讚讘讜专 讚专"谞 诪讬拽诇 讬讜转专 诪诇"拽 讜诇诪讛 诇讗 谞讬讞讗 诇讛讜 讻驻讬专讜砖 诪讛专砖"讗 讚讝讛讜 讘讗诪转 讻讜讜谞转 专砖"讬 砖诇"讘 诪讬拽诇 讬讜转专 讜注讜讚 讗诐 诇驻讬 讛诪住拽谞讗 砖诪驻专砖 专"谞 砖讘砖诇讜 讗驻讬诇讜 诇讻转讞诇讛 讗"讻 讘讗诪转 诇讗 讬讛讬讛 住讬讜注 诇诇"拽 讜讗讬讱 讻转讘讜 讛转讜住' 讘诪住拽谞讗 诇诪驻住拽 讛诇讻讛 讻诇"拽 讛讜讗讬诇 讜转"讻:


讘砖诇诪讗 注诇 诪讛专"砖 砖驻讬专砖 诇"讘 讗诇讬讘讗 讚专"谞 讚诇"讘 诇讗拽讜诇讬 讗转讬 诇讗 拽砖讛 诪讛 砖驻讬专砖 专砖"讬 诇拽诪谉 (讚祝 拽讬讗 注"讘) 讜讛诇讻讜转 讻讞诇 讻讘专 驻讬专砖谞讜 诇诪注诇讛 诇爪诇讬 讘注讬 拽专讬注讛 砖转讬 讜注专讘 讻诇"拽 讚专讘 讚讛讗 转谞讬讗 讻讜讜转讬'. 讜诇砖讬讟转 诪讛专砖"讗 讗讚专讘讛 转"讻 讚诇"讘 诇诪住拽谞讗 讜注讜讚 讗讚专讘讛 诇"讘 诪讬拽诇 讟驻讬 讜讻讘专 讛专讙讬砖讜 讘讝讛 讘住驻专 讗砖诇 讗讘专讛诐 讜讘讛讙讛讜转 诪谞讞转 讗讛专谉. 讜讗谞讬 讗讜诪专 砖诪讛专砖"讗 讻讜讜谞转讜 砖专"谞 讗讬谞讜 爪专讬讱 诇讞诇讜拽 注诇 专讘 诇讙诪专讬 讗诇讗 专"谞 诪驻专砖 诇"讘 讚专讘 讻谉 讻诪讜转讜 讚诇爪诇讬 诇讗 讘注讬 讻诇诇 讗讘诇 专讘讬 讗诇注讝专 讜讚讗讬 讗讬谞讜 诪驻专砖 诇"讘 讚专讘 讻谉 讚讗诇"讻 诇讗 诪砖讻讞转 拽爪转 拽专讬注讛 诇讻转讞诇讛 诇讗 诇讻诇讬 讜诇讗 诇拽讚讬专讛 讚诇爪诇讬 讗驻讬诇讜 拽爪转 诇讗 讘注讬 讜诇拽讚讬专讛 讘注讬 砖转讬 讜注专讘 讜讟讬讞讛 讘讻讜转诇. 讜讗讬谉 诇讜诪专 讚专"讗 住讘专 讻诇"拽 讚专讘 讚讗"讻 诪转谞讬' 讘爪诇讬 讗讬讬专讬 讜注诇讛 诪驻专砖 专讘 讬讛讜讚讛 砖转讬 讜注专讘 讜讻讜' 讜诇讗 谞讬讞讗 诇专砖"讬 诇驻专砖 讚专"讗 驻诇讬讙 注诇 专讘 讬讛讜讚讛 讻讚诪砖诪注 诪讚讘专讬 专砖"讬 讘讚"讛 讛讗 拽诪"诇 注"砖. 讜注讜讚 专砖"讬 诇砖讟转讜 讚驻讬专砖 讻讬 住诇讬拽 专' 讗诇注讝专 讗砖讻讞讬' 诇讝注讬专讬 讜讻讜' 讚诇"讘 讚专讘 讛讜讛 砖诪讬注 诇讬讛 讜讗诐 专"讗 讛讬讛 诪驻专砖 诇"讘 诇拽讜诇讗 诇讗 讛讬讛 诇讜 诪拽讜诐 诇转诪讜讛 讗讬 讝讛 转谞讗 讚讗转谞讬讬' 诇专讘 讻讞诇 讜诇驻讬 讝讛 专"讗 讜专"谞 驻诇讬讙讬 讘驻讬专讜砖 讚讘专讬 专讘 讘诇"讘 讜专砖"讬 驻住拽 诇讛拽诇 讘诇讬 拽专讬注讛 讜注诇 讝讛 讛讬讛 拽砖讛 诇讜 讜讚诇诪讗 讛诇讻讛 讻专"讗 讘驻讬专讜砖 诇"讘 讜讗祝 讚讬注讘讚 讗住讜专 诇讛讻讬 讻转讘 讚讗诐 诇"讘 诇讞讜诪专讗 讻专"讗 讗"讻 诪诪讬诇讗 讛诇讻讛 讻诇"拽 讚讛讗 转谞讬讗 讻讜讜转讬' 讜诪转讜专抓 砖讟转 诪讛专砖"讗 讗讘诇 诇砖讟转 专"转 讗诐 讗讬转讗 讚诇诪住拽谞讗 讚专"谞 砖讘砖诇讜 讛讬讬谞讜 诇讻转讞诇讛 诇讬讻讗 住讬讬注转讗 诇诇"拽 讗"讻 讗讬讱 讻转讘讜 讛转讜住' 讚讛诇讻讛 讻诇"拽 讚转"讻:


讗诪谞诐 诇驻讬 诪"砖 砖驻讬专 讻转讘讜 讛转讜住' 讚诇讗 讗转讬 讻诇"讘 讚诇诇"讘 讜讚讗讬 诪转谞讬' 讘爪诇讬 讗讬讬专讬 讻讬讜谉 讚讗讬讛讜 住讜讘专 讗"注 讜讗住讜专 讜讛讜讗 讚讜诪讬讗 讚诇讘 诪诪砖 讗"讻 谞讻诇诇讬谞讛讜 讗诇讗 讜讚讗讬 讗讬讬专讬 讘爪诇讬 讜讗讬 讗驻砖专 诇诪讻诇诇讬谞讛讜 诪砖讜诐 讚讘诇讘 注讻"驻 讛诇讘 注爪诪讜 诪讜转专 讜讘讻讞诇 讙诐 讛讻讞诇 讗住讜专 讻谞"诇 讜讗"讻 诇诇"讘 诇讬讻讗 砖讜诐 爪讚 诇讗讜拽诪讬 讛讱 讘专讬讬转讗 讚诪诪"谞 讗讬 讗讬讬专讬 讚讬注讘讚 讛专讬 诇诇"讘 诇讬讻讗 讛讬转专 讘讚讬注讘讚 讗祝 讘诇讗 讘砖专 讚诪诪"谞 讗讬 诇讗 拽专注讜 讻诇诇 讗祝 讚讬注讘讚 讗住讜专 讜讗讬 拽专注讜 讻讚讬谞讜 诇爪诇讬 讻讚爪专讬讱 讜诇拽讚讬专讛 讻讚爪专讬讱 诪讜转专 诇讻转讞诇讛 讚诇诇"讘 诇讬讻讗 爪讚 砖讬讛讬讛 讗住讜专 诇讻转讞诇讛 讜诪讜转专 讘讚讬注讘讚 讜爪专讬讱 诇讜诪专 讚诪讬讬专讬 讘专讬讬转讗 诇爪诇讬 讜诪讜转专 讘讗诪转 诇讻转讞诇讛 讜讗"讻 注诇 讻专讞讱 诇讗 诪讬讬专讬 专拽 讘拽专注讜 拽爪转 砖讛专讬 拽转谞讬 砖讘砖诇讜 讘讞诇讘讜 讜讗诐 讛讜讛 诪讬讬专讬 砖拽专注讜 砖"讜 讗祝 砖诇讗 讟讞讜 讘讻讜转诇 诪"诪 砖讜讘 诇讗 诪拽专讬 砖讘砖诇讜 讘讞诇讘讜 讜讗"讻 诪讻诇诇 砖诪讜转专 诇爪诇讬 讘拽专讬注讛 拽爪转 讜讝讛 驻砖讜讟 诇讚注转 专"转 讚住转诐 拽专注讜 讛讬讬谞讜 砖"讜 讜讗祝 砖诪砖诪注 诇讻讗讜专讛 诪砖讟讞讬转 讚讘专讬 讛转讜住' 砖诇讗 讻讚讘专讬 砖讛专讬 讻转讘讜 讛转讜住' 讘砖讟转 专"转 讜诪讜拽讬 诇讛 讛讻讬 诪砖讜诐 讚诪转谞讬' 住转诪讗 拽转谞讬 讚诪砖诪注 砖讘讗 诇讛转讬专 讘讻诇 注谞讬谞讬 讘讬砖讜诇. 讜诇诪讛 诇讗 讻转讘讜 讚诪讜拽讬 诇讛 讛讻讗 诪砖讜诐 讚住转诐 拽专注讜 讜诪讜爪讬讗 讞诇讘讜 讛讻讬 诪砖诪注 讗讜诪专 讗谞讬 讜转住讘专讗 讘住讜祝 讚讘专讬 讛转讜住' 讗诪专 专"谞 讝讜讬拽讜 诇讛 讜讻讜' 讗诇讗 拽专讬注讛 拽爪转 讜讻讜' 讜讛讗 讗谞谉 拽讜专注讜 转谞谉 驻讬专讜砖 砖转讬 讜注专讘 讗讘诇 拽专讬注讛 拽爪转 诇讗 诪讛谞讬. 讜拽砖讛 讜诪讗讬 拽讜砖讬讗 讜讛讗 住转诐 拽专注讜 谞讜讻诇 诇驻专砖 拽专讬注讛 拽爪转 讜讗"讻 诪讗讬 诪拽砖讛 注诇 专"谞 诪诪转谞讬' 讜讗讬 诪讚专讘 讬讛讜讚讗 驻专讬讱 砖驻讬专砖 讛诪砖谞讛 砖"讜 讜讟讬讞讛 诇讗 讛讜讛 诇讬讛 诇诪讬诪专 讜讛转谞谉 讗诇讗 讛讜讛 诇讬讛 诇诪讬诪专 讜讛讗诪专 专讘 讬讛讜讚讗 讜注讜讚 讜讻讬 讙讘专讗 讗讙讘专讗 拽专诪讬转 讗诇讗 讗讜诪专 讗谞讬 讚讛讗 讜讚讗讬 讚住转诐 拽专注讜 讛讬讬谞讜 拽专讬注讛 砖转讬 讜注专讘 讗讘诇 讟讬讞讛 讘讻讜转诇 诇讗 谞讻诇诇 讘住转诐 拽专讬注讛 讜诇讛讻讬 讘讚讘专讬 专讘 讬讛讜讚讗 讚诪讜拽讬 讙诐 讘讟讬讞讛 讘讻讜转诇 讗诐 讻谉 讬爪讗 讻讘专 诪讙讚专 讛驻砖讜讟 砖谞讻诇诇 讘拽专注讜 讜讛讜讛 诇讬讛 诇驻专砖 拽专讬注讛 砖转讬 讗讜 注专讘 砖讬讜转专 谞讜讞 诇驻专砖讜 讘拽专注讜 住转诐 诪砖谞讻诇诇 讙诐 讟讬讞讛 讘讻讜转诇 诇讛讻讬 讛讜爪专讻讜 讛转讜住' 诇驻专砖 讟注诪讜 诇驻讬 砖诪住转诪讗 拽转谞讬 讘诪砖谞讛 讜诪转讬专 讗祝 注诐 讘砖专 诇讛讻讬 诪讜拽讬 讘讻讛"讙 讗讘诇 注诇 专"谞 砖讛转讬专 讗驻讬诇讜 讘诇讬 拽专讬注讛 砖转讬 讜注专讘 讗诇讗 拽专讬注讛 拽爪转 讜讛拽砖讛 讜讛转谞谉 拽专注讜 讚诪砖诪注 拽专讬注讛 诪诪砖 砖"讜 讜讘讝讛 诪转讜专抓 拽讜砖讬讬转 讛驻专"讞 砖讛拽砖讛 专"讗 讜专"谞 诇砖讟转 专"转 砖谞讬讛诐 讚讘专 讗讞讚 讗诪专讜 讜注诇 专"讗 诪拽砖讛 诪讗讬 拽诪"诇 讜注诇 专"谞 诪拽砖讛 住转讬专讛 诪讛诪砖谞讛. 讜诇讚讬讚讬 谞讻讜谉 讚讘讚讘专讬 专"讗 讗讬讻讗 诇驻专砖 拽专注 诇讬 讛讬讬谞讜 砖转讬 讜注专讘 讜诇讗 讘讗 诇诪注讟 讗诇讗 讟讬讞讛 讘讻讜转诇 讜讻讚讗诪专 讘讙诪' 讛讗 拽诪"诇 讚诇讗 讘注讬谞谉 砖"讜 讜讟讬讞讛 讘讻讜转诇 讜砖讜讘 诇讗 拽砖讬讗 诪诪转谞讬' 讜讛转讜住' 砖讻转讘讜 诪讗讬 拽诪"诇 讚诇讗 讘注讬谞谉 砖转讬 讜注专讘 讗诇讗 诇拽讚专讛 讛讗诪转 谞拽讟讜 讚讻谉 讛讜讗 诇诪住拽谞讗 讚专"谞 讗讘诇 诇讛拽砖讜转 注诇 专"讗 诪诪砖谞讛 诇讬讻讗 拽讜砖讬讗 讚谞讜讻诇 诇驻专砖 讚专"讗 诇讗 讘讗 诇诪注讟 讗诇讗 诇讗驻讜拽讬 诪讚专讘 讬讛讜讚讗 讚讘注讬 讟讬讞讛 讗讘诇 专"谞 讚拽讗诪专 讝讜讬拽讜 诇讬讻讗 诇驻专砖 专拽 拽专讬注讛 拽爪转 诇讛讻讬 诪拽砖讛 诪讛诪砖谞讛 讜讘讝讛 诪转讜专抓 诪讛 砖诇讗 讛拽砖讛 注诇 专"讗 诪讘专讬讬转讗 讚拽转谞讬 砖讘砖诇讜 讘讞诇讘讜 讚讬注讘讚 讗讬谉 诪砖讜诐 讚讘专讬讬转讗 讜讚讗讬 讘拽专讬注讛 拽爪转 讗讬讬专讬 讚谞拽讟 砖讘砖诇讜 讘讞诇讘讜 讜讗讬 讛讜讛 谞拽专注 砖转讬 讜注专讘 诇讗 砖讬讬讱 砖讘砖诇讜 讘讞诇讘讜 讜诇讛讻讬 讘专讬讬转讗 讚讜拽讗 讚讬注讘讚 讗"讻 专"讗 拽专注 讘拽专讬注讛 砖"讜 拽讗诪专 诇讛讻讬 诪讜转专 诇讻转讞诇讛 讗讘诇 专"谞 讚讗诪专 讝讜讬拽讜 讚诪砖诪注 专拽 拽爪转 诪拽砖讛 砖驻讬专. 注讻"驻 讛讬讜爪讗 诪讚讘专讬谞讜 讚拽专注讜 砖讘诪砖谞讛 讗讬 讗驻砖专 诇驻专砖讜 注诇 拽专讬注讛 拽爪转 讜诪注转讛 讘专讬讬转讗 讚谞拽讟 砖讘砖诇讜 讚诪砖诪注 拽专讬注讛 拽爪转 诇转专抓 讘专讬讬转讗 注诐 讛诪砖谞讛 爪专讬讱 讗讞讚 诪砖谞讬 驻谞讬诐 讗讜 讚诪砖谞转讬谞讜 诇讻转讞诇讛 讜讘专讬讬转讗 讚讬注讘讚 讜讗讝 讘讗诪转 讗讬讻讗 诇驻专砖 讘专讬讬转讗 讘诇讗 拽专注讜 讻诇诇 讜诇诪"讚 讗"注 讜讗住讜专 砖讜讘 讗讬 讗驻砖专 诇驻专砖 讘专讬讬转讗 讚讬注讘讚 讚诇讚讬讚讬' 诇讬讻讗 讚讬注讘讚 讗驻讬诇讜 讘诇讗 讘砖专 讜爪专讬讱 诇驻专砖 讘专讬讬转讗 诇讻转讞诇讛 讜讗"讻 注讻"驻 诇爪诇讬 诪讜转专 诇讻转讞诇讛 讘拽专讬注讛 拽爪转 讜讗"讻 砖讜讘 诇讬讻讗 诇驻专砖 诪砖谞转讬谞讜 诇爪诇讬 讚讛专讬 讗谞谉 拽专注讜 转谞谉 讚讛讬讬谞讜 砖"讜 讻讚诪拽砖讛 诇专"谞 讗诇讗 讜讚讗讬 诪转谞讬' 诇拽讚专讛 讜诇讚讬讚讬' 讚讗诪专 讗"注 讜讗住讜专 诇讬讻讗 诇讗讜拽诪讬 诪转谞讬' 诇拽讚讬专讛 诪讚诇讗 讻诇诇讬谞讛讜 讻谞"诇 讜诇讛讻讬 诇讗 讗转讬' 讻诇"讘:


注讜讚 谞诇注"讚 讻讜讜谞转 讛转讜住' 讚讘专讬讬转讗 诇讗 讗转讬' 讻诇"讘 讛讬讬谞讜 诪砖讜诐 讚诇"讘 讗讬 讗驻砖专 诇驻专砖 讘专讬讬转讗 诇讻转讞诇讛 讜砖讘砖诇讜 讚拽转谞讬 讛讜讗 讗讬讬讚讬 住讬驻讗 砖讗诐 注诇 讻专讞讱 爪专讬讱 诇讬砖谞讗 讘转专讗 诇讜诪专 讗讬讬讚讬 讘讘专讬讬转讗 讜讗"讻 诪讬 讚讞拽讜 诇诇"讘 讚谞讬诪讗 讗"注 讜讗住讜专 讛讗 讗讬讻讗 诇诪讬诪专 讗"注 讜诪讜转专 讻诇"拽 讜诪讛 讚谞拽讟 讗"注 诪注讘专 讛讜讗 讚诇讗 注讘专 讛讜讗 讗讬讬讚讬 讚住讬驻讗 讜讻讚诪讜拽讬 讘诇"拽:


讜讛讗 讜讚讗讬 讗诐 讛讘专讬专讛 讞驻砖讬转 讘讬讚讬谞讜 诇诪讬诪专 讻讞讚 诪讛谞讬 诇讬砖谞讬 讘讜讚讗讬 讗诪专讬谞谉 诇讛拽诇 讻讬讜谉 讚注讬拽专 讛讱 诪诇转讗 讚专讘谞谉 讛讜讗 讜诇讬讻讗 讚专专讗 讚讗讜专讬讬转讗 讗诇讗 砖诇"讘 讗诪专 诇讛讞诪讬专 诇驻讬 讚诪转谞讬 讚讬讜拽讗 诇讛讞诪讬专 讚诇讗 谞讬讞讗 诇讬讛 诇诪讬诪专 讗讬讬讚讬 讗讘诇 讻讬讜谉 砖讝讻讬谞讜 诇讘专讬讬转讗 讚讻讞诇 砖讘砖诇讜 诪讜转专 讜讗讬 讗驻砖专 诇诇"讘 诇转专讜爪讬 讘专讬讬转讗 讗诇讗 诇诪讬诪专 讗讬讬讚讬 讗"讻 诪诪讬诇讗 谞拽讟讬谞谉 诪转谞讬' 讗讬讬讚讬 讜讻诇"拽:


讗诇讗 讚讗讬讻讗 诇诪讬诪专 讗祝 讚谞讬讞讗 诇诇"讘 诇诪讬诪专 讗讬讬讚讬 讘讘专讬讬转讗 讛讬讬谞讜 诪砖讜诐 讚住讬驻讗 讚讘专讬讬转讗 讛讜讗 讞讬讚讜砖 诪爪讚 注爪诪讛 诇诪讬住专 拽讬讘讛 讘讞诇讘讛 讜讛讗 拽诪谉 砖讛专讬"祝 住讜讘专 讚讘讗诪转 诇讛诇讻讛 谞讚讞讛 讚讘专 讝讛 讚拽讬讘讛 砖讘砖诇讛 讘讞诇讘讛 诇诪讛 讚讗诪专讬谞谉 讘住讜祝 驻讬专拽讬谉 讻讗谉 诇讗讞专 讞讝专讛 讜住讜讘专 讛专讬"祝 讚驻讬专砖讗 讘注诇诪讗 讛讜讗 讜注讬讬谉 讘专讬"祝. 讜讗祝 砖专砖"讬 讘住讜祝 驻专拽讬谉 讗讬谞讜 诪驻专砖 讻谉 诪"诪 讻讘专 讝讻讬谞讜 诇讚讬谉 砖讬砖 诪拽讜诐 诇讛转讬专 拽讬讘讛 砖讘砖诇讛 讘讞诇讘讛 讜拽诪"诇 讚讗住讜专 讜讻讬讜谉 砖住讬驻讗 讬砖 讘讛 讞讬讚讜砖 诇讻讱 砖讬讬讱 诇诪讬诪专 专讬砖讗 讗讬讬讚讬 住讬驻讗 讗讘诇 讘诪砖谞转讬谞讜 诇讗 谞讬讞讗 诇讬讛 诇诪讬诪专 专讬砖讗 讗讬讬讚讬 住讬驻讗 砖讛专讬 住讬驻讗 讚诪转谞讬' 讘诇讘 诇讗 拽专注 讗讬谞讜 注讜讘专 注诇讬讜 讗讬谉 讘讜 砖讜诐 讞讬讚讜砖 诇讗 诪爪讚 注爪诪讜 讜诇讗 诪爪讚 讚讬讜拽讜 讚讗讟讜 注讚 讛砖转讗 诇讗 砖诪注讬谞谉 讚驻讞讜转 诪讻讝讬转 讗讬谞讜 讞讬讬讘 讜讙"讻 讚讬讜拽讗 讗讬谉 讘讜 讞讬讚讜砖 讚驻砖讬讟讗 讚讞爪讬 砖讬注讜专 诇讻"注 讗住讜专 讗讜 诪谉 讛转讜专讛 讗讜 诪讚专讘谞谉 诇专' 讬讜讞谞谉 讜专"诇 诇讻诇 诪专 讻讚讗讬转 诇讬讛 讜讗"讻 诇诪讛 谞讬诪讗 注讜讚 专讬砖讗 讗讬讬讚讬 住讬驻讗. 讗诇讗 砖诇砖讟转 讛转讜住' 讗谞讜 拽讬讬诪讬谉 讜诇砖讟转 讛转讜住' 诪砖谞转讬谞讜 讗讬讬专讬 讙诐 讘诇讘 讘讛诪讛 讜讘诪讘讜砖诇 讜讻诪讜 砖讻转讘转讬 诇注讬诇 讚诪砖谞转讬谞讜 诇讗 驻专讟讛 砖讜诐 驻专讟 诪砖讜诐 讚诪讬讬专讬 讙诐 讘讘讛诪讛 讜讘诪讘讜砖诇 讜讙诐 诇讗 驻专讟讛 诪讘讜砖诇 诪砖讜诐 讚讘注讜祝 讙诐 讘转讬 讗"注 讜讗"讻 注讻"驻 诪讚诇讗 驻专讟讛 注讜祝 诪讻诇诇 讚讙诐 讘讘讛诪讛 讗讬讬专讬 讜讘诪讘讜砖诇 讜讗"讻 讚讘专 讙讚讜诇 砖诪注讬谞谉 讚讚诐 砖讘讬砖诇讜 讗"注. 讜诇砖讟转 专砖"讬 讚诪讬讬专讬. 专拽 讘注讜祝 讜讗"讻 讗讬谉 讘讜 砖讜诐 讞讬讚讜砖 讜讗讬讱 砖讬讬讱 诇讜诪专 讗讬讬讚讬 讜谞专讗讛 诇注谞"讚 诇转专抓 讘讝讛 讻讜讜谞转 专砖"讬 诪讛 讚砖讬谞讛 讘驻讬专讜砖讜 讘讙诪' 诪诪讛 讚驻讬专砖 讘诪砖谞讛 砖讘诪砖谞讛 驻讬专砖 专砖"讬 讗讬谞讜 注讜讘专 注诇讬讜 诇讛讬讜转 讘讻专转 讜讗诐 谞讚拽讚拽 讘讚讘专讬 专砖"讬 讻诪讜 砖讚拽讚拽 讛诇讞"诪 讘讚讘专讬 讛专诪讘"诐 讘驻"讜 诪诪"讗 讛诇讻讛 讜' 讗"讻 讬爪讗 诇谞讜 讛讚讬讜拽 砖讻专转 讛讜讗 讚诇讬讻讗 讗讘诇 诪诇拽讜转 讗讬讻讗 讜讘讙诪' 讘讚"讛 讚讛转诐 诪讬注讘专 讛讜讗 讚诇讗 注讘专 诇诇拽讜转 讚讗讬谉 讘讜 讻讝讬转 诪砖诪注 讚讗驻讬诇讜 诪诇拽讜转 讗讬谉 讘讜. 讗诪谞诐 诇驻讬 诪"砖 谞讬讞讗 讚讘诪砖谞讛 诇讗 专爪讛 专砖"讬 诇讻谞讜住 讘诪讞诇讜拽转 讚专' 砖诪注讜谉 讜专讘谞谉 讚专"砖 住讘专 讻诇 砖讛讜 诇诪诇拽讜转 讜诇讗 谞讗诪专讜 砖讬注讜专讬谉 讗诇讗 诇拽专讘谉 讜诇讻谉 驻讬专砖 专砖"讬 讗讬谞讜 注讜讘专 诇讛讬讜转 讘讻专转 砖讝讛讜 诇讻"注 讚讙诐 专"砖 诪讜讚讛 砖讗讬谞讜 讘讻专转 讻讬讜谉 砖讗讬谉 讘讜 拽专讘谉 诪诪讬诇讗 讗讬谉 讘讝讚讜谞讜 讻专转 讗讘诇 诇诪诇拽讜转 诇讗 专爪讛 专砖"讬 诇驻专砖 讚讝讛 讬砖 讘讜 驻诇讜讙转讗 讗讘诇 讘讙诪' 讚拽讗诪专 讗讬讬讚讬 讚讘注讬 诇诪讬转谞讗 住讬驻讗 讜讻讜' 讚讛转诐 诪讬注讘专 讛讜讗 讚诇讗 注讘专 讜讛讜爪专讱 专砖"讬 诇驻专砖 砖讬讛讬讛 讘讜 讗讬讝讛 讞讬讚讜砖 讘住讬驻讗 讚讗诇"讻 住讬驻讗 讙讜驻讛 诪讬讜转专 讜诇讻谉 驻讬专砖 专砖"讬 讚诇讗 注讘专 讗祝 诇诇拽讜转 讜讬砖 讻讗谉 讞讬讚讜砖 诇讗驻讜拽讬 诪讚专"砖 讚讗诪专 讻诇 砖讛讜讗 诇诪诇拽讜转:


注讜讚 谞诇注"讚 诇驻专砖 讻讜讜谞转 讛转讜住' 诪讛 讚讻转讘讜 讚驻诇讬讙讗 讛讱 讘专讬讬转讗 讗诇"讘 讜谞转专抓 讙"讻 拽讜砖讬讬转 诪讛专砖"讗 注诇 讚讘专讬 讛专讗"砖 讜谞转专抓 讙"讻 讻讜讜谞转 讛转讜住' 讘诪讛 砖讻转讘讜 讚专"谞 讛讜讗 讻诇"拽 讜讛拽砖讬转讬 讜讚诇诪讗 讙诐 诇"讘 诪转讬专 诇爪诇讬 讘拽专讬注讛 拽爪转 讗驻讬诇讜 诇讻转讞诇讛 讜谞专讗讛 砖讻讜讜谞转谉 注驻"讬 讚讘专讬 讛专讗"砖 讚诇"讘 讻讬讜谉 讚讗讜住专 拽专讬注讛 讘诪拽爪转 讗驻讬诇讜 讘讚讬注讘讚 注诐 讘砖专 讛讗 讜讚讗讬 讚注讻"驻 讗讜住专 讘诇讗 讘砖专 注讻"驻 诇讻转讞诇讛. 讜诇驻讬 讝讛 砖驻讬专 讻转讘讜 讛转讜住' 讚专"谞 讻诇"拽 诪讚讛转讬专 诇讻转讞诇讛 讜诪注转讛 讻讬讜谉 讚诇诇"讘 讻诇诇讗 讛讜讗 讻诇 讛讬讻讗 砖诇讗 拽专注讜 讻讚讬谞讗 讗"注 注诇讬讜 讜讗住讜专 讗"讻 诇讬讻讗 讘诇"讘 诪讚讜注 诇讻转讞诇讛 讗住讜专 讜讚讬注讘讚 砖专讬 讜讻讬讜谉 讚诇诇"讘 讗讬 讗驻砖专 砖讬讛讬讛 诪讜转专 诇讻转讞诇讛 讘拽专注 拽爪转 讗驻讬诇讜 讘诇讗 讘砖专 诪讻讞 讛讜讻讞转 讛专讗"砖 讗"讻 诪诪讬诇讗 讗住讜专 讗驻讬诇讜 讚讬注讘讚 诪讻讞 住讘专转 讛转讜住' 讚诇"讘 讚专讘 讚讗诪专 讗讬谞讜 注诇讬讜 讜讗住讜专 讘讬谉 讘讛讚讬 讘砖专 讜讘讬谉 讘诇讗 讘砖专 拽讗诪专 讜讗"讻 诪诪讬诇讗 讛讱 讘专讬讬转讗 讚讻讞诇 砖讘讬砖诇讜 讛讜讗 转讬讜讘转讗 讚诇讻转讞诇讛 讗讬谉 诇驻专砖讜 诪讻讞 讛讜讻讞转 讛专讗"砖 讜讚讬注讘讚 讙"讻 讗讬谉 诇驻专砖讜 诇诇"讘 诪砖讜诐 讛讜讻讞转 讛转讜住' 讚诇"讘 讙诐 注诇 讘诇讬 讘砖专 拽讗诪专 讻诇 砖诇讗 拽专注讜 讻讚讬谞讜 讗住讜专 讜讙诐 讛专讗"砖 讬讚注 住讘专转 讛转讜住' 诇驻专砖 讛讗讬讱 拽讗诪专 转"讻 讚诇"拽 讗诇讗 讚讛讜讛 拽砖讬讗 诇讬讛 讜讚诇诪讗 诇"讘 讙"讻 诪转讬专 讗驻讬诇讜 诇讻转讞诇讛 讜砖驻讬专 讗转讬 讘专讬讬转讗 诇讚讬讚讬' 诇讛讻讬 讻转讘 讛专讗"砖 砖讻讬讜谉 砖讗讜住专 注诐 讘砖专 讘讚讬注讘讚 诪诪讬诇讗 讗讬 讗驻砖专 砖讬转讬专 讘诇讗 讘砖专 诇讻转讞诇讛 讜讗"讻 住专讛 转诇讜谞转 拽讜砖讬讬转 诪讛专砖"讗 诪注诇 讛专讗"砖 讜注诇 驻讬 住讘专转 讛专讗"砖 讚谞讞转讬谞谉 讞讚 讚专讙讗 讜诪讛 讚讗住讜专 讘拽讚讬专讛 注诐 讘砖专 讗驻讬诇讜 讚讬注讘讚 讗讬谉 诇讛转讬专 讗祝 讘诇讗 讘砖专 注讻"驻 诇讻转讞诇讛 讻谉 讗谞讬 讗讜诪专 讚诪讛 砖讗住讜专 讘拽讚讬专讛 讘诇讬 讘砖专 讗驻讬诇讜 讘讚讬注讘讚 讗讬谉 诇讛转讬专 注讻"驻 讘爪诇讬 诇讻转讞诇讛 讗驻讬诇讜 诇住讘专转 讛讞讜诇拽讬诐 讘讬谉 爪诇讬 诇拽讚讬专讛 讘诇讬 讘砖专:


讗诪谞诐 诇专砖"讬 讜讚讗讬 砖讗讬 讗驻砖专 诇讜诪专 住讘专讗 讝讜 讻诇诇 讚讛专讬 专砖"讬 驻讬专砖 讚专"谞 诪转讬专 诇爪诇讬 诇讻转讞诇讛 讘诇讬 拽专讬注讛 讻诇诇 讗祝 讚诇专砖"讬 讛讚讘专 驻砖讜讟 讚诇拽讚讬专讛 讗驻讬诇讜 讘诇讬 讘砖专 讗讬谉 砖讜诐 讛讜讛 讗诪讬谞讗 诇讛转讬专 讘讚讬注讘讚 讗讱 讗谞讬 讗讜诪专 住讘专讗 讝讜 诇讛讘讬谉 讘讛 讚讘专讬 讛专砖讘"讗 讚拽讗讬 讘砖讟转 讛专讬"祝 讚讛讬讬谞讜 诇拽讚讬专讛 讘讬谉 注诐 讘砖专 讜讘讬谉 讘诇讗 讘砖专 讘注讬 诇讻转讞诇讛 砖转讬 讜注专讘 讜讟讬讞讛 讜讘讚讬注讘讚 诪讜转专 讗驻讬诇讜 讘诇讬 拽专讬注讛 讜诇爪诇讬 诇讗 讘注讬谞谉 拽专讬注讛 讗驻讬诇讜 诇讻转讞诇讛 讜讛讬讬谞讜 讚专讘 谞讞诪谉 讜讛讜拽砖讛 诇讬讛 诇讛专砖讘"讗 讗"讻 诪讗讬 讛拽砖讛 诇专"谞 诪讘专讬讬转讗 讚拽转谞讬 砖讘砖诇讜 讚讬注讘讚 讜讚诇诪讗 讘专讬讬转讗 诇拽讚讬专讛 诪讬讬专讬 讜诇讛讻讬 讚讜拽讗 讚讬注讘讚 讗讘诇 诇爪诇讬 诪讜转专 讙诐 诇讻转讞诇讛 讜谞讬讞讗 诇讬讛 诇讛专砖讘"讗 诪砖讜诐 诪讻讚讬 讛讗讬 转谞讗 讗讛转讬专讗 讚讻讞诇 拽诪讛讚专 讜讗诐 讗讬转讗 讚讗驻砖专 诇讻讞诇 讘诇讬 拽专讬注讛 讻诇诇 讟驻讬 讛讜讛 诇讬' 诇讗砖诪注讬谞谉 爪诇讬 讗驻讬诇讜 诇讻转讞诇讛 诪讘讬砖讜诇 讗驻讬诇讜 讚讬注讘讚 注讻"讚 讛专砖讘"讗 讜诇讻讗讜专讛 讬驻诇讗 讗讚专讘讛 讛讜讗讬诇 讜诪讛讚专 讗讛转讬专讗 讗砖诪注讬谞谉 讛转讬专讗 讗驻讬诇讜 讘讘讬砖讜诇 注讻"驻 讘讚讬注讘讚 讜讗诐 讛讬讛 诪砖诪讬注谞讜 爪诇讬 讗祝 砖讛讬讛 诪砖诪讬注谞讜 讻讞讗 讚讛转讬专讗 讗驻讬诇讜 诇讻转讞诇讛 诪"诪 诇讗 讛讜讛 讬讚注讬谞谉 讻讞讗 讚讛转讬专讗 讘讘讬砖讜诇 讗驻讬诇讜 讘讚讬注讘讚. 讗诪谞诐 诇驻讬 诪"砖 砖驻讬专 拽讗诪专 讛专砖讘"讗 讜住"诇 诇讛专砖讘"讗 讻住讘专转 讛专讗"砖 讜讗"讻 讗诐 讛讜讛 谞拽讟 讛转讬专讗 讚爪诇讬 诇讻转讞诇讛 诪诪讬诇讗 讛讜讛 讬讚注讬谞谉 讛转讬专讗 讚讘讬砖讜诇 注讻"驻 讘讚讬注讘讚 砖讗诐 讛讬讛 讛讘讬砖讜诇 讗住讜专 讗驻讬诇讜 讚讬注讘讚 诇讗 讛讬讛 讛爪诇讬 诪讜转专 诇讻转讞诇讛 谞诪爪讗 讚讛讜讛 谞拽讟 讞讚讗 讛讜转专 讛爪诇讬 诇讻转讞诇讛 讚砖诪注讬谞谉 诪讬谞讬' 转专转讬 讚讛讬讬谞讜 讙诐 讛讬转专 讛讘讬砖讜诇 讘讚讬注讘讚 诪砖讗"讻 注转讛 讚谞拽讟 讚讬注讘讚 诇讗 讬讚注讬谞谉 讛讬转专 讘爪诇讬 诇讻转讞讬诇讛 讜砖"诪 讚诇讬讻讗 讛讬转专 诇讻转讞诇讛 注讜讚 谞诇注"讚 讻讜讜谞转 讛专砖讘"讗 讚注讻砖讬讜 砖砖讜谞讛 讻讞诇 砖讘讬砖诇讜 诇讗 讬讚注讬谞谉 诇讗 讛讬转专 讛爪诇讬 诇讻转讞诇讛 讜诇讗 讛讬转专 讛讘讬砖讜诇 讚讬注讘讚 砖讛专讬 讬砖 诪拽讜诐 诇讜诪专 讚讻讞诇 砖讘讬砖诇讜 讛讬讬谞讜 爪诇讬 讜讘爪诇讬 讛讜讗 砖讛讜转专 讘讚讬注讘讚 讗讘诇 讘讘讬砖讜诇 讗驻讬诇讜 讚讬注讘讚 讗住讜专 讜谞诪爪讗 讗讬谉 讗谞讜 砖讜诪注讬谉 诇讗 讛讬转专 讛爪诇讬 诇讻转讞诇讛 讜诇讗 讛讬转专 讛讘讬砖讜诇 讚讬注讘讚 讜讬讜转专 讛讜讛 诇讬讛 诇诪讬诪专 讛讬转专 讛爪诇讬 诇讻转讞诇讛 讜诪砖谞讬 讛讙诪' 讗讬讬讚讬 讚谞拽讟 讘拽讬讘讛 讜讻讜':


讜讗诐 谞讬诪讗 砖讝讛 讻讜讜谞转 讛专砖讘"讗 讗讬驻砖讟 诇谉 诪讛 讚诪住驻拽讗 诇讬' 诇讛专讘 讘"讬 讘讬"讚 住讬' 拽"讛 讘诪讛 砖讻转讘 讛讟讜专 砖讗驻讬诇讜 讞转讬讻转 讛讗讬住讜专 讻讞讜砖 讜讞转讬讻转 讛讛讬转专 砖诪讬谞讛 讙"讻 讗讜住专转 讘诇讬 专讜讟讘 讜讻转讘 讛讘"讬 砖诪住讜驻拽 讗诐 讟注诐 讛讚讘专 诇驻讬 砖诪注讟 砖讜诪谉 诪谉 讛讛讬转专 讛谞讘诇注 讘讗讬住讜专 谞注砖讛 谞讘讬诇讛 讜讞讜讝专 讜讗讜住专 讛讛讬转专 讜诇驻讬 讝讛 诇讗 砖讬讬讱 讚讬谉 讝讛 专拽 诇讛讞讜诇拽讬诐 注诇 专"讗 讜住"诇 讘讻诇 讛讗讬住讜专讬诐 讞谞"谞 讗讘诇 诇专"讗 讻讗谉 砖专讬 讗讜 讚诇诪讗 讟注诐 讛讚讘专 讛讜讗 讻诪讜 砖讗诪专讜 讙讘讬 专讬讞讗 讚讗讝讬诇 讘砖专 砖讞讜讟讛 砖诪谉 讜诪驻讟诐 诇讘砖专 谞讘讬诇讛 讻讞讜砖 讜讻讜' 讜讗谞讬 讗讜诪专 讚诪讜讻讞 讻住讘专转讜 讛砖谞讬' 讚讙诐 诇专"讗 讝讛 讗住讜专 讚讛专讬 讛专砖讘"讗 住"诇 讻专"讗 讜诇驻讬 讝讛 讛讚专讗 拽讜砖讬讗 诇讚讜讻转讗 诪讗讬 诪拽砖讛 诇专"谞 讜讚诇诪讗 砖讘砖诇讜 讚讬注讘讚 讛讬讬谞讜 诇拽讚讬专讛 讜讗砖诪注讬谞谉 注讻"驻 讛讬转专 讛拽讚讬专讛 讘讚讬注讘讚. 讜讗讬谉 诇讜诪专 讚讛专讬 讙诐 讝讛 诇讗 砖诪注谞讜 讚讛专讬 讗讬讻讗 诇讗讜拽诪讬 讘爪诇讬. 讝讛 讗讬谞讜 讚讗"讻 讙诐 拽讬讘讛 讛讬讬谞讜 讘爪诇讬 讜诇讛专砖讘"讗 讞诇讘 诪拽专讬 讻讞讜砖 讻诪"砖 讛砖"讱 讘砖诪讜 讘住讬' 爪"讘 住"拽 讙' 讜讗"讻 诇诪讛 谞讗住专讛 讛拽讬讘讛 讬讜转专 诪讻讚讬 拽诇讬驻讛 讜讗祝 讗诐 谞讬诪讗 讚诪讬讬专讬 砖讛拽讬讘讛 砖诪讬谞讛 诪"诪 讛专讬 诇专"讗 诇讗 讗诪专讬谞谉 讚讛讬转专 砖诪谉 诪讛谞讬 讜讗祝 讚讝讛讜 讘砖专 讘讞诇讘 诪"诪 诇讚注转 讛专砖讘"讗 诇注谞讬谉 讝讛 砖讗讬谞讜 诪驻注驻注 讛讘诇讜注 诪讞转讬讻讛 诇讞转讬讻讛 讗诪专讬谞谉 讗驻讬诇讜 讘讘砖专 讜讞诇讘 讻诪讘讜讗专 讘砖诪讜 讘砖"讱 住讬' 拽"讛 住"拽 讬"讝 注"砖 讘讗专讬讻讜转 讜讛讻讬 谞诪讬 讚讻讜讜转讬' 讻讬讜谉 砖讗讬谉 讛讞诇讘 讬讻讜诇 诇讗住讜专 讙诐 讗讜转讜 诪注讟 砖讜诪谉 砖谞讘诇注 讘讞诇讘 诪谉 讛讘砖专 讻砖讛讜讗 谞讘诇注 讘讛拽讬讘讛 讛讜讗 谞讘诇注 讘诇讬 转注专讜讘讜转 讞诇讘 讜砖讜讘 诇讗 讛讜讛 谞讘讬诇讛 讜诪讝讛 讛讜讻讞讛 砖讗讬谉 讚讬谉 讝讛 砖诇 讛讬转专 砖诪谉 转诇讜讬 讻诇诇 讘讚讬谉 谞注砖讛 谞讘讬诇讛 讗诇讗 讻住讘专讗 讛砖谞讬' 砖讘讘讬转 讬讜住祝 讜讛谞讛 诇驻讬 讚讘专讬 讛专砖讘"讗 讛谞"诇 讬砖 诇讛讘讬谉 讚讘专讬 讛转讜住' 砖讻转讘讜 砖讛讬' 讬讻讜诇 诇砖谞讜讬讬 讚诪讬讬专讬 砖诇讗 拽专注讜 讻诇诇 讗诇讗 讚注讚讬驻讗 诪砖谞讬 讜诇讻讗讜专讛 讬驻诇讗 讛诇讗 讝讛 讚诪砖谞讬 讗讬讬讚讬 讛讜讗 讚讜讞拽 讜诇诪讛 讝讛 注讚讬驻讗 诪砖谞讜讬讬讗 讚诪讬讬专讬 砖诇讗 拽专注讜 讻诇诇 讜讗讝 谞拽讟 砖讘砖诇讜 讘讚讜拽讗 讚讬注讘讚 讜诇讗 诇讻转讞诇讛 讜谞专讗讛 诪砖讜诐 讚讗讬 讛讜讛 诪砖谞讬 讚诪讬讬专讬 砖诇讗 拽专注讜 讻诇诇 讛讜讛 拽砖讛 讙"讻 拽讜砖讬讬转 讛专砖讘"讗 诪讻讚讬 转谞讗 讗讛转讬专讗 拽诪讛讚专 讜注转讛 讗讬谉 讗谞讜 讬讜讚注讬诐 讛讛讬转专 诇讻转讞诇讛 讘拽专讬注讛 拽爪转 讜诇讗 讛讛讬转专 讚讬注讘讚 讘诇讗 拽专注讜 讻诇诇 讚讛专讬 讬砖 诪拽讜诐 诇讟注讜转 讚讘专讬讬转讗 诪讬讬专讬 讘拽专注讜 拽爪转 讜讗驻"讛 讚讬注讘讚 讗讬谉 诇讻转讞诇讛 诇讗 讜讛讜讛 诇讬讛 诇诪谞拽讟 讛讛讬转专 诇讻转讞诇讛 讘拽专注讜 拽爪转 讜讛讬' 爪专讬讱 讙"讻 诇讜诪专 讚诇讛讻讬 讗讞讝 讛讛讬转专 砖诇 讚讬注讘讚 讘诇讗 拽专注讜 诪砖讜诐 住讬驻讗 讚拽讬讘讛 砖讘讬砖诇讜 讚讗住讜专讛 讗驻讬诇讜 讚讬注讘讚 讜讗"讻 讗驻讬诇讜 讗讬 讛讜讛 诪砖谞讬 讚诪讬讬专讬 砖诇讗 拽专注讜 讻诇诇 讗讻转讬 讛讜讛 诪讜讻专讞 诇转专抓 讗讬讬讚讬 讜诇讻谉 诪砖谞讬 注讚讬驻讗 讚诪讬讬专讬 讘拽专注讜 讜讗驻"讛 谞拽讟 砖讘讬砖诇讜 讗讬讬讚讬 住讬驻讗:


讜讛谞讛 诇注讬诇 讻转讘转讬 诇转专抓 砖讟转 诪讛专砖"讗 砖驻讬专砖 诇"讘 诪诪砖 讻专讘 谞讞诪谉 诪拽讜砖讬讬转 讛讗砖诇 讗讘专讛诐 讜讛讙讛讜转 诪谞讞转 讗讛专谉 砖诪讛 砖讻转讘 专砖"讬 讘住讜祝 讛住讜讙讬讗 讚讛诇讻讛 讻诇"拽 讚转"讻 讻讜讜谞转讜 讗诇讬讘讗 讚专' 讗诇注讝专 讚驻讬专砖 诇"讘 诇讞讜诪专讗 讜注"讝 讛讘讬讗 专讗讬' 讚讗讬谉 讞讜砖砖讬谉 诇讞讜诪专讗 讝讜 讚讞"讻 讚诇"拽 讜讛谞讛 注诇 讝讛 讬砖 诇讛砖讬讘 讗诇讬讘讗 讚专"讗 讗讬谉 爪专讬讱 砖讜诐 专讗讬讛 讚讛专讬 专"讗 注爪诪讜 转诪讛 注诇 诇"讘 讜讗诪专 讗讬讻讗 转谞讗 讚诪转谞讬 诇专讘 讻讞诇 讗讱 诇诪讛 讚拽讗诪专 讻讞诇 砖诇 诪谞讬拽讛 砖谞讜转专 诇讜 讜讗"讻 讘砖诇 诪谞讬拽讛 诇讗 谞讚讞讜 讚讘专讬 专讘 讜讛讜爪专讱 专砖"讬 诇讛讘讬讗 诪讛讗 讚转"讻 诇讛转讬专 讙诐 砖诇 诪谞讬拽讛 讗诇讗 讚讛讬讗 讙讜驻讛 拽砖讬讗 诪谞"诇 讚讛讱 讘专讬讬转讗 讘砖诇 诪谞讬拽讛 讗讬讬专讬 讜讗讜诪专 讗谞讬 讻讗砖专 谞讚拽讚拽 诇诪讛 讛讜爪专讱 诇讛讘讬讗 住讬驻讗 讚讘专讬讬转讗 拽讬讘讛 砖讘砖诇讛 讜讻讜' 诪砖讜诐 讚讛讬' 讞讜砖讘 砖讬讚讞讛 讛转"讻 讜诇讜诪专 诇讬砖谞讗 讘转专讗 讘砖诇 诪谞讬拽讛 讗讬讬专讬 讜讛讱 讘专讬讬转讗 讘讗讬谞讛 砖诇 诪谞讬拽讛 讜诇讻谉 讛讘讬讗 拽讬讘讛 砖讘讬砖诇讛 讜讻讜' 讜讗诐 讗讬转讗 诇驻诇讜讙 讜诇转谞讬 讘讻讞诇 讙讜驻讛 讘讬谉 砖诇 诪谞讬拽讛 讜讘讬谉 讗讬谞讛 砖诇 诪谞讬拽讛 讗诇讗 讚讝讛 讗讬谞讜 讚拽讬讘讛 讗讬爪讟专讬讱 诇讬讛 砖诇讗 转讗诪专 砖驻讬专砖讗 讘注诇诪讗 讛讜讗 讜讻讗砖专 讛讜讗 讘讗诪转 诇讚注转 讛专讬"祝 讗讞专 讞讝专讛 拽诪"诇 讚讗驻"讛 讗住讜专. 讗诇讗 讚讝讛 拽砖讛 诇诪讛 住讬讬诐 讝讛 讻谞讜住 讘诪注讬讜 讜讝讛 讗讬谞讜 讻谞讜住 讘诪注讬讜 讛讬讛 诇讜 诇讜诪专 住转诐 讝讛 讻谞讜住 讜讝讛 讗讬谞讜 讻谞讜住 讜诇诪讛 讗诪专 讝讛 讻谞讜住 讘诪注讬讜 讗诇讗 诇讛讜专讜转 讛讬转专 讗驻讬诇讜 讘砖诇 诪谞讬拽讛 砖讛讜讗 讙"讻 讻谞讜住 诪"诪 讗讬谞讜 讻谞讜住 讘诪注讬讜:


讜讘讝讛 诪转讜专抓 讙"讻 诇砖讟转 专"转 诪讛 砖讻转讘转讬 诇注讬诇 诇诪讛 注诇 专"谞 讛拽砖讛 诪讛讱 讘专讬讬转讗 砖讘讬砖诇讜 讜注诇 专"讗 诇讗 讛拽砖讛 讜讛诇讗 诇砖讟转 专"转 砖谞讬讛诐 讚讘专 讗' 讚讘专讜 讜讻讘专 讻转讘转讬 诇注讬诇 诪讛 砖谞诇注"讚 讜讻注转 诇驻讬 诪讛 砖讻转讘转讬 讛讜讗 讙"讻 诪转讜专抓 讚注诇 专"讗 诇讗 拽砖讛 诪砖讜诐 讚讗讬讻讗 诇诪讬诪专 讚讛讗 讚转谞讬讗 讘讛讱 讘专讬讬转讗 诇砖讜谉 讚讬注讘讚 讚讛讬讬谞讜 诪砖讜诐 讚诪转讬专 讗驻讬诇讜 讘砖诇 诪谞讬拽讛 讗讘诇 专"讗 讚讛转讬专 诇讻转讞诇讛 诪砖讜诐 讚讗讬讬专讬 讚讗讬谞讛 诪谞讬拽讛 讗讘诇 专"谞 讚讗诪专 讝讜讬拽讜 讛讬讬谞讜 诪诇讗讬诐 讻谞讜讚讜转 谞驻讜讞讬' 讻诪"砖 讛转讜住' 讗"讻 诪住转诪讗 讘砖诇 诪谞讬拽讛 讗讬讬专讬 讚砖诇 讗讬谞讛 诪谞讬拽讛 讗讬谞讜 讻诇 讻讱 诪诇讗 讻谞讜讚 讜讗"讻 讗驻讬诇讜 讘砖诇 诪谞讬拽讛 讛转讬专 诇讻转讞诇讛 讜砖驻讬专 讛拽砖讛. 讜讘诪讛 砖讻转讘转讬 讚讗驻讬诇讜 讗讬 讛讜讛 诪讜拽讬 诇讛 讘诇讗 谞拽专注 讻诇诇 讛讬讛 爪专讬讱 诇讜诪专 讗讬讬讚讬 住讬驻讗 谞讬讞讗 诪讛 讚诇讻讗讜专讛 拽砖讛 砖讛转讜住' 讬驻讛 转讬专爪讜 注诇 讛转专爪谉 讚注讚讬驻讗 诪讬谞讛 诪砖谞讬 讗讘诇 注诇 讛诪拽砖谉 拽砖讛 讚拽讗专讬 诇讛 诪讛 拽讗专讬 讜讚诇诪讗 讛讱 讘专讬讬转讗 讚诇讗 谞拽专注 讻诇诇 讗讘诇 诇诪讛 砖讻转讘转讬 砖转讬专讜抓 讝讛 讗讬谞讜 诪住驻讬拽 讗诐 诇讗 谞讬诪讗 讙"讻 讗讬讬讚讬 讜讛诪拽砖讛 诇讗 住诇讬拽 讗讚注转讬讛 诇诪讬诪专 讗讬讬讚讬:


讗诇讗 讚诇驻讬 讝讛 讚诇讗 讛讬讛 谞讬讞讗 诇讬讛 诇诪讬诪专 讗讬讬讚讬 讗"讻 讗讚诪拽砖讛 诪讘专讬讬转讗 诇讜转讬讘 诪诪转谞讬' 讜讻讚驻专讬讱 讘专讬砖 住讜讙讬讗 讗诇"拽 讚专讘 诪诪讛 讚转谞谉 讗讬谞讜 注讜讘专 诪讬注讘专 讛讜讗 讚诇讗 注讘专 讛讗 讗讬住讜专讗 讗讬讻讗 讜讛讬讛 诪讜转讬讘 诪诪转谞讬' 讜拽讜砖讬讗 讬讜转专 注爪讜诪讛 讚专"谞 诪转讬专 诇讻转讞诇讛 讜诪砖谞转讬谞讜 讗住专讛 讗驻讬诇讜 讚讬注讘讚 讜讛专讬 诇讗 诪爪讗 诪拽讜诐 讘专讬砖 讛住讜讙讬讗 诇转专抓 讝讛 讗诇讗 讗讬讬讚讬 住讬驻讗 讜讛诪拽砖讛 讛讝讛 讚诇讗 谞讬讞讗 诇讬讛 诇诪讬诪专 讗讬讬讚讬 讗"讻 拽砖讛 诪讛诪砖谞讛 讜讗祝 讚诪砖谞讬 讛讛讜讗 诇拽讚讬专讛 诪"诪 讻诪讜 砖驻讬专砖讜 讛转讜住' 讘专讬砖 砖诪注转讬谉 讚诪讜讻讞 讚诪砖谞讛 讗住专讛 讗祝 诇爪诇讬 讚讗诇"讻 谞转谞讬 讛讬转专 讜诪诪讬诇讗 谞讜拽诪讬 讘爪诇讬 注讬讬谉 讘讚讘专讬讛诐 讘讚"讛 讛讗 讗讬住讜专讗:


讜谞专讗讛 讻讗砖专 谞驻专砖 砖诐 讚讘专讬 讛转讜住' 砖讻转讘讜 讚诇转谞讬 讛讛讬转专 讜诪诪讬诇讗 讛讜讛 诪讜拽诪讬谞谉 讘爪诇讬 诪讛讬讻讬 转讬转讬 谞讬诪讗 讻谉 讚诪诪讬诇讗 讛讜讛 诪讜拽诪讬谞谉 讘爪诇讬 讜讚诇诪讗 讛讜讛 讟注讬谞谉 讚讗祝 诇拽讚讬专讛 诪转讬专 讜谞专讗讛 诪砖讜诐 讚专讘 诪转讬专 讘讚讬注讘讚 讗祝 讘诇讬 拽专讬注讛 讜讛讬讗 讙讜驻讛 拽砖讬讗 讻讬讜谉 讚讗驻砖专 注讚讬讬谉 诇拽讜专注讜 诇诪讛 讬讛讬讛 讞讜讟讗 谞砖讻专 讜讛转讜住' 谞讚讞拽讜 讘讝讛 讘讚"讛 讛讗 讻讞诇 注讬讬谉 讘讚讘专讬讛诐 讜诇讚讬讚讬 谞专讗讛 讚诇讻转讞诇讛 讘注讬 拽专讬注讛 诇爪诇讬 讚讙讝专讬谞谉 爪诇讬 讗讟讜 拽讚讬专讛 讗讘诇 讘讚讬注讘讚 砖讻讘专 爪诇讗讜 讘诇讬 拽专讬注讛 诇诪讛 谞爪讟专讱 诇拽讜专注讜 注讜讚 讗讬 诪砖讜诐 讙讝讬专讛 讗讟讜 拽讚讬专讛 讝讛 讗讬谞讜 讚讘拽讚讬专讛 讗诐 讻讘专 讘砖诇讜 讗住讜专 讗驻讬诇讜 讚讬注讘讚 讜诇讗 诪讛谞讬 拽专讬注讛 讗"讻 砖驻讬专 讻转讘讜 讛转讜住' 讚诇转谞讬 讛讛讬转专 讜诪诪讬诇讗 谞讜拽讬 讘爪诇讬 讚讗讬 讙诐 讘拽讚讬专讛 诪讜转专 讘讚讬注讘讚 讘诇讬 拽专讬注讛 讗"讻 讗祝 诇讻转讞诇讛 诇诪讛 诇讬 拽专讬注讛 讻诇诇 讘砖讜诐 诪拽讜诐 讜诪讛 讘讬谉 拽讜讚诐 讛讘讬砖讜诇 讜讛爪诇讬 诇讻讘专 讘砖诇讜 讗讜 爪诇讗讜 砖讗"爪 诇拽专注讜 砖讜讘 讜讗"讻 注诇 讬讚讬 讛讛讬转专 讚爪诇讬 讬讚注讬谞谉 讛讗讬住讜专 讚讘讬砖讜诇 讜注"讬 讗讬住讜专 诇讗 讬讚注讬谞谉 讛讛讬转专 讜砖驻讬专 讛拽砖讛 谞转谞讬 讛讛讬转专:


讜讻诇 讝讛 讗诐 诪讜转专 专拽 讘讚讬注讘讚 讗讘诇 诇专"谞 讚诪转讬专 诇讻转讞诇讛 讗"讻 讗诐 谞转谞讬 讛讛讬转专 讬爪讟专讱 诇讜诪专 讛讻讞诇 讗"爪 诇拽专注讜 讗"讻 谞讟注讛 讚讙诐 诇拽讚讬专讛 讗"爪 诇拽专注讜 砖讗讬谉 诇谞讜 砖讜诐 拽讜砖讬讗 砖转讜专讛 诇谞讜 讛讛讻专讞 砖诇 讛讗讬住讜专 诪讻讞 讛讛讬转专 讜讗"讻 诇讬讻讗 砖讜诐 拽讜砖讬讗 诪诪砖谞转讬谞讜 讜讘讝讛 谞讬讞讗 讚拽讗诪专 讘诇"讘 诇讬诪讗 诪住讬讬注 诇讬讛 讜讛谞讛 诇砖讟转 诪讛专砖"讗 讚诇"讘 诇讛拽诇 讘讗 讜诇讛转讬专 诇爪诇讬 讗祝 诇讻转讞诇讛 诪讗讬 住讬讜注 讗讬讻讗 讜讗祝 讚诪砖谞转讬谞讜 讗讜住专 讗祝 讚讬注讘讚 诪"诪 讛讬讬谞讜 讘讘讬砖讜诇 讜诪谞"诇 讚讘爪诇讬 诪讜转专 诇讻转讞诇讛. 讜谞专讗讛 诪砖讜诐 讚讗诐 讗讬转讗 讚讘爪诇讬 讬砖 讞讬诇讜拽 讘讬谉 诇讻转讞诇讛 诇讚讬注讘讚 讗"讻 谞转谞讬 讛讬转专 讛爪诇讬 讜诪诪讬诇讗 讬讚注讬谞谉 讗讬住讜专 讛讘讬砖讜诇 讗诇讗 讜讚讗讬 讚爪诇讬 诪讜转专 讗祝 诇讻转讞诇讛 讜讗讝 诇讗 讬讚注讬谞谉 讛讗讬住讜专 诪讻讞 讛讛讬转专. 讜讘讝讛 诪转讜专抓 拽讜砖讬讬转 讛转讜住' 讘讚"讛 诇讘 讛讜讗 讚讘注讬 拽专讬注讛 砖讛拽砖讜 讚讜拽 诪讬谞讛 讗讬驻讻讗 讚拽转谞讬 讗讬谞讜 注诇讬讜 讜讻讜' 讜诇讚讬讚讬 谞讬讞讗 讚专讬砖讗 诪讜拽诪讬谞谉 诇拽讚讬专讛 讜讻讗谉 诇讗 拽砖讛 谞转谞讬 讛讛讬转专 讜谞讚注 诪诪讬诇讗 讛讗讬住讜专 讚讛专讬 讙诐 注转讛 讚转谞讬 讛讗讬住讜专 讬讚注讬谞谉 诪诪讬诇讗 讛讛讬转专 诪住讬驻讗:


砖诐 讘诪砖谞讛 讘专砖"讬 诇讗 拽专注讜 讗讬谞讜 注讜讘专 注诇讬讜 注诇 讗讻讬诇转讜 诇诇拽讜转 讜诇讗 注诇 讘砖讜诇讜 讚拽讚拽 专砖"讬 注诇 讗讻讬诇转讜 诇诇拽讜转 诪砖讜诐 讚讗讬住讜专讗 讚专讘谞谉 诇讞讚 诇讬砖谞讗 讗讬讻讗 讗讘诇 讘讬砖讜诇讜 讗驻讬诇讜 讗讬住讜专 讚专讘谞谉 诇讬讻讗 诪砖讜诐 讚讞诇讘 砖讞讜讟讛 诪讚专讘谞谉 讜讻诇 砖讛讜讗 诪讚专讘谞谉 诇讗 讙讝专讜 注诇 讘讬砖讜诇 讜讛谞讗讛.






image1.png
e 9T WNSE




